cyanic-selkie/wikianc huggingface dataset:
ᱠᱚᱭᱞᱟᱥ ᱱᱟᱛᱷ ᱠᱟᱛᱡᱩ
ᱟᱯᱚᱱ ᱡᱤᱭᱚᱱ
ᱠᱟᱛᱡᱩ ᱟᱨ ᱟᱡᱤᱡ ᱮᱨᱟ ᱨᱩᱯ ᱠᱤᱥᱳᱨᱤ ᱨᱤᱱ ᱫᱚ ᱢᱚᱬᱮ ᱜᱚᱴᱟᱝ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱺ ᱯᱮᱭᱟ ᱠᱚᱲᱟ ᱜᱤᱫᱽᱨᱟᱹ ᱟᱨ ᱵᱟᱨᱭᱟ ᱠᱩᱲᱤ ᱜᱤᱫᱽᱨᱟᱹ ᱾ ᱦᱚᱯᱚᱱ ᱵᱽᱨᱚᱦᱢᱚ ᱱᱟᱛᱷ ᱠᱟᱛᱡᱩ ᱫᱚ ᱤᱞᱟᱦᱟᱵᱟᱫᱽ ᱩᱱᱩᱥᱩᱞ ᱫᱚᱨᱵᱟᱨ ᱜᱟᱲ ᱨᱮ ᱢᱩᱠᱷᱤᱭᱟᱹ ᱡᱚᱥᱴᱤᱥ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ ᱥᱤᱵᱽ ᱱᱟᱛᱷ ᱫᱚ ᱚᱱᱟ ᱫᱚᱨᱵᱟᱨ ᱜᱟᱲ ᱨᱮᱜᱮ ᱡᱚᱡᱽ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱟᱨ ᱩᱛᱛᱚᱨ ᱯᱨᱚᱫᱮᱥ ᱞᱮᱡᱤᱥᱞᱮᱪᱚᱨ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱥᱤᱵᱽ ᱱᱟᱛᱷ ᱤᱡ ᱦᱚᱯᱚᱱ, ᱠᱚᱭᱞᱟᱥ ᱱᱟᱛᱷ ᱤᱡ ᱜᱚᱲᱚᱢ ᱠᱚᱲᱟ ᱢᱟᱨᱠᱰᱮᱭ ᱠᱟᱛᱡᱩ, ᱫᱚ ᱥᱤᱧᱚᱛ ᱨᱮᱱᱟᱜ ᱞᱟᱯᱷᱟᱝ ᱫᱚᱨᱵᱟᱨᱜᱟᱲ ᱨᱮ ᱡᱚᱡᱽ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤᱭᱤᱡ ᱜᱚᱲᱚᱢ ᱠᱩᱲᱤ ᱛᱤᱞᱚᱛᱛᱚᱢᱟ ᱢᱩᱠᱷᱚᱨᱡᱤ ᱫᱚ ᱱᱤᱣᱭᱚᱨᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱨᱚᱯᱷᱚᱥᱚᱨ, ᱨᱟᱡᱽᱱᱮᱛᱟ ᱟᱨ ᱯᱚᱨᱢᱚᱨ ᱰᱤᱯᱞᱚᱢᱮᱴ ᱥᱚᱥᱤ ᱛᱷᱚᱨᱩᱨ ᱤᱡ ᱯᱩᱭᱞᱩ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾
ᱛᱮᱨᱦᱮᱡ
ᱛᱮᱨᱦᱮᱡ
ᱛᱷᱚᱠ:ᱫᱟᱨᱮ
ᱫᱮᱵᱟᱥ
ᱫᱮᱵᱟᱥ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱟᱞᱣᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱢᱟᱲᱟᱝ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱵᱟᱨᱭᱟ ᱯᱚᱱᱚᱛ ᱨᱮᱱᱟᱜ ᱢᱟᱹᱪᱤ ᱛᱟᱦᱮᱸ ᱠᱟᱱᱟ, ᱫᱮᱵᱟᱥ ᱡᱩᱱᱤᱭᱟᱨ ᱯᱚᱱᱚᱛ ᱟᱨ ᱫᱮᱵᱟᱥ ᱥᱤᱱᱤᱭᱟᱨ ᱯᱚᱱᱚᱛ, ᱢᱟᱨᱟᱴᱷᱟ ᱟᱜ ᱯᱩᱣᱟᱨ ᱵᱚᱝᱥᱚ ᱤᱫᱤ ᱛᱮ ᱥᱟᱥᱚᱱᱮᱫ ᱾ ᱥᱚᱦᱚᱨ ᱫᱮᱵᱟᱥ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱫᱮᱵᱟᱥ ᱢᱤᱫ ᱤᱱᱰᱟᱥᱴᱨᱤᱭᱟᱞ ᱥᱚᱦᱚᱨ ᱠᱟᱱᱟ ᱟᱨ ᱢᱤᱫ ᱥᱚᱨᱠᱟᱨᱤ ᱵᱭᱟᱸᱠ ᱱᱚᱴ ᱯᱨᱮᱥ ᱠᱟᱱᱟ
ᱚᱛᱱᱚᱜ
ᱫᱮᱵᱟᱥ ᱤᱱᱫᱚᱨ ᱨᱮᱱᱟᱜ ᱠᱚᱧᱮ ᱥᱟᱢᱟᱝ, ᱩᱡᱡᱮᱱ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱟᱨ ᱢᱟᱣᱞᱟ ᱯᱟᱴᱷᱟᱨ ᱨᱮᱱᱟᱜ ᱮᱛᱚᱢᱼᱯᱟᱶᱮ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱢᱟᱞᱣᱟ ᱯᱟᱴᱷᱟᱨ ᱨᱮᱱᱟᱜ ᱥᱚᱢᱟᱱ ᱴᱟᱺᱰᱤ ᱨᱮ ᱢᱮᱱᱟᱜᱼᱟ; ᱮᱛᱚᱢ ᱨᱮ, ᱚᱛ ᱠᱮᱡᱼᱠᱮᱡ ᱛᱮ ᱵᱤᱸᱫᱷᱭᱟ ᱨᱮᱸᱡᱽ ᱫᱷᱟᱵᱤᱡ ᱵᱟᱲᱦᱟᱜ ᱟ, ᱱᱚᱣᱟ ᱪᱚᱢᱵᱚᱞ ᱟᱨ ᱠᱟᱞᱤ ᱥᱤᱸᱫᱷ ᱜᱟᱰᱟ ᱨᱮᱱᱟᱜ ᱵᱮᱵᱚᱥᱛᱟ ᱠᱟᱱᱟ ᱱᱚᱣᱟ ᱜᱟᱝᱱᱟᱹᱭ ᱨᱮᱱᱟᱜ ᱰᱟᱦᱟᱨ ᱨᱮ ᱦᱚᱱᱚᱛ ᱛᱟᱞᱟ ᱠᱷᱚᱱ ᱠᱚᱧᱮ ᱥᱮᱦᱮᱫ ᱞᱤᱸᱡᱤᱱᱟ ᱾ ᱫᱮᱵᱟᱥ ᱨᱮ ᱢᱩᱬ ᱜᱟᱰᱟ ᱠᱷᱤᱯᱨᱟ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱮᱵᱟᱥ ᱨᱤᱱ ᱜᱩᱴ ᱦᱚᱲ ᱮᱞ ᱒᱘᱙,᱕᱕᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱑᱕᱐,᱐᱘᱑ ᱠᱚᱲᱟ ᱟᱨ ᱑᱓᱙,᱔᱖᱙ ᱛᱤᱨᱞᱟᱹ ᱛᱟᱦᱮᱸ ᱠᱟᱱᱟ ᱠᱚ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱤᱱ ᱦᱚᱲ ᱮᱞ ᱓᱕,᱔᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱫᱮᱵᱟᱥ ᱨᱮ ᱜᱩᱴ ᱥᱮᱞᱮᱫ ᱮᱞ ᱓᱕,᱔᱓᱗ ᱥᱮᱪᱮᱫ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱗᱔.᱓% ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ ᱚᱠᱟᱨᱮ ᱠᱚᱲᱟ ᱟᱜ ᱥᱮᱪᱮᱫ ᱗᱙.᱙% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱘.᱓% ᱛᱟᱦᱮᱸ ᱠᱟᱱᱟ ᱾ ᱫᱮᱵᱟᱥ ᱨᱤᱱ ᱗+ ᱦᱚᱲ ᱮᱞ ᱥᱮᱞᱮᱫ ᱫᱚᱨ ᱘᱔.᱖% ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱙᱑.᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱗.᱗% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱕᱖,᱓᱖᱖ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱙,᱘᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱫᱮᱵᱟᱥ ᱨᱮ ᱒᱐᱑᱑ ᱨᱮ ᱕᱗᱓᱙᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾
ᱨᱮᱞ
ᱫᱮᱵᱟᱥ ᱡᱚᱸᱠᱥᱟᱱ (DWX), ᱢᱤᱫ ᱠᱟᱹᱢᱤ (standard) ᱵᱨᱚᱰᱼᱜᱮᱡᱽ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱱᱚᱣᱟ ᱯᱟᱪᱮ ᱨᱮᱞᱣᱮ ᱡᱚᱱ ᱨᱮᱱᱟᱜ ᱨᱚᱛᱞᱟ, ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱫᱮᱵᱟᱥ ᱡᱚᱸᱠᱥᱟᱱ ᱤᱱᱫᱚᱨ ᱡᱚᱸᱠᱥᱟᱱ ᱵᱤᱡᱤ ᱼ ᱩᱡᱡᱮᱱ ᱡᱚᱸᱠᱥᱟᱱ ᱵᱨᱟᱝᱪ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱢᱤᱫ ᱞᱟᱭᱤᱱ ᱢᱚᱠᱥᱤ ᱡᱚᱸᱠᱥᱟᱱ ᱠᱷᱚᱱ ᱚᱱᱰᱚᱠᱚᱜᱼᱟ ᱱᱚᱣᱟ ᱱᱟᱜᱽᱫᱟ ᱵᱷᱚᱯᱟᱲ ᱡᱚᱸᱠᱥᱟᱱ ᱯᱟᱪᱮᱼᱛᱟᱞᱢᱟ ᱨᱮᱞᱣᱮ ᱞᱤᱸᱠ ᱞᱟᱭᱤᱱ ᱡᱚᱲᱟᱣᱟ ᱾ ᱤᱱᱫᱚᱨᱼᱩᱡᱡᱮᱱ ᱞᱟᱭᱤᱱ ᱞᱚᱜᱚᱱ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱤᱞᱮᱠᱴᱨᱤᱯᱷᱤᱞ ᱟᱠᱟᱱᱟ ᱾
ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH) ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱨᱮᱱᱟᱜ ᱡᱤᱞᱤᱧ ᱚᱥᱟᱨ ᱱᱮᱴᱣᱟᱨᱠ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱫᱮᱵᱟᱥ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ ᱕᱒ ᱥᱚᱦᱚᱨ ᱞᱮᱠᱟᱛᱮ ᱥᱮᱱ ᱟᱠᱟᱱᱟ ᱟᱨ ᱠᱮᱛᱷᱚᱞ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱖ ᱫᱮᱵᱟᱥ ᱫᱚ ᱠᱟᱱᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱮᱵᱟᱥ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱟᱹᱨᱤ ᱨᱟᱡᱽᱜᱟᱲ ᱵᱷᱚᱯᱟᱲ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱚᱠᱟ ᱔ᱼᱞᱮᱱ ᱮᱠᱥᱯᱨᱮᱥ ᱰᱟᱦᱟᱨ ᱤᱫᱤ ᱛᱮ ᱫᱮᱵᱟᱥᱼᱵᱷᱚᱯᱟᱲ ᱠᱚᱨᱤᱰᱚᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
Dewas
ᱞᱟᱛᱮᱦᱟᱨ ᱨᱮᱞᱣᱮ ᱥᱴᱮᱥᱚᱱ
ᱞᱟᱛᱮᱦᱟᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱫᱷᱟᱨᱟ ᱦᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱸᱰᱮᱱᱟᱜ ᱠᱳᱰ ᱫᱚ LTHR ᱠᱟᱱᱟ ᱾ ᱱᱚᱣᱟ ᱫᱚ ᱞᱟᱛᱮᱦᱟᱨ ᱥᱚᱦᱚᱨ ᱨᱮᱱᱟᱜ ᱮ ᱥᱮᱵᱟᱭᱟ ᱾ ᱥᱴᱮᱥᱚᱱ ᱨᱮᱫᱚ ᱵᱟᱨᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱫᱚ ᱱᱟᱯᱟᱭ ᱛᱮ ᱵᱟᱧᱪᱟᱣ ᱫᱚ ᱵᱟᱹᱱᱩᱜᱼᱟ ᱾ ᱱᱚᱸᱰᱮ ᱫᱚ ᱫᱟᱜ ᱟᱨ ᱯᱷᱩᱨᱪᱟᱹ ᱥᱟᱶᱛᱮ ᱟᱹᱰᱤ ᱜᱟᱱ ᱥᱩᱵᱤᱫᱷᱟ ᱨᱮᱱᱟᱜ ᱚᱵᱷᱟᱵᱽ ᱜᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱫᱷᱟᱱᱵᱟᱫᱽ ᱨᱮᱞᱣᱮ ᱠᱷᱚᱸᱰ
ᱦᱟᱭᱤᱠ ᱢᱮᱥᱮᱧᱡᱚᱨ
ᱦᱟᱭᱤᱠ ᱢᱮᱥᱮᱧᱡᱚᱨ ᱫᱚ ᱢᱤᱫ ᱠᱨᱚᱥ ᱯᱞᱟᱴᱯᱷᱚᱨᱢ ᱢᱚᱵᱟᱭᱤᱞ ᱢᱮᱥᱮᱡᱤᱝ ᱵᱟᱝᱢᱟ ᱜᱟᱯᱟᱞᱢᱟᱨᱟᱣ ᱟᱯᱯ ᱠᱟᱱᱟ ᱾ ᱡᱟᱦᱟᱸ ᱫᱚ ᱤᱱᱴᱚᱨᱱᱮᱴ ᱦᱚᱛᱮᱛᱮ ᱡᱩᱲᱟᱹᱣ ᱠᱟᱛᱮ ᱠᱟᱛᱷᱟ ᱠᱚᱭ ᱤᱫᱤ ᱟᱹᱜᱩᱭᱟ ᱾ ᱱᱚᱶᱟ ᱛᱮ ᱠᱟᱛᱷᱟ ᱥᱩᱢᱩᱝ ᱫᱚ ᱵᱟᱝ ᱯᱷᱚᱴᱚ ᱟᱨ ᱱᱟᱯᱟᱭ ᱱᱟᱯᱟᱭ ᱥᱴᱤᱠᱚᱨ (sticker) ᱮᱢᱱ ᱠᱚ ᱦᱚᱸ ᱠᱳᱞ ᱜᱟᱱᱚᱜᱼᱟ ᱾
ᱦᱟᱭᱤᱠ ᱫᱚ ᱮᱛᱚᱦᱚᱵ ᱑᱒ ᱰᱤᱥᱮᱢᱵᱚᱨ ᱒᱐᱑᱒ ᱨᱮ ᱩᱪᱷᱟᱹᱱ ᱞᱮᱱ ᱛᱟᱦᱮᱸᱫ ᱾ ᱟᱨ ᱮᱯᱨᱤᱞ ᱒᱐᱑᱓ ᱮ ᱱᱚᱶᱟ ᱮᱱᱟᱜ ᱯᱩᱭᱞᱩ ᱯᱷᱚᱱᱰᱤᱝ ᱮ ᱞᱮᱫ ᱛᱟᱦᱮᱸᱫ ᱾ ᱦᱟᱭᱤᱠ ᱢᱮᱥᱮᱧᱡᱚᱨ ᱫᱚ ᱵᱷᱟᱨᱚᱛᱤ ᱮᱱᱴᱚᱨᱯᱨᱟᱭᱤᱥ ᱟᱨ ᱥᱚᱯᱴᱵᱮᱸᱠ ᱢᱮᱥᱟ ᱠᱟᱛᱮ ᱠᱤᱱ ᱵᱮᱱᱟᱣ ᱟᱠᱟᱫᱼᱟ ᱾
ᱱᱟᱜᱟᱢ
ᱱᱚᱶᱟ ᱟᱯᱯ ᱫᱚ ᱑᱒ ᱰᱮᱥᱮᱢᱵᱚᱨ ᱒᱐᱑᱒ ᱥᱟᱹᱦᱤᱛ ᱨᱮ ᱮᱦᱚᱵ ᱞᱮᱱᱟ ᱟᱨ ᱯᱷᱮᱵᱽᱨᱩᱣᱟᱨᱤ ᱒᱐᱑᱔ ᱥᱟᱹᱦᱤᱛ ᱛᱮ ᱑᱕ ᱢᱤᱞᱤᱭᱚᱱ (million) ᱵᱮᱵᱷᱟᱨᱤᱭᱟᱹ ᱠᱚ ᱥᱮᱴᱮᱨ ᱞᱮᱱ ᱢᱮᱱᱛᱮ ᱠᱷᱚᱵᱚᱨ ᱧᱟᱢ ᱟᱠᱟᱱᱟ ᱾ ᱱᱚᱶᱟ ᱚᱠᱛᱚ ᱨᱮ ᱟᱡᱟᱜ ᱩᱛᱱᱟᱹᱣ ᱤᱫᱤ ᱛᱮ ᱑᱔ ᱢᱤᱞᱞᱤᱭᱚᱱ ᱰᱚᱞᱟᱨ ᱠᱟᱹᱣᱰᱤᱭ ᱟᱨᱡᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱪᱟᱸᱫᱚ ᱛᱟᱭᱚᱢ ᱵᱤᱱ ᱠᱟᱹᱣᱰᱤ ᱛᱮ ᱢᱮᱥᱮᱡᱤᱝ, ᱜᱟᱯᱟᱞᱢᱟᱨᱟᱣ ᱰᱤᱡᱟᱭᱤᱱ, ᱥᱴᱤᱠᱚᱨ ᱥᱚᱨᱵᱷᱤᱥ, ᱫᱟᱱᱟᱝ ᱠᱟᱛᱷᱟ ᱮᱢᱟᱱᱟᱜ ᱥᱩᱵᱤᱫᱷᱟ ᱠᱯ ᱡᱩᱲᱟᱹᱣ ᱮᱫ ᱴᱟᱦᱮᱸᱫ ᱾
ᱡᱟᱹᱯᱩᱫ
right|thumb|275x275px|ᱡᱟᱹᱯᱩᱫ ᱡᱟᱹᱯᱩᱫ (Rainfall) ᱢᱤᱫ ᱞᱮᱠᱟᱱ ᱥᱟᱸᱜᱷᱱᱟᱱ ᱠᱟᱱᱟ ᱚᱛ ᱨᱮᱱᱟᱜ ᱥᱟᱛᱟᱦ ᱠᱷᱚᱱ ᱫᱟᱜ ᱞᱚᱞᱚ  ᱠᱟᱛᱮ ᱪᱮᱛᱟᱱ ᱨᱟᱠᱟᱵᱚᱜ ᱠᱟᱱᱟ ᱟᱨ ᱨᱮᱭᱟᱲ ᱠᱟᱛᱮ ᱫᱟᱜ ᱨᱮᱱᱟᱜ ᱜᱩᱴ ᱫᱷᱟᱹᱨᱤ ᱛᱮ ᱴᱤᱯᱤᱜ ᱧᱩᱨᱩᱜ ᱠᱟᱱᱟ ᱱᱚᱶᱟ ᱜᱮ ᱡᱟᱹᱯᱩᱫ ᱵᱚ ᱢᱮᱛᱟᱜᱼᱟ᱾
ᱵᱟᱰᱟᱭ
ᱦᱚᱭ ᱨᱮ ᱫᱟᱜᱵᱷᱟᱯ ᱨᱮᱭᱟᱲ ᱡᱤᱱᱤᱥ ᱟᱜ ᱥᱩᱯᱩᱨ ᱦᱮᱡ ᱠᱟᱛᱮᱜ ᱥᱟᱸᱜᱷᱱᱟᱱ (condensation) ᱠᱷᱟᱹᱛᱤᱨ ᱛᱮ ᱚᱥᱟᱸᱠ ᱫᱷᱟᱹᱵᱤᱡ ᱥᱮᱴᱮᱨᱚᱜ ᱠᱟᱱᱟ᱾ ᱡᱚᱠᱷᱚᱱ ᱦᱚᱭ ᱨᱮᱱᱟᱜ ᱞᱚᱞᱚ ᱚᱥᱟᱸᱠ ᱠᱷᱚᱱ ᱞᱟᱛᱟᱨ ᱧᱩᱨᱩᱜ ᱠᱟᱱᱟ, ᱛᱚᱠᱷᱚᱱ ᱨᱮᱭᱟᱲ ᱫᱟᱜ ᱨᱮᱱᱟᱜ ᱜᱩᱴ ᱥᱮ  ᱟᱨᱮᱞ ᱨᱩᱯ ᱛᱮ ᱚᱛ ᱨᱮ ᱧᱩᱨᱩᱜ ᱠᱟᱱᱟ᱾ ᱱᱚᱶᱟ ᱜᱮ ᱡᱟᱹᱯᱩᱫ (ᱡᱟᱹᱲᱤ) ᱵᱚ ᱢᱮᱛᱟᱜᱼᱟ᱾ ᱡᱟᱦᱟᱱ ᱡᱟᱭᱜᱟ ᱨᱮ ᱜᱮ ᱠᱷᱟᱥ ᱚᱠᱛᱚ ᱨᱮ ᱫᱟᱜ ᱮ ᱡᱟᱹᱲᱤ ᱟᱠᱟᱫ ᱫᱟᱜ ᱨᱮᱱᱟᱜ ᱠᱟᱹᱴᱤᱡ-ᱠᱟᱹᱴᱤᱡ ᱠᱟᱬ ᱢᱚᱛᱨᱚ ᱦᱤᱢᱠᱟᱬ ᱠᱷᱚᱱ ᱧᱟᱢᱚᱜ ᱫᱟᱜ ᱨᱮᱱᱟᱜ ᱟᱸᱥ ᱫᱚ ᱚᱸᱰᱮ ᱨᱮᱱᱟᱜ ᱡᱟᱹᱯᱩᱫ ᱨᱮᱱᱟᱜ ᱱᱟᱯᱤ ᱵᱚ ᱢᱮᱛᱟᱜᱼᱟ᱾ center|thumb|550x550px|ᱫᱩᱱᱤᱭᱟᱹ ᱨᱮᱱᱟᱜ ᱡᱩᱫᱟᱹ-ᱡᱩᱫᱟᱹ ᱦᱟᱹᱴᱤᱧ ᱨᱮ ᱢᱟᱥᱣᱟᱨ ᱚᱥᱟᱛ ᱫᱟᱜ ᱨᱮᱱᱟᱜ ᱟᱸᱥ ᱥᱤᱛᱩᱝ ᱠᱷᱟᱹᱛᱤᱨ ᱛᱮ ᱨᱟᱠᱟᱵᱚᱜ ᱫᱟᱵᱷᱟᱯ ᱪᱮᱛᱟᱱ ᱛᱮ ᱨᱟᱠᱟᱵᱚᱜ ᱥᱮᱨᱢᱟ ᱨᱮ ᱪᱟᱞᱟᱣ ᱠᱟᱛᱮᱜ ᱪᱷᱟᱹᱨᱭᱟᱹᱣᱜ ᱠᱟᱱᱟ ᱟᱨ ᱨᱮᱭᱟᱲᱚᱜ ᱠᱟᱱᱟ᱾ ᱚᱱᱟᱛᱮ ᱡᱮᱞᱮᱠᱟ ᱡᱮᱞᱮᱠᱟ ᱦᱚᱭ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ, ᱩᱱᱨᱮ ᱫᱟᱜᱵᱷᱟᱯ ᱫᱷᱟᱨᱟᱱ ᱨᱮᱱᱟᱜ ᱫᱟᱲᱮ ᱠᱚᱢ ᱤᱫᱤᱜ ᱠᱟᱱᱟ᱾ ᱱᱚᱸᱰᱮ ᱦᱟᱹᱵᱤᱡ ᱵᱟᱬᱛᱤ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ ᱠᱷᱟᱱ ᱦᱚᱭ ᱨᱮᱱᱟᱜ ᱞᱚᱞᱚ ᱚᱱᱟ ᱟᱸᱥ ᱦᱟᱹᱵᱤᱡ ᱥᱮᱴᱮᱨ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱦᱚᱭ ᱫᱟᱜᱵᱷᱟᱯ ᱮ ᱫᱷᱟᱨᱟᱱ ᱫᱟᱲᱮᱭᱟᱜᱼᱟ᱾ ᱱᱚᱶᱟ ᱠᱷᱚᱱ ᱦᱚᱸ ᱠᱚᱢ ᱫᱷᱤᱯᱟᱣ ᱨᱮ ᱦᱩᱭ ᱞᱮᱱ ᱠᱷᱟᱱ, ᱫᱟᱜᱵᱷᱟᱯ ᱫᱟᱜ ᱠᱟᱹᱴᱤᱡ-ᱠᱟᱹᱴᱤᱡ ᱦᱟᱹᱴᱤᱧ ᱨᱮ ᱵᱚᱫᱚᱞᱚᱜ ᱠᱟᱱᱟ᱾ ᱱᱚᱶᱟ ᱠᱷᱚᱱ ᱜᱮ ᱨᱤᱢᱤᱞ ᱫᱚ ᱵᱟᱱᱟᱜ ᱠᱟᱱᱟ᱾ ᱟᱨᱦᱚᱸ ᱨᱤᱢᱤᱞ ᱫᱟᱜ ᱠᱷᱟᱹᱛᱤᱨ ᱛᱮ ᱫᱷᱚᱨᱚᱛᱟᱞ ᱨᱮ ᱡᱟᱹᱲᱤ ᱮᱫᱼᱟ᱾ ᱴᱤᱯᱤᱜ ᱫᱟᱜ ᱵᱟᱱᱟᱣ ᱛᱟᱭᱚᱢ ᱦᱚᱸ ᱡᱩᱫᱤ ᱦᱚᱭ ᱨᱮᱱᱟᱜ ᱫᱷᱤᱯᱟᱣ ᱠᱚᱢ ᱤᱫᱤᱜ-ᱤᱫᱤᱜ ᱛᱮ ᱦᱤᱢᱟᱸᱠ ᱠᱷᱚᱱ ᱦᱚᱸ ᱠᱚᱢ ᱦᱩᱭ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱫᱚ ᱦᱤᱢᱡᱟᱹᱲᱤ ᱫᱟᱜ, ᱡᱟᱹᱯᱩᱫ ᱞᱟᱹᱜᱤᱫ ᱵᱟᱨᱭᱟ ᱠᱟᱛᱷᱟ ᱦᱩᱫᱤᱥ ᱵᱚᱱ ᱫᱚᱦᱚᱭ ᱢᱟ᱾
ᱦᱟᱭᱤᱠ ᱢᱮᱥᱮᱧᱡᱚᱨ
ᱱᱟᱜᱟᱢ
᱒᱐᱑᱕ ᱥᱟᱹᱦᱤᱛ ᱨᱮ ᱦᱟᱭᱤᱠ ᱫᱚ "ᱜᱽᱨᱮᱴ ᱤᱱᱰᱤᱭᱟᱱ ᱥᱴᱤᱠᱟᱨ ᱪᱟᱞᱞᱮᱸᱡᱽ" (Great Indian Sticker Challenge) ᱧᱩᱛᱩᱢᱟᱱ ᱦᱮᱯᱨᱟᱣ ᱫᱚᱦᱚ ᱠᱟᱛᱮ, ᱱᱟᱶᱟ ᱪᱤᱛᱟᱹᱨ ᱵᱟᱰᱚᱦᱤ ᱠᱚ ᱱᱟᱶᱟ ᱱᱟᱶᱟ ᱥᱴᱤᱠᱟᱨ ᱰᱤᱡᱟᱭᱤ ᱜᱚᱲᱦᱚᱱ ᱞᱟᱹᱜᱤᱫ ᱩᱫᱽᱜᱟᱹᱣ ᱮ ᱮᱢᱟᱫ ᱠᱚ ᱛᱟᱦᱮᱸᱫ ᱾ ᱛᱩᱱᱠᱷᱤ ᱞᱮᱠᱟᱛᱮ ᱦᱟᱭᱤᱠ ᱨᱮᱱᱟᱜ ᱞᱮᱠᱷᱟ ᱜᱩᱴ ᱴᱨᱟᱯᱷᱤᱠ ᱨᱮ ᱓᱐ % ᱥᱩᱢᱩᱝ ᱥᱴᱤᱠᱟᱨ ᱦᱮᱡᱩᱜ ᱠᱟᱱᱟ ᱾
ᱡᱟᱹᱯᱩᱫ
ᱡᱟᱹᱯᱩᱫ ᱨᱮᱱᱟᱜ ᱦᱟᱹᱴᱤᱧ
ᱡᱟᱹᱯᱩᱫ ᱯᱮ ᱞᱮᱠᱟᱱᱟᱜ :
ᱥᱟᱶᱦᱱᱤᱭ ᱡᱟᱹᱯᱩᱫ (Convectional rain)
right|thumb|200x200px|ᱥᱟᱶᱦᱱᱤᱭ ᱡᱟᱹᱯᱩᱫ ᱥᱟᱶᱦᱟᱱᱤᱭ ᱨᱮᱱᱟᱜ ᱫᱟᱜ ᱵᱟᱬᱛᱤ ᱛᱮ ᱵᱷᱩᱢᱟᱫᱷᱭᱚ ᱨᱮᱠᱷᱤᱭ ᱫᱤᱥᱚᱢ ᱨᱮ ᱫᱤᱱᱟᱢ ᱜᱮ ᱦᱩᱭᱩᱜ ᱠᱟᱱᱟ᱾ ᱵᱷᱩᱢᱟᱫᱷᱭᱚ ᱨᱮᱠᱷᱟ ᱨᱮ ᱵᱟᱬᱛᱤ ᱩᱫᱜᱟᱹᱨ ᱯᱟᱲᱟᱣ ᱛᱮ ᱥᱟᱢᱩᱫᱨᱚ ᱠᱷᱚᱱ ᱫᱟᱜᱵᱷᱟᱯ ᱨᱮ ᱢᱮᱥᱟ ᱠᱟᱛᱮᱜ, ᱩᱫᱜᱟᱹᱨ ᱟᱨ ᱥᱤᱛᱩᱝ ᱠᱷᱟᱹᱛᱤᱨ ᱛᱮ ᱞᱚᱞᱚ ᱦᱚᱭ ᱪᱮᱛᱟᱱᱛᱮ ᱨᱟᱠᱟᱵᱚᱜ ᱠᱟᱱᱟ ᱟᱨ ᱟᱡᱟᱜ ᱡᱟᱭᱜᱟ ᱵᱟᱱᱟᱣ ᱞᱟᱹᱜᱤᱫ ᱟᱨᱚ ᱦᱚᱭ ᱦᱤᱡᱩᱜ ᱛᱮᱜᱮ ᱛᱟᱦᱮᱱᱟ᱾ ᱦᱚᱭ ᱪᱮᱛᱟᱱ ᱪᱟᱞᱟᱣ ᱠᱟᱛᱮᱜ ᱨᱮᱭᱟᱲᱚᱜ ᱠᱟᱱᱟ ᱟᱨ ᱪᱷᱟᱹᱨᱭᱟᱹᱣᱜ ᱠᱟᱱᱟ᱾ ᱵᱷᱟᱯ ᱨᱮᱱᱟᱜ ᱢᱚᱛᱨᱚ ᱵᱟᱬᱛᱤ ᱞᱮᱱᱠᱷᱟᱱ ᱚᱥᱟᱸᱠ ᱦᱟᱹᱵᱤᱡ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱟᱯ ᱫᱚ ᱠᱚᱢ ᱜᱮ ᱧᱩᱨᱩᱜᱼᱟ᱾ ᱚᱱᱟᱛᱮ ᱵᱷᱟᱯ ᱩᱥᱟᱹᱨᱟ ᱜᱮ ᱫᱟᱜ ᱨᱮᱱᱟᱜ ᱨᱩᱯ ᱮ ᱦᱟᱛᱟᱣᱟ ᱟᱨ ᱫᱤᱱᱟᱢ ᱜᱮ ᱵᱟᱨ ᱴᱟᱲᱟᱝ ᱚᱠᱛᱚ ᱛᱟᱭᱚᱢ ᱟᱹᱰᱤ ᱟᱸᱴ ᱮ ᱡᱟᱹᱯᱩᱫᱟ᱾ ᱱᱚᱶᱟ ᱡᱟᱹᱯᱩᱫ ᱫᱚ ᱥᱟᱶᱦᱟᱱᱤᱭ ᱡᱟᱹᱯᱩᱫ ᱠᱚ ᱢᱮᱛᱟᱜᱼᱟ᱾
ᱦᱟᱭᱤᱠ ᱢᱮᱥᱮᱧᱡᱚᱨ
ᱱᱟᱜᱟᱢ
ᱚᱠᱴᱚᱵᱚᱨ ᱒᱐᱑᱕ ᱥᱟᱹᱦᱤᱛ ᱨᱮ ᱦᱟᱭᱤᱠ ᱨᱤᱱᱤᱡ ᱥᱤᱼᱤᱼᱳ ᱥᱟᱱᱟᱢ ᱠᱚᱭ ᱞᱟᱹᱭ ᱥᱚᱫᱚᱨᱟᱫ ᱠᱚ ᱛᱟᱦᱮᱸᱫ ᱵᱟᱝᱢᱟ, ᱦᱟᱭᱤᱠ ᱨᱤᱱ ᱵᱮᱵᱷᱟᱨᱤᱭᱟᱹ ᱮᱞ ᱗᱐ ᱢᱤᱞᱤᱭᱚᱱ ᱛᱮ ᱥᱮᱴᱮᱨᱮᱱᱟ ᱟᱨ ᱒᱐ ᱢᱤᱞᱤᱭᱚᱱ ᱠᱷᱚᱱ ᱵᱟᱹᱲᱛᱤ ᱢᱮᱥᱮᱡᱽ ᱫᱤᱱᱟᱹᱢ ᱠᱚ ᱮᱯᱮᱢᱚᱜ ᱠᱟᱱᱟ ᱾ ᱾
ᱡᱟᱹᱯᱩᱫ
ᱯᱟᱨᱣᱟᱛᱠᱨᱤᱛ ᱡᱟᱹᱯᱩᱫ (Orographical rain)
right|thumb|200x200px|ᱵᱩᱨᱩ ᱡᱟᱹᱯᱩᱫ ᱵᱷᱟᱯ ᱛᱮ ᱯᱮᱨᱮᱡ ᱦᱚᱭ ᱨᱮᱱᱟᱜ ᱰᱟᱦᱟᱨ ᱨᱮ ᱵᱩᱨᱩ ᱰᱩᱸᱜᱨᱤ    ᱨᱮᱱᱟᱜ ᱟᱣᱨᱚᱫᱷ ᱥᱮᱴᱮᱨᱚᱜ ᱨᱮ ᱱᱚᱶᱟ ᱦᱚᱭ ᱠᱚ ᱪᱮᱛᱟᱱᱛᱮ ᱨᱟᱠᱟᱵᱚᱜ ᱠᱟᱱᱟ᱾ ᱡᱟᱦᱟᱸ ᱫᱚ ᱰᱩᱸᱜᱨᱤ ᱠᱷᱚᱱ ᱪᱮᱛᱟᱱᱛᱮ ᱥᱮᱞᱮᱫ ᱟᱠᱟᱱ ᱦᱤᱢ ᱨᱮᱱᱟᱜ ᱯᱨᱚᱵᱷᱟᱣ ᱛᱮ ᱟᱨ ᱦᱚᱭ ᱪᱷᱟᱹᱨᱭᱟᱹᱣᱜ ᱠᱟᱛᱮ ᱨᱮᱭᱟᱲ ᱠᱷᱟᱹᱛᱤᱨ ᱛᱮ ᱦᱚᱭ ᱨᱮᱱᱟᱜ ᱵᱷᱟᱯ ᱠᱟᱹᱴᱤᱡ-ᱠᱟᱹᱴᱤᱡ ᱫᱟᱜ ᱨᱩᱯ ᱛᱮ ᱫᱷᱟᱨᱟᱛᱟᱞ ᱨᱮ ᱫᱟᱜ ᱯᱟᱲᱟᱣᱜ ᱠᱟᱱᱟ᱾ ᱱᱚᱶᱟ ᱦᱚᱭ ᱵᱩᱨᱩ ᱠᱷᱚᱱ ᱪᱮᱛᱟᱱ ᱫᱚᱥᱟᱨ ᱟᱨ ᱴᱟᱸᱰᱤ ᱨᱮ ᱟᱬᱜᱚ ᱥᱟᱶᱛᱮ ᱞᱚᱞᱚ ᱜᱚᱫᱚᱜ ᱠᱟᱱᱟ ᱟᱨ ᱟᱨ ᱟᱲᱮ-ᱯᱟᱥᱮᱡ ᱠᱚ ᱣᱟᱛᱟᱣᱟᱨᱟᱱ ᱠᱚᱭ ᱞᱚᱞᱚ ᱮᱫᱼᱟ᱾ ᱫᱩᱱᱤᱭᱟᱹ ᱨᱮ ᱱᱚᱸᱠᱟ ᱜᱮ ᱟᱭᱢᱟ ᱡᱟᱭᱜᱟ ᱨᱮ ᱱᱚᱸᱠᱟ ᱜᱮ ᱡᱟᱹᱯᱩᱫ ᱮᱫᱼᱟᱭ ᱢᱟᱱᱥᱩᱱᱤ ᱫᱤᱥᱚᱢ (ᱥᱤᱧᱚᱛ) ᱨᱮ ᱦᱚᱸ ᱱᱚᱸᱠᱟ ᱜᱮ ᱡᱟᱹᱯᱩᱫ ᱮᱫᱼᱟᱭ᱾ ᱱᱚᱶᱟ ᱡᱟᱹᱯᱩᱫ ᱜᱮ ᱯᱟᱨᱣᱟᱛᱠᱨᱤᱛ ᱡᱟᱹᱯᱩᱫ ᱵᱚ ᱢᱮᱛᱟᱜᱼᱟ᱾
ᱪᱟᱠᱨᱟᱣᱟᱛᱤᱭ (Cyclonic rain)
right|thumb|200x200px|ᱪᱟᱠᱟᱨᱣᱟᱛᱤ ᱡᱟᱹᱯᱩᱫ ᱱᱚᱸᱠᱟᱱ ᱡᱟᱹᱯᱩᱫ ᱞᱚᱞᱚ ᱟᱨ ᱨᱮᱭᱟᱲ ᱫᱟᱜ ᱨᱟᱹᱥ ᱛᱚᱯᱚᱞ ᱛᱮ ᱦᱩᱭᱩᱜ ᱠᱟᱱᱟ᱾ ᱪᱮᱫᱟᱜ ᱥᱮ ᱱᱟᱥᱮ ᱞᱚᱞᱚ ᱦᱚᱭ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ ᱟᱨ ᱦᱟᱢᱟᱞ ᱨᱮᱭᱟᱲ ᱦᱚᱭ ᱞᱟᱛᱟᱨ ᱛᱮ ᱟᱬᱜᱚᱱᱟ᱾ ᱚᱱᱟᱛᱮ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ ᱟᱱ ᱦᱚᱭ ᱨᱮᱭᱟᱲ ᱠᱟᱛᱮᱜ ᱡᱟᱹᱯᱩᱫ ᱛᱮᱜᱮ ᱛᱟᱦᱮᱱᱟ᱾ ᱱᱚᱸᱠᱟ ᱜᱮ ᱡᱟᱹᱯᱩᱫ ᱥᱷᱤᱛᱚᱥᱬ ᱠᱟᱴᱤᱵᱟᱸᱫᱷ ᱨᱮ ᱦᱩᱭᱩᱜ ᱛᱮᱜᱮ ᱛᱟᱦᱮᱱᱟ।
ᱦᱟᱭᱤᱠ ᱢᱮᱥᱮᱧᱡᱚᱨ
ᱟᱥᱚᱠᱟᱭᱛᱮᱭᱟᱜ
ᱥᱟᱶᱛᱟ ᱟᱹᱨᱤ ᱢᱮᱥᱮᱡᱤᱝ ᱵᱮᱜᱚᱨ ᱦᱟᱭᱤᱠ ᱛᱮ ᱪᱤᱛᱟᱹᱨ ᱮᱯᱮᱢ, ᱵᱷᱤᱰᱤᱭᱳ ᱠᱳᱯᱳᱞ, ᱱᱟᱱᱦᱩᱱᱟᱹᱨ ᱨᱮᱫ ( file) ᱠᱚ ᱠᱳᱯᱳᱞ ᱵᱟᱝᱢᱟ ᱮᱯᱮᱢ ᱨᱮᱱᱟ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱡᱟᱱᱩᱣᱟᱨᱤ ᱒᱐᱑᱕ ᱥᱟᱹᱦᱤᱛ ᱠᱷᱚᱱ ᱱᱚᱶᱟ ᱨᱮ ᱵᱷᱚᱭᱮᱥ ᱠᱚᱞᱤᱝ ᱥᱩᱵᱤᱫᱦᱟ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾
ᱡᱟᱹᱯᱩᱫ
ᱫᱟᱜ ᱡᱟᱹᱲᱤ ᱱᱟᱯᱤ
ᱡᱟᱹᱯᱩᱫ ᱟᱭᱢᱟ ᱞᱮᱠᱟᱛᱮ ᱦᱭᱩᱭᱜ ᱠᱟᱱᱟ᱾ ᱫᱟᱜ ᱫᱚ ᱵᱟᱬᱛᱤ ᱛᱮ ᱤᱸᱪ ᱥᱮ ᱟᱮᱸᱴᱤᱢᱤᱴᱚᱨ ᱨᱮ ᱠᱚ ᱱᱟᱯᱤ ᱮᱫᱼᱟ, ᱫᱟᱜ ᱱᱟᱯᱤ ᱢᱤᱫ ᱠᱷᱚᱭᱚ ᱵᱮᱞᱱᱟ ᱞᱮᱠᱟ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱚᱱᱟ ᱵᱷᱤᱛᱨᱤᱨᱮ ᱢᱤᱫ ᱵᱚᱛᱚᱞ ᱫᱚᱦᱚ ᱛᱟᱦᱮᱱ ᱠᱟᱱᱟ ᱟᱨ ᱚᱱᱟ ᱪᱮᱛᱟᱱ ᱨᱮ ᱢᱤᱫ ᱠᱤᱯ ᱞᱟᱜᱟᱣ ᱛᱟᱦᱮᱱ ᱠᱟᱱᱟ᱾ ᱡᱟᱹᱲᱤ ᱫᱟᱜ ᱠᱤᱯ ᱛᱮ ᱵᱚᱛᱚᱞ ᱨᱮ ᱯᱮᱨᱮᱡ ᱦᱩᱭᱩᱜ ᱠᱟᱱᱟ ᱟᱨ ᱛᱟᱭᱚᱢ ᱛᱮ ᱫᱟᱜ ᱫᱚ ᱢᱟᱯᱟᱠ ᱛᱮ ᱱᱟᱯᱤ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱢᱚᱥᱤᱱ ᱫᱚ ᱵᱟᱦᱨᱮ ᱡᱟᱜᱟ ᱨᱮ ᱠᱚ ᱫᱚᱦᱚᱭᱟ, ᱪᱮᱫᱟᱜ ᱥᱮ ᱡᱟᱹᱯᱩᱫ ᱫᱟᱜ ᱨᱮᱱᱟᱜ ᱠᱤᱯ ᱨᱮ ᱧᱩᱨᱩᱜ ᱨᱮ ᱪᱮᱫ ᱞᱮᱠᱟᱛᱮ ᱦᱚᱸ ᱵᱟᱝ ᱮᱥᱮᱫᱚᱜᱼᱟ᱾
ᱦᱟᱭᱤᱠ ᱢᱮᱥᱮᱧᱡᱚᱨ
ᱟᱥᱚᱠᱟᱭᱛᱮᱭᱟᱜ
ICC Cricket World Cup ᱚᱠᱛᱚ ᱨᱮ ᱦᱟᱭᱤᱠ ᱫᱚ ᱠᱨᱤᱠᱵᱚᱡᱽ (CricBuzz) ᱥᱟᱶ ᱛᱮ ᱢᱮᱥᱟ ᱠᱟᱛᱮ ᱟᱡ ᱨᱤᱱ ᱵᱮᱵᱷᱟᱨᱤᱭᱟᱹ ᱠᱚ ᱠᱨᱤᱠᱮᱴ ᱨᱮᱱᱟᱜ ᱚᱯᱰᱮᱴ (update) ᱮ ᱮᱢᱟᱠᱚ ᱠᱟᱱ ᱛᱟᱦᱮᱸᱫ ᱾
ᱥᱮᱯᱴᱮᱢᱵᱚᱨ ᱒᱐᱑᱕ ᱥᱟᱹᱦᱤᱛ ᱨᱮ ᱦᱟᱭᱤᱠ ᱨᱮ ᱜᱽᱨᱩᱯ ᱠᱚᱞᱤᱝ ᱨᱮᱱᱟᱜ ᱵᱮᱵᱚᱥᱛᱟ ᱦᱚᱸ ᱦᱮᱡ ᱞᱮᱱ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱱᱴᱚᱨᱱᱮᱴ ᱛᱷᱚᱠ:ᱠᱚᱢᱯᱩᱴᱚᱨ ᱥᱟᱬᱮᱥ
ᱪᱚᱱᱫᱽᱨᱚᱭᱟᱱ-᱒
thumb|ᱪᱚᱱᱫᱽᱨᱚᱭᱟᱱ-᱒ ᱨᱮᱱᱟᱜ ᱥᱤᱱᱟᱹᱢ ᱪᱤᱛᱟᱹᱨ
ᱪᱚᱱᱫᱽᱨᱚᱭᱟᱱ-᱒ ᱫᱚ ᱥᱤᱧᱚᱛᱤᱭᱟᱹ ᱥᱮᱥᱮᱨᱢᱟ ᱠᱷᱸᱫᱨᱚᱸᱫᱽ ᱜᱟᱶᱛᱟ ᱤᱥᱨᱚ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱧᱤᱫᱟᱹ ᱪᱮᱛᱟᱱ ᱨᱮ ᱫᱚᱥᱟᱨ ᱥᱟᱝᱜᱷᱟᱨ ᱾ ᱪᱚᱱᱫᱽᱨᱚᱭᱟᱱ-᱑ ᱨᱮᱱᱟᱜ ᱜᱮᱞᱮᱵᱤᱞᱤ ᱵᱤᱱᱤᱰᱟᱹᱣ ᱛᱟᱭᱚᱢ ᱤᱥᱨᱚ ᱦᱚᱛᱮᱛᱮ ᱱᱚᱶᱟ ᱡᱚᱥ ᱥᱟᱝᱜᱷᱟᱨ ᱫᱚ ᱩᱭᱦᱟᱹᱨ ᱞᱮᱱ ᱛᱟᱦᱮᱸᱫ ᱾ ᱓᱘᱐᱐ ᱠᱤᱞᱚᱜᱨᱟᱢ ᱦᱟᱢᱟᱞ ᱟᱱᱟᱜ ᱱᱚᱶᱟ ᱥᱮᱥᱮᱨᱢᱟ ᱜᱟᱹᱰᱤ ᱡᱤᱮᱥᱮᱞᱵᱷᱤ ᱮᱢᱠᱮ-᱓ ᱨᱚᱠᱮᱴ ᱛᱮ ᱠᱚ ᱛᱩᱧ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱪᱚᱱᱫᱽᱨᱚᱭᱟᱱ ᱥᱟᱝᱜᱷᱟᱨ ᱨᱮ ᱥᱤᱧᱚᱛᱤᱭᱟᱹ ᱜᱮᱭᱟᱱ ᱟᱹᱠᱤᱞ ᱛᱮ ᱵᱮᱱᱟᱣ ᱟᱠᱟᱱ ᱢᱤᱫ ᱚᱨᱵᱤᱴᱚᱨ, ᱢᱤᱫ ᱝᱨᱚᱵᱷᱚᱨ ᱟᱨ ᱢᱤᱫ ᱞᱮᱱᱰᱚᱨ ᱵᱮᱵᱷᱟᱨ ᱟᱠᱟᱱᱟ ᱾ ᱑᱕ ᱡᱩᱞᱟᱭ ᱒᱐᱑᱙ ᱦᱤᱞᱚᱜ ᱥᱮᱛᱟᱜ ᱒ ᱴᱟᱬᱟᱝ ᱕᱑ ᱴᱤᱬᱤᱡ ᱨᱮ ᱪᱚᱱᱫᱽᱨᱚᱭᱟᱱ-᱒ ᱨᱮᱱᱟᱜ ᱛᱩᱧ ᱴᱷᱟᱹᱣᱠᱣᱹ ᱞᱮᱱᱟ ᱾ ᱢᱮᱱᱠᱷᱟᱱ ᱴᱟᱴᱠᱟ ᱜᱮ ᱠᱚᱬᱲ ᱵᱟᱝᱢᱟ ᱢᱤᱥᱤᱱ ᱦᱩᱲᱟᱹᱜ ᱧᱮᱞ ᱧᱟᱢᱮᱱ ᱛᱮ ᱱᱚᱶᱟ ᱫᱚ ᱚᱱᱟ ᱦᱤᱞᱚᱜ ᱵᱟᱠᱚ ᱟᱲᱟᱜ ᱞᱮᱫᱼᱟ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱫᱚ ᱒᱒ ᱡᱩᱞᱟᱭ ᱚᱛᱮ ᱢᱟᱦᱟᱸ ᱦᱤᱞᱚᱜ ᱒ ᱴᱟᱬᱟᱝ ᱔᱓ ᱴᱤᱬᱤᱡ ᱨᱮ ᱥᱮᱨᱢᱟ ᱛᱮ ᱠᱚ ᱟᱲᱟᱜ ᱞᱮᱫ ᱛᱟᱦᱮᱸᱫ ᱾
ᱱᱟᱜᱟᱢ
᱑᱒ ᱱᱚᱵᱷᱮᱢᱵᱚᱨ ᱒᱐᱑᱗ ᱥᱟᱞᱮ ᱨᱮ ᱤᱥᱨᱚ ᱥᱟᱶ ᱨᱩᱥᱤᱭᱟᱱ ᱯᱷᱮᱰᱮᱨᱟᱞ ᱥᱯᱮᱥ ᱮᱡᱮᱱᱥᱤ ᱨᱤᱱ ᱟᱹᱭᱩᱨᱤᱭᱟᱹ ᱫᱚᱞ ᱪᱚᱱᱫᱽᱨᱚᱭᱟᱱ-᱒ ᱞᱟᱹᱜᱤᱫ ᱢᱤᱫ ᱛᱮ ᱠᱟᱹᱢᱤ ᱨᱮᱱᱟᱜ ᱢᱟᱱᱟᱣ ᱥᱟᱠᱟᱢ ᱠᱚ ᱥᱩᱦᱤ ᱞᱮᱫᱼᱟ ᱾ ᱢᱟᱱᱟᱣ ᱥᱟᱠᱟᱢ ᱞᱮᱠᱟᱛᱮ ᱪᱚᱱᱫᱽᱨᱚᱭᱟᱱ-᱒ ᱨᱮᱱᱟᱜ ᱵᱟᱨᱭᱟ ᱢᱩᱬ ᱦᱟᱹᱴᱤᱧ ᱢᱮᱱᱫᱚ ᱚᱨᱵᱤᱴᱚᱨ ᱟᱨ ᱨᱚᱵᱷᱚᱨ ᱰᱤᱡᱟᱭᱤᱱ ᱵᱷᱟᱹᱨᱭᱟᱹ ᱫᱚ ᱤᱥᱨᱚ ᱴᱷᱮᱱ ᱟᱨ ᱨᱩᱥᱤᱭᱟᱱ ᱫᱚᱞ ᱴᱷᱮᱱ ᱞᱮᱱᱰᱚᱨ ᱛᱮᱭᱟᱨ ᱨᱮᱱᱟᱜ ᱾ ᱑᱘ ᱥᱮᱯᱴᱮᱢᱵᱚᱨ ᱒᱐᱐᱘ ᱥᱟᱞᱮ ᱨᱮ ᱩᱱ ᱚᱠᱛᱚ ᱨᱤᱱᱤᱡ ᱢᱟᱨᱟᱝ ᱜᱚᱝᱠᱮ ᱢᱚᱱᱢᱚᱦᱚᱱ ᱥᱤᱝ ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱛᱟᱞᱢᱟ ᱢᱚᱱᱛᱨᱤ ᱵᱟᱹᱭᱥᱤ ᱱᱚᱶᱟ ᱵᱤᱱᱤᱰᱟᱹᱮᱣ ᱞᱟᱹᱜᱤᱫ ᱫᱟᱣ ᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱱᱚᱟᱶ ᱜᱟᱹᱰᱤ ᱨᱮᱱᱟᱜ ᱯᱚᱨᱛᱚᱱ ᱫᱚ ᱵᱟᱱᱟᱨ ᱫᱤᱥᱚᱢ ᱨᱤᱱ ᱥᱟᱬᱮᱥᱤᱭᱟᱹ ᱦᱚᱛᱮᱛᱮ ᱒᱐᱐᱙ ᱥᱟᱞᱮ ᱨᱮ ᱥᱟᱹᱛ ᱞᱮᱱᱟ ᱾ ᱪᱚᱱᱫᱽᱨᱚᱭᱟᱱ-᱒ ᱨᱮᱱᱟᱜ ᱵᱤᱱᱤᱰᱟᱹᱣ ᱞᱟᱹᱜᱤᱫ ᱤᱥᱨᱚ ᱡᱚᱛᱚᱣᱟᱜ ᱡᱩᱜᱟᱹᱲ ᱥᱟᱹᱛ ᱠᱟᱛᱮ ᱒᱐᱑᱓ ᱥᱟᱞᱮ ᱨᱮ ᱱᱚᱶᱟ ᱫᱚ ᱛᱷᱩᱠᱩᱢ ᱠᱟᱛᱮ ᱛᱩᱧ ᱨᱮᱱᱟᱜ ᱢᱟᱹᱦᱤᱛ ᱒᱐᱑᱖ ᱠᱚ ᱴᱷᱟᱹᱣᱠᱟᱹ ᱞᱮᱫᱼᱟ ᱾ ᱨᱩᱥᱤᱭᱟᱱ ᱥᱟᱢᱮᱥᱤᱭᱟᱹ ᱞᱮᱱᱰᱚᱨ ᱛᱮᱭᱟᱨ ᱵᱟᱝ ᱠᱚ ᱥᱟᱹᱛ ᱞᱮᱫ ᱠᱷᱟᱹᱛᱤᱨ ᱱᱚᱶᱟ ᱢᱟᱹᱦᱤᱫ ᱫᱚ ᱜᱚᱴᱟ ᱞᱮᱱ ᱛᱟᱦᱮᱟᱱᱫ ᱾ ᱚᱱᱟ ᱛᱟᱭᱚᱢ ᱨᱩᱥᱤᱭᱟᱱ ᱥᱮᱥᱮᱨᱢᱟ ᱮᱡᱮᱱᱥᱤ ᱵᱟᱫᱽ ᱠᱟᱛᱮ ᱤᱥᱨᱚ ᱫᱚ ᱮᱠᱞᱟ ᱛᱮᱜᱮ ᱵᱮᱱᱟᱣ ᱨᱮᱱᱟᱜᱼᱮ ᱴᱷᱟᱹᱣᱠᱟᱹ ᱞᱮᱫ ᱛᱟᱦᱮᱸᱫ ᱾
ᱯᱨᱮᱨᱚᱬᱟ ᱫᱮᱥᱯᱟᱱᱰᱮ
ᱯᱨᱮᱨᱚᱬᱟ ᱫᱮᱥᱯᱟᱱᱰᱮ (ᱤᱝᱞᱤᱥ Prerana Deshpande) ᱫᱚ ᱥᱤᱧᱚᱛ ᱨᱤᱱᱤᱡ ᱧᱩᱛᱩᱢᱟᱱ ᱠᱚᱛᱷᱚᱱ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾ ᱯᱨᱮᱨᱚᱬᱟ ᱫᱚ ᱮᱭᱟᱭ ᱵᱚᱪᱷᱚᱨ ᱥᱮᱨᱢᱟ ᱠᱷᱚᱱ ᱜᱮ ᱥᱚᱨᱚᱫᱤᱱᱤ ᱜᱚᱞᱮ ᱭᱟᱜ ᱟ/ᱝᱜᱤᱵᱷᱟᱨ ᱛᱮ ᱠᱚᱛᱷᱚᱠ ᱮᱱᱮᱡ ᱪᱮᱫᱚᱜ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱜᱮᱞ ᱢᱚᱬᱮ ᱥᱮᱨᱢᱟᱭ ᱦᱩᱭᱮᱱ ᱛᱟᱭᱚᱢ ᱯᱩᱭᱞᱩ ᱫᱷᱟᱣ ᱢᱟᱸᱰᱣᱟ ᱨᱮ ᱮᱱᱮᱡ ᱮ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾  ᱜᱩᱨᱩ ᱪᱮᱞᱟ ᱦᱟᱜ ᱯᱟᱹᱨᱛᱩᱲ ᱞᱮᱠᱟᱛᱮ ᱨᱚᱦᱤᱬᱤ ᱵᱷᱟᱴᱮ ᱴᱷᱮᱱ ᱠᱷᱚᱱ ᱠᱚᱛᱷᱚᱠ ᱮᱱᱮᱡ, ᱞᱚᱠᱷᱱᱚ ᱟᱨ ᱡᱚᱭᱯᱩᱨ ᱜᱷᱚᱨᱟᱱᱟ ᱠᱷᱚᱱ ᱒᱒ ᱥᱮᱨᱢᱟ ᱦᱟᱹᱵᱤᱡ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱥᱚᱨᱮᱥ ᱮᱱᱮᱡ ᱥᱚᱫᱚᱨ ᱠᱷᱟᱹᱛᱤᱨ ᱩᱯᱨᱩᱢ ᱛᱟᱦᱮᱸ ᱠᱟᱱᱟ ᱛᱟᱭᱟ ᱟᱨ ᱠᱷᱮᱞᱚᱸᱰ ᱞᱮᱠᱟᱱ ᱟᱭᱢᱟ ᱠᱚᱛᱷᱚᱠ ᱜᱩᱱ ᱨᱮ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾
ᱯᱨᱮᱨᱚᱬᱟ ᱫᱮᱥᱯᱟᱱᱰᱮ ᱫᱚ ᱨᱟᱭᱨᱤᱛ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱥᱟᱵᱤᱛᱨᱤᱵᱟᱭᱤ ᱯᱷᱩᱞᱮ ᱯᱩᱬᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱞᱚᱞᱤᱛᱠᱚᱞᱟ ᱮᱠᱟᱰᱮᱢᱤ ᱠᱷᱚᱱ ᱦᱩᱱᱟᱹᱨ ᱥᱚᱫᱚᱨ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱠᱚᱛᱷᱚᱠ ᱮᱱᱮᱡ ᱨᱮ ᱩᱱᱤ ᱫᱚ ᱢᱟᱥᱴᱚᱨ ᱰᱤᱜᱽᱨᱤ ᱦᱟᱹᱥᱤᱞ ᱞᱮᱫ ᱛᱟᱦᱮᱸᱫ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱮᱞᱠᱷᱟ ᱨᱮ ᱥᱚᱱᱮᱨ ᱥᱤᱫ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱮᱱᱮᱡ ᱨᱮᱦᱚᱸ ᱮᱞᱠᱦᱟ ᱨᱮᱱᱟᱜ ᱜᱮᱭᱟᱱ ᱮ ᱵᱮᱵᱷᱟᱨ ᱞᱮᱫ ᱛᱟᱦᱮᱸᱫ ᱾
ᱦᱩᱱᱟᱹᱨ ᱛᱩᱞᱩᱡ ᱟᱡᱟᱜ ᱟᱞᱟᱭ ᱢᱚᱱ ᱠᱷᱟᱹᱛᱤᱨ ᱯᱩᱬᱮ ᱨᱮ ᱢᱤᱫ ᱴᱟᱝ ᱮᱱᱮᱡ ᱟᱠᱷᱲᱟᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱫᱮᱥ ᱵᱤᱫᱮ ᱠᱷᱚᱱ ᱟᱭᱢᱟ ᱟᱪᱮᱛᱤᱭᱟᱹ ᱦᱮᱡ ᱠᱟᱛᱮ ᱠᱚ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱟᱨ ᱢᱤᱫ ᱴᱷᱹᱣᱠᱟᱹ ᱫᱚᱞ ᱮᱱᱮᱡ ᱦᱩᱱᱟᱹᱨ ᱠᱚ ᱥᱚᱫᱚᱨᱮᱫ ᱛᱟᱦᱮᱸᱫ ᱯᱟᱨᱟᱵᱽ ᱯᱩᱱᱟᱹᱭ ᱠᱚᱨᱮ ᱾
ᱥᱟᱹᱦᱤᱛ ᱒᱐᱑᱐ ᱨᱮ ᱥᱩᱡᱟᱛᱟ ᱟᱨ ᱯᱨᱮᱨᱚᱬᱟ ᱫᱮᱥᱯᱟᱱᱰᱮ ᱢᱮᱥᱟ ᱠᱟᱛᱮ ᱮᱱᱮᱡ ᱠᱤᱱ ᱮᱦᱚᱵ ᱠᱮᱫᱼᱟ ᱾
ᱜᱷᱟᱨᱚᱡᱽ
ᱯᱨᱮᱨᱚᱬᱟ ᱫᱮᱥᱯᱟᱱᱰᱮ ᱫᱚ ᱧᱩᱛᱩᱢᱟᱱ ᱛᱚᱵᱽᱞᱟ ᱨᱩᱨᱩᱭᱤᱡ ᱥᱨᱤ ᱥᱩᱯᱨᱤᱛ ᱫᱮᱥᱯᱟᱱᱰᱮ ᱥᱟᱶᱛᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ ᱤᱥᱣᱚᱨᱤ ᱫᱮᱥᱯᱟᱱᱰᱮ ᱫᱚ ᱟᱹᱠᱤᱫ ᱢᱤᱫᱴᱟᱝ ᱩᱛᱟᱹᱨ ᱦᱚᱯᱚᱱ ᱮᱨᱟ ᱠᱟᱱᱟᱭ ᱾ ᱥᱟᱹᱦᱤᱛ ᱑᱙᱙᱙ ᱥᱮᱫ ᱛᱮ ᱫᱚ ᱤᱥᱣᱚᱨᱤ ᱦᱚᱸ ᱮᱱᱮᱡ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱟᱨ ᱠᱚᱛᱚᱠ ᱮᱱᱮᱡ ᱨᱮ ᱑᱒ ᱥᱮᱨᱢᱟ ᱵᱚᱪᱷᱚᱨ ᱵᱚᱭᱚᱥ ᱨᱮᱜᱮ ᱢᱟᱨᱟᱝ ᱦᱚᱲ ᱠᱷᱚᱱ ᱦᱚᱸ ᱵᱷᱟᱹᱜᱤ ᱮᱱᱮᱡ ᱠᱟᱱ ᱛᱟᱦᱮᱸᱫ ᱾
ᱜᱟᱱᱟᱝᱟᱜ ᱥᱚᱦᱚᱫ
ᱯᱚᱱᱰᱤᱛ ᱦᱮᱢᱚᱱᱛᱚ ᱫᱮᱥᱯᱟᱱᱰᱮ ᱭᱟᱜ ᱩᱫᱩᱜ ᱛᱮ ᱥᱟᱯᱲᱟᱣ ᱞᱮᱱ ᱢᱤᱨᱟ ᱵᱟᱭᱤ ᱭᱟᱜ ᱡᱤᱭᱚᱱ ᱟᱨ ᱥᱮᱨᱮᱧ ᱪᱮᱛᱟᱱᱨᱮ ᱵᱮᱱᱟᱣ ᱟᱠᱟᱱ "ᱢᱦᱟᱨᱚ ᱚᱨᱚᱬᱟᱢ" (mharo pronam) ᱧᱩᱛᱩᱢᱟᱱ ᱜᱟᱱᱟᱝᱟᱜ ᱥᱚᱦᱚᱫ ᱥᱮᱨᱮᱧ ᱨᱮᱱᱟᱜ ᱠᱚᱛᱷᱚᱠ ᱮᱱᱮᱡ ᱫᱤᱥᱟᱹ ᱩᱫᱩᱜ ᱫᱚ ᱯᱨᱮᱨᱚᱬᱟ ᱫᱮᱥᱯᱟᱱᱰᱮ ᱮᱢ ᱞᱮᱫ ᱛᱟᱦᱮᱸᱫ ᱾
ᱦᱟᱨᱤᱥ ᱟᱭᱭᱟᱨ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱨᱮᱱ ᱦᱚᱲ ᱛᱷᱚᱠ:ᱥᱟᱶᱛᱟ ᱥᱩᱥᱟᱹᱨᱤᱭᱟᱹ
ᱦᱟᱡᱟᱨᱤᱵᱟᱜᱽ
ᱦᱟᱡᱟᱨᱤᱵᱟᱜᱽ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱧᱮ ᱪᱷᱚᱴᱟᱱᱟᱜᱽᱯᱩᱨ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱦᱮᱞᱛᱷ ᱨᱤᱥᱳᱨᱴ (Health Resort) ᱞᱮᱠᱟᱛᱮ ᱠᱚ ᱢᱟᱱᱟᱣᱟ ᱟᱨ ᱦᱟᱡᱟᱨᱤᱵᱟᱜᱽ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ (ᱥᱚᱦᱚᱨ ᱠᱷᱚᱱ ᱑᱗ ᱠᱤᱞᱚᱢᱤᱴᱚᱨ) ᱞᱟᱹᱜᱤᱫ ᱛᱮᱦᱚᱸ ᱯᱷᱮᱢᱚᱥ ᱟᱠᱟᱱᱟ ᱾ ᱱᱚᱣᱟ ᱨᱤᱯᱨᱮᱥᱮᱱᱛᱟᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱞᱳᱠᱥᱚᱵᱷᱟ ᱨᱮ ᱱᱩᱭ ᱥᱚᱸᱥᱚᱫᱽ ᱡᱚᱭᱚᱸᱛ ᱥᱤᱝᱦᱟ ᱦᱚᱛᱮᱛᱮ ᱦᱩᱭᱩᱜᱼᱟ ᱾
ᱚᱛᱱᱚᱜ
ᱠᱚᱱᱟᱨ ᱜᱟᱰᱟ, ᱫᱟᱢᱚᱫᱚᱨ ᱜᱟᱰᱟ ᱨᱮᱱᱟᱜ ᱢᱤᱫ ᱜᱚᱲᱚᱜ ᱤᱡ ᱱᱟᱹᱭ, ᱥᱚᱦᱚᱨ ᱨᱮᱱᱟᱜ ᱛᱟᱭᱚᱢ ᱨᱮ ᱚᱸᱰᱚᱠ ᱟᱠᱟᱱᱟ ᱾ ᱦᱟᱡᱟᱨᱤᱵᱟᱜᱽ ᱢᱟᱨᱟᱝ ᱢᱤᱫ ᱡᱷᱩᱨ ᱵᱩᱨᱩ ᱢᱮᱱᱟᱜᱼᱟ ᱟᱨ ᱱᱤᱛᱚᱜ ᱦᱚᱸ ᱵᱩᱨᱩ ᱠᱷᱚᱱ ᱮᱛᱮᱫ ᱟᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱑᱕᱓,᱕᱙᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱐,᱐᱙᱕ ᱠᱚᱲᱟ ᱟᱨ ᱗᱓,᱕᱐᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱟᱡᱟᱨᱤᱵᱟᱜᱽ ᱥᱚᱦᱨᱤ ᱜᱩᱴ ᱫᱚ ᱦᱟᱡᱟᱨᱤᱵᱟᱜᱽ (ᱱᱚᱜᱚᱨ ᱱᱤᱜᱟᱢ) ᱟᱨ ᱚᱠᱱᱤ (ᱦᱚᱲ ᱞᱮᱠᱷᱟ ᱡᱚᱠᱷᱟ ᱱᱚᱜᱚᱨ) ᱛᱮ ᱵᱮᱱᱟᱣ ᱟᱠᱟᱱᱟ ᱾
ᱦᱮᱡ ᱥᱮᱱ ᱰᱟᱦᱟᱨ
ᱚᱱᱟ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ, (᱑᱐᱒ ᱠᱤᱞᱚᱢᱤᱴᱚᱨ); ᱾ ᱨᱟᱺᱪᱤ, ᱱᱟᱶᱟ ᱫᱤᱞᱞᱤ, ᱦᱟᱭᱫᱽᱨᱟᱵᱟᱫᱽ, ᱢᱩᱢᱵᱟᱭ, ᱠᱚᱞᱠᱟᱛᱟ, ᱯᱟᱴᱱᱟ ᱟᱨ ᱞᱚᱠᱷᱱᱚᱣ ᱠᱷᱚᱱ ᱟᱹᱰᱤ ᱜᱟᱱ ᱮᱭᱟᱨ ᱞᱟᱭᱤᱱ ᱨᱮᱱᱟᱜ ᱵᱮᱵᱚᱥᱛᱟ ᱞᱟᱹᱜᱤᱫ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱠᱚᱰᱟᱨᱢᱟ ᱠᱷᱚᱱ ᱦᱟᱡᱟᱨᱤᱵᱟᱜᱽ ᱫᱷᱟᱹᱨᱤᱡ ᱢᱤᱫ ᱱᱟᱣᱟ ᱘᱐ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱨᱮᱞ ᱞᱟᱭᱤᱱ ᱵᱮᱱᱟᱣ ᱟᱠᱟᱱᱟ ᱟᱨ ᱯᱷᱮᱵᱨᱩᱣᱟᱨᱤ ᱒᱐᱑᱕ ᱨᱮ ᱪᱟᱞᱩ ᱟᱠᱟᱱᱟ ᱾ ᱠᱚᱰᱟᱨᱢᱟ ᱟᱨ ᱦᱟᱡᱟᱨᱤᱵᱟᱜᱽ ᱴᱟᱩᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱛᱟᱞᱟᱢᱟᱞᱟ ᱥᱮᱱᱚᱜ ᱜᱟᱦ ᱵᱟᱨᱭᱟ ᱴᱨᱮᱱ (ᱦᱟᱡᱟᱨᱤᱵᱟᱜᱽ ᱨᱚᱰ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱥᱟᱞᱟᱜ ᱯᱟᱨᱮᱥᱚᱱ (Confused) ᱟᱞᱚ ᱦᱩᱭᱩᱜ ᱢᱟ) ᱾ ᱦᱟᱡᱟᱨᱤᱵᱟᱜᱽ ᱠᱷᱚᱱ ᱵᱟᱨᱠᱟᱠᱟᱱᱟ ᱡᱚᱸᱠᱥᱚᱱ ᱫᱷᱟᱹᱨᱤᱡ ᱨᱮᱞᱣᱮ ᱞᱟᱭᱤᱱ ᱯᱩᱨᱟᱹᱣ ᱦᱩᱭ ᱟᱠᱟᱱᱟ ᱟᱨ ᱴᱨᱮᱱ ᱫᱚ ᱦᱟᱡᱟᱨᱤᱵᱟᱜᱽ ᱠᱷᱚᱱ ᱵᱟᱨᱠᱟᱠᱟᱱᱟ ᱫᱷᱟᱹᱨᱤᱡ ᱥᱮᱱᱚᱜ ᱠᱟᱱᱟ ᱾
ᱦᱟᱡᱟᱨᱤᱵᱟᱜᱽ NH33 ᱨᱮ ᱢᱮᱱᱟᱜᱼᱟ ᱟᱨ ᱢᱩᱬ ᱥᱚᱦᱚᱨ ᱨᱮᱱᱟᱜ ᱞᱟᱹᱜᱤᱫ ᱥᱚᱲᱚᱠ ᱨᱮᱱᱟᱜ ᱥᱟᱸᱜᱤᱧ ᱢᱮᱱᱟᱜᱼᱟ: ᱨᱟᱺᱪᱤ ᱙᱑ ᱠᱤᱞᱚᱢᱤᱴᱚᱨ, ᱫᱷᱟᱱᱵᱟᱫᱽ ᱑᱒᱘ ᱠᱤᱞᱚᱢᱤᱴᱚᱨ (ᱡᱤᱴᱤ ᱨᱚᱰ ᱨᱮᱱᱟᱜ ᱛᱟᱞᱢᱟ ᱠᱷᱚᱱ), ᱵᱚᱠᱟᱨᱚ ᱑᱑᱖ ᱠᱤᱞᱚᱢᱤᱴᱚᱨ, (ᱨᱟᱢᱜᱚᱲ ᱨᱮᱱᱟᱜ ᱛᱟᱞᱢᱟ ᱠᱷᱚᱱ), ᱜᱟᱭᱟ ᱑᱓᱐ ᱠᱤᱞᱚᱢᱤᱴᱚᱨ, ᱯᱟᱴᱱᱟ ᱒᱓᱕ ᱠᱤᱞᱚᱢᱤᱴᱚᱨ, ᱰᱟᱞᱴᱮᱱᱜᱚᱸᱡᱽ ᱑᱙᱘ ᱠᱤᱞᱚᱢᱤᱴᱚᱨ, ᱟᱨ ᱠᱚᱞᱠᱟᱛᱟ ᱕᱓᱔ ᱠᱤᱞᱚᱢᱤᱴᱚᱨ,(ᱫᱷᱟᱱᱵᱟᱫᱽᱼᱟᱥᱟᱱᱥᱚᱞᱼᱜᱚᱵᱤᱱᱫᱽᱯᱩᱨᱼᱵᱚᱨᱫᱷᱚᱢᱟᱱ ᱨᱮᱱᱟᱜ ᱛᱟᱞᱢᱟ ᱠᱷᱚᱱ); ᱨᱮᱜᱩᱞᱟᱨ ᱵᱟᱥ ᱵᱮᱵᱚᱥᱛᱟ ᱦᱟᱡᱟᱨᱤᱵᱟᱜᱽ ᱫᱚ ᱱᱚᱣᱟ ᱴᱷᱟᱶ ᱠᱷᱚᱱ ᱡᱚᱲᱟᱣ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱯᱷᱩᱨᱜᱟᱹᱞ ᱠᱷᱚᱱ ᱢᱟᱨᱟᱝ ᱦᱟᱡᱟᱨᱤᱵᱟᱜᱽ ᱨᱟᱢᱜᱚᱲ ᱨᱟᱡᱽ ᱟᱜ ᱥᱚᱢᱯᱟᱛᱤ ᱨᱮᱱᱟᱜ ᱮᱞᱟᱠᱟ ᱦᱤᱡᱩᱜᱼᱟ ᱛᱟᱦᱮᱸᱫ ᱾ ᱨᱟᱢᱜᱚᱲ ᱨᱟᱡᱽ ᱨᱮᱱᱟᱜ ᱢᱩᱪᱟᱹᱫ ᱥᱟᱥᱟᱱ ᱨᱟᱡᱟ ᱵᱟᱦᱟᱫᱩᱨ ᱠᱟᱢᱟᱠᱷᱭᱟ ᱱᱟᱨᱟᱭᱚᱱ ᱥᱤᱝ ᱟᱡ ᱵᱚᱭᱦᱟ ᱢᱟᱦᱟᱨᱟᱡᱽᱠᱩᱢᱟᱨ ᱵᱟᱥᱟᱸᱛ ᱱᱟᱨᱟᱭᱚᱱ ᱥᱤᱝ ᱥᱟᱞᱟᱜ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱯᱷᱩᱨᱜᱟᱹᱞ ᱛᱟᱭᱚᱢ, ᱨᱚᱢᱟᱱ ᱠᱮᱛᱷᱚᱞᱤᱠ ᱫᱚ ᱑᱙᱔᱙ ᱥᱟᱞ ᱨᱮ ᱢᱤᱫ ᱠᱩᱲᱤ ᱭᱟᱜ ᱟᱥᱲᱟ, ᱢᱟᱩᱸᱴ ᱠᱟᱨᱢᱮᱞ ᱟᱥᱲᱟ ᱦᱟᱡᱟᱨᱤᱵᱟᱜᱽ ᱨᱮᱱᱟᱜ ᱮ ᱛᱷᱟᱯᱚᱱ ᱠᱮᱫᱼᱟᱭ ᱾ ᱱᱚᱣᱟ ᱨᱮᱣᱨᱮᱸᱰ ᱯᱷᱟᱫᱟᱨ ᱡᱚᱱ ᱢᱩᱨ ᱨᱮᱱᱟᱜ ᱥᱟᱢᱟᱛᱟᱞ, ᱢᱤᱫ ᱟᱥᱴᱨᱮᱞᱤᱭᱟ ᱡᱮᱥᱩᱭᱤᱴ ᱢᱤᱥᱱᱟᱨᱤ ᱨᱮᱱᱟᱜ ᱴᱷᱟᱯᱚᱱ, ᱥᱮᱸᱴ ᱡᱮᱵᱤᱭᱟᱨ, ᱦᱟᱡᱟᱨᱤᱵᱟᱜᱽ ᱑᱙᱕᱒ ᱨᱮ ᱾ ᱵᱤᱵᱮᱠᱟᱱᱟᱱᱫ ᱛᱟᱞᱢᱟ ᱟᱥᱲᱟ ᱦᱟᱡᱟᱨᱤᱵᱟᱜᱽ ᱥᱤᱵᱤᱮᱥ ᱑᱙᱙᱒ ᱥᱟᱞ ᱨᱮ ᱴᱷᱟᱯᱚᱱ ᱞᱮᱱᱟ ᱾ ᱰᱤᱮᱵᱤ ᱯᱟᱵᱽᱞᱤᱠ ᱟᱥᱲᱟ ᱦᱟᱡᱟᱨᱤᱵᱟᱜᱽ, ᱑᱙᱙᱒ ᱥᱟᱞ ᱨᱮ ᱮᱦᱚᱵ ᱮᱱᱟ ᱟᱨ ᱰᱤᱮᱵᱤ ᱵᱤᱨᱫᱟᱹᱜᱟᱲ ᱢᱮᱱᱮᱡᱽᱢᱮᱱᱴ ᱠᱟᱢᱤᱴᱤ (ᱱᱟᱶᱟ ᱫᱤᱞᱞᱤ) ᱦᱚᱛᱮᱛᱮ ᱪᱟᱪᱞᱟᱜ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱫᱤᱥᱩᱣᱟᱹ ᱟᱥᱲᱟ, ᱦᱟᱡᱟᱨᱤᱵᱟᱜᱽ, ᱑᱙᱗᱗ ᱥᱟᱞᱮ ᱨᱮ ᱮᱦᱚᱵ ᱞᱮᱱᱟ, ᱱᱤᱛ CBSE ᱠᱷᱚᱱ ᱟᱯᱷᱯᱷᱤᱞᱤᱭᱟᱴ (Affiliate) ᱢᱮᱱᱟᱜᱼᱟ, ᱱᱚᱣᱟ ᱢᱮᱱᱮᱡᱽᱢᱮᱱᱴ L.K.C. ᱢᱮᱢᱚᱨᱤᱭᱟᱞ ᱮᱡᱩᱠᱮᱥᱚᱱ ᱥᱚᱥᱟᱭᱴᱤ ᱦᱚᱛᱮᱛᱮ ᱦᱩᱭᱩᱜᱼᱟ ᱾ ᱢᱚᱸᱴᱯᱷᱚᱨᱴ ᱟᱥᱲᱟ, ᱦᱟᱡᱟᱨᱤᱵᱟᱜᱽ ᱠᱚᱱᱦᱟᱨᱤ ᱵᱩᱨᱩ ᱨᱚᱰ ᱨᱮ ᱢᱮᱱᱟᱜᱼᱟ ᱾ ᱢᱟᱣᱩᱸᱴ ᱞᱤᱴᱮᱨᱟ ᱡᱤ ᱤᱥᱠᱩᱞ ᱟᱨ ᱠᱤᱰᱡᱤ, ᱦᱟᱡᱟᱨᱤᱵᱟᱜᱽ ᱠᱚᱴᱜᱚᱨᱟ ᱟᱹᱛᱩ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱜᱩᱞᱤ ᱪᱟᱞᱟᱣ (Firing) ᱨᱮᱸᱡᱽ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱢᱮᱨᱩ ᱦᱟᱡᱟᱨᱤᱵᱟᱜᱽ ᱟᱨ ᱱᱚᱣᱟ ᱥᱚᱦᱚᱨ ᱳᱯᱷᱤᱥ ᱢᱤᱥᱚᱱ ᱟᱥᱯᱟᱛᱟᱞ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱤ ᱪᱮᱫᱚᱜ ᱨᱮᱱᱟᱜ ᱱᱮᱴᱣᱟᱨᱠ ᱠᱟᱱᱟ ᱾
ᱦᱟᱡᱟᱨᱤᱵᱟᱜᱽ ᱨᱮ ᱡᱷᱟᱨᱠᱷᱚᱸᱰ ᱡᱟᱠᱟᱛ ᱨᱮᱱᱟᱜ ᱯᱩᱞᱤᱥ ᱥᱮᱪᱮᱫᱚᱜ (Training) ᱛᱟᱞᱢᱟ ᱢᱮᱱᱟᱜᱼᱟ ᱾ ᱥᱤᱢᱟᱹ ᱫᱩᱜᱫᱚᱦᱚ ᱯᱷᱟᱹᱫ (BSF) ᱟᱜ ᱦᱚᱸ ᱢᱟᱨᱟᱝ ᱟᱜ ᱢᱮᱱᱟᱜ ᱟᱠᱟᱫᱟ ᱾ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱪᱮᱫᱚᱜ (Training) ᱛᱟᱞᱢᱟ ᱱᱚᱸᱰᱮ ᱵᱩᱨᱩ ᱮᱞᱟᱠᱟ ᱥᱟᱞᱟᱜ ᱵᱤᱨ ᱨᱮ ᱢᱮᱱᱟᱜᱼᱟ ᱾ ᱡᱷᱤᱞ ᱴᱷᱮᱱ ᱥᱚᱦᱚᱨ ᱨᱮ ᱥᱤ.ᱟᱨ.ᱯᱤ.ᱮᱯᱷ. (Central Reserve Police Force) ᱦᱚᱸ ᱢᱮᱱᱟᱜ ᱠᱚᱣᱟ ᱾
ᱦᱚᱨ ᱰᱟᱦᱟᱨ
ᱦᱟᱡᱟᱨᱤᱵᱟᱜᱽ ᱢᱟᱨᱟᱝ ᱨᱟᱡᱽᱰᱟᱦᱟᱨ ᱨᱮᱱᱟᱜ ᱣᱤᱰᱮᱥᱯᱨᱤᱰ (widespread) ᱱᱮᱴᱣᱟᱨᱠ ᱨᱮᱱᱟᱜ ᱛᱟᱞᱟᱢᱟᱞᱟ ᱠᱷᱚᱱ ᱚᱱᱟ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ, ᱟᱹᱰᱤ ᱢᱚᱡᱽ ᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱓ ᱾ ᱱᱚᱣᱟ ᱥᱟᱨᱟ᱾ᱠᱷᱚᱱ ᱮᱥᱤ ᱵᱟᱥ ᱢᱮᱱᱟᱜᱼᱟ ᱟᱫᱚ ᱢᱩᱬ ᱥᱚᱦᱚᱨ ᱞᱟᱹᱜᱤᱫ ᱥᱮᱱᱚᱜ ᱠᱟᱱᱟ ᱾
ᱦᱟᱡᱟᱨᱤᱵᱟᱜᱽ ᱨᱮ ᱢᱤᱫ ᱵᱟᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱨᱟᱺᱪᱤ, ᱠᱚᱞᱠᱟᱛᱟ, ᱫᱷᱟᱱᱵᱟᱫᱽ, ᱯᱟᱴᱱᱟ, ᱡᱟᱢᱥᱮᱫᱽᱯᱩᱨ, ᱜᱤᱨᱤᱰᱤᱦ, ᱨᱮᱱᱟᱜ ᱞᱟᱹᱜᱤᱫ ᱥᱚᱡᱷᱮ ᱵᱟᱥ ᱢᱮᱱᱟᱜᱼᱟ ᱾ ᱫᱮᱣᱜᱷᱚᱨ, ᱜᱟᱭᱟ, ᱱᱟᱣᱟᱫᱟ, ᱠᱚᱰᱟᱨᱢᱟ, ᱟᱣᱨᱟᱸᱜᱟᱵᱟᱫᱽ ᱤᱱᱟᱹᱜ ᱡᱚᱛᱚ ᱚᱠᱛᱚ ᱜᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱟᱹᱰᱤ ᱥᱩᱨ ᱢᱩᱬ ᱡᱟᱸᱠᱥᱚᱱ ᱠᱚᱰᱟᱨᱢᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
᱒᱐᱑᱔ ᱠᱷᱚᱱ DEMU ᱵᱟᱨᱠᱟᱠᱟᱱᱟ ᱡᱟᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱟᱨ ᱾ ᱠᱚᱨᱰᱟᱨᱢᱟ ᱡᱟᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱡᱚᱲᱟᱣ ᱣᱟ ᱴᱨᱮᱱ ᱨᱮᱱᱟᱜ ᱢᱤᱫ ᱱᱟᱣᱟ ᱴᱨᱮᱱ ᱥᱴᱮᱥᱚᱱ ᱦᱟᱡᱟᱨᱤᱵᱟᱜᱽ ᱨᱮ ᱪᱟᱞᱟᱣ ᱠᱟᱱᱟ ᱾
ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱨᱮ ᱨᱟᱺᱪᱤ ᱙᱖ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾
ᱥᱤᱨᱟᱹ ᱢᱚᱱᱛᱨᱤ ᱨᱟᱹᱜᱷᱩᱵᱚᱨ ᱫᱟᱥ ᱟᱨ ᱯᱚᱱᱚᱛ ᱩᱰᱟᱹᱱ ᱢᱚᱱᱛᱨᱤ ᱡᱚᱭᱚᱸᱛ ᱥᱤᱝᱦᱟ ᱫᱚ, ᱦᱟᱡᱟᱨᱤᱵᱟᱜᱽ ᱩᱰᱟᱹᱱ ᱰᱟᱹᱦᱤ, ᱱᱟᱜᱣᱟᱱ ᱫᱚ ᱱᱚᱣᱟ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱦᱤ ᱨᱮ ᱵᱚᱰᱚᱞ ᱨᱮᱱᱟᱜ ᱮ ᱟᱠᱟᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱩᱨᱩ ᱮᱞᱟᱠᱟ ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱥᱚᱢᱵᱷᱚᱞ
ᱥᱚᱢᱵᱷᱚᱞ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱢᱵᱷᱚᱞ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱱᱟᱶᱟ ᱫᱤᱞᱞᱤ ᱠᱷᱚᱱ ᱑᱕᱘ ᱠᱤᱞᱚᱢᱤᱴᱚᱨ (᱙᱘ ᱢᱤᱞ) ᱥᱟᱢᱟᱝ ᱨᱮ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱓᱕᱕ ᱠᱤᱞᱚᱢᱤᱴᱚᱨ (᱒᱒᱐ ᱢᱤᱞ) ᱠᱚᱧᱮᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱢᱵᱷᱚᱞ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱒᱒᱑,᱓᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱑᱖,᱐᱐᱘ ᱠᱚᱲᱟ ᱟᱨ ᱑᱐᱕,᱓᱒᱖ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱢᱵᱷᱚᱞ ᱥᱚᱦᱚᱨ ᱨᱮ ᱜᱩᱴ ᱥᱮᱪᱮᱫ ᱫᱚ ᱙᱒,᱖᱐᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱕᱑,᱓᱘᱓ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱔᱑,᱒᱒᱖ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱥᱚᱢᱵᱷᱚᱞ ᱥᱚᱦᱚᱨ ᱨᱮ ᱥᱮᱪᱮᱫ ᱫᱚᱨ ᱫᱚ ᱔᱙.᱕᱑ ᱥᱟᱭᱠᱚᱲᱟ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱕᱒.᱒᱗ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱔᱖.᱔᱕ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱥᱚᱢᱵᱷᱚᱞ ᱥᱚᱦᱚᱨ ᱨᱮ ᱜᱩᱴ ᱜᱤᱫᱽᱨᱟᱹ ᱫᱚ (᱐-᱖) ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱒᱐᱑᱑ ᱨᱮᱱᱟᱜ ᱨᱤᱠᱚᱨᱰ ᱞᱮᱠᱟᱛᱮ ᱓᱔,᱒᱗᱙ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾᱑᱗,᱗᱐᱒ ᱠᱚᱲᱟ ᱟᱨ ᱑᱖,᱕᱗᱗ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱤᱫᱽᱨᱟᱹ ᱫᱚ ᱥᱚᱢᱵᱷᱚᱞ ᱥᱚᱦᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱟᱜ ᱑᱕.᱔᱙% ᱢᱮᱱᱟᱜᱼᱟ ᱾
ᱥᱟᱜᱟᱲᱚᱢ
ᱥᱚᱢᱵᱷᱚᱞ ᱫᱚ ᱫᱤᱞᱞᱤ, ᱢᱚᱨᱟᱫᱟᱵᱟᱫᱽ, ᱟᱞᱤᱜᱚᱲ, ᱵᱩᱞᱚᱸᱫᱽᱥᱚᱦᱚᱨ, ᱜᱚᱡᱽᱨᱳᱞ ᱟᱨ ᱵᱚᱫᱟᱭᱩᱝ ᱞᱮᱠᱟᱱ ᱢᱩᱬ ᱥᱚᱦᱚᱨ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱚᱢᱵᱷᱚᱞ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱥᱚᱢᱵᱷᱚᱞ
ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ
ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨᱼᱯᱟᱹᱪᱷᱤᱢ ᱚᱱᱪᱚᱞ ᱨᱟᱡᱽᱥᱟᱦᱤ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ ᱨᱟᱡᱽᱥᱟᱦᱤ ᱯᱚᱱᱚᱛ ᱨᱮᱭᱟᱜ ᱱᱚᱸᱼᱳᱭᱟ ᱦᱚᱱᱚᱛ ᱫᱚ ᱱᱚᱵᱟᱵᱽᱜᱚᱸᱡᱽ ᱟᱨᱦᱚᱸ ᱪᱟᱯᱟᱭ ᱦᱚᱸᱠᱚ ᱢᱮᱛᱟᱣᱼᱟᱜ ᱜᱮᱭᱟ᱾ ᱵᱷᱟᱨᱚᱛ ᱫᱤᱥᱟᱹᱢ ᱯᱚᱱᱚᱛ ᱨᱮᱭᱟᱜ ᱱᱤᱭᱟᱹ ᱫᱚ ᱢᱟᱞᱫᱟ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱚᱝᱥᱚ ᱛᱟᱦᱮᱸ ᱠᱟᱱᱟ᱾ ᱑᱙᱔᱗ ᱥᱮᱨᱢᱟ ᱱᱤᱭᱟᱹ ᱢᱟᱞᱫᱟ ᱠᱷᱚᱱ ᱦᱟᱹᱴᱤᱧ ᱠᱟᱛᱮᱜ ᱯᱩᱨᱩᱵᱽ ᱯᱟᱠᱤᱥᱛᱷᱟᱱ ᱨᱮᱭᱟᱜ ᱚᱝᱥᱚ ᱦᱩᱭ ᱞᱮᱱᱟ ᱟᱨ ᱨᱟᱡᱽᱥᱟᱦᱤ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱢᱚᱦᱟᱠᱩᱢᱟ ᱠᱚ ᱢᱮᱛᱟ ᱞᱮᱫᱟ᱾ ᱑᱙᱘᱔ ᱥᱮᱨᱢᱟ ᱨᱮ ᱱᱤᱭᱟᱹ ᱢᱤᱫᱴᱟᱹᱝ ᱦᱚᱱᱚᱛ ᱵᱮᱱᱟᱣ ᱠᱮᱫᱟ᱾ ᱟᱭᱢᱟ ᱦᱚᱲᱜᱮ ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱫᱚ "ᱩᱞ ᱫᱤᱥᱟᱹᱢ" ᱦᱚᱸᱠᱚ ᱢᱮᱛᱟᱣᱼᱟᱜ ᱜᱤᱭᱟ᱾
ᱯᱮᱪᱟᱫᱚᱨ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱯᱮᱪᱟᱫᱚᱨ (Pechadar) ᱵᱟᱝᱢᱟ ᱢᱟᱨᱪᱟᱜᱚᱰᱟ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱑ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱒᱒ ᱜᱚᱴᱟᱝ ᱠᱚᱲᱟ ᱟᱨ ᱑᱑᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱔᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱔ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱔ᱹ᱑᱗% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱒᱒ ᱜᱚᱴᱟᱝ ᱠᱚᱲᱟ ᱟᱨ ᱑᱑᱘ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱖᱗, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱐᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱕ᱹ᱖᱓ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱙ᱹ᱐᱕ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱑ᱹ᱖᱘ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱡᱤᱯᱟᱹᱵᱚᱸᱫᱽ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ:AWB
ᱴᱟᱴᱤᱥᱤᱞᱣᱮ ᱨᱮᱞᱣᱮ ᱥᱴᱮᱥᱚᱱ
ᱴᱟᱴᱤᱥᱤᱞᱣᱮ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱳᱰ ᱫᱚ TIS, ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱨᱟᱺᱪᱤ ᱦᱚᱱᱚᱛ ᱨᱮ ᱨᱟᱡᱽᱜᱟᱲ ᱨᱟᱺᱪᱤ ᱨᱮ ᱥᱮᱵᱟᱦᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱴᱟᱴᱤᱥᱤᱞᱣᱟᱹᱭ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱨᱟᱺᱪᱤ ᱠᱷᱚᱸᱰ ᱨᱮ ᱦᱤᱡᱩᱜᱼᱟ ᱾
ᱨᱟᱺᱪᱤ ᱠᱷᱚᱱ ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱞᱟᱹᱜᱤᱫ ᱛᱮ ᱴᱨᱮᱱ ᱫᱚ ᱪᱟᱞᱟᱜᱼᱟ ᱾ ᱥᱚᱦᱚᱨ ᱫᱚ ᱢᱤᱫ ᱢᱩᱬ ᱨᱮᱞᱣᱮ ᱛᱟᱞᱢᱟ (ᱦᱟᱵᱽ) ᱠᱟᱱᱟ ᱟᱨ ᱱᱚᱣᱟ ᱯᱩᱱᱭᱟᱹ ᱢᱩᱬ ᱥᱴᱮᱥᱚᱱ ᱢᱮᱱᱟᱜᱼᱟ: ᱨᱟᱺᱪᱤ ᱡᱚᱸᱠᱥᱚᱱ, ᱦᱟᱴᱤᱭᱟ, ᱴᱟᱴᱤᱥᱤᱞᱣᱮ ᱡᱚᱸᱠᱥᱚᱱ ᱟᱨ ᱱᱟᱢᱠᱩᱢ ᱾ ᱟᱹᱰᱤ ᱜᱟᱱ ᱞᱟᱹᱠᱛᱤᱭᱟᱱ ᱴᱨᱮᱱ ᱫᱚ ᱨᱟᱺᱪᱤ ᱡᱚᱸᱠᱥᱚᱱ ᱞᱮᱠᱟ ᱛᱮᱜᱮ ᱥᱮᱱᱚᱜᱼᱟ ᱾
ᱯᱞᱮᱴᱯᱷᱚᱨᱢ
ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱱᱚᱣᱟ ᱫᱚ ᱯᱷᱩᱴ ᱳᱵᱷᱟᱨᱵᱨᱤᱡᱽ (ᱮᱯᱷᱳᱵᱤ) ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱨᱟᱺᱪᱤ ᱨᱮᱞᱣᱮ ᱠᱷᱚᱸᱰ
ᱠᱳᱵᱷᱤᱰ-᱑᱙ ᱴᱤᱠᱟᱹ
[[File:COVID-19 vaccine map.svg|thumb|upright=1.2|Map of countries by approval status
{{legend|Green|Approved for general use, mass vaccination underway}} {{legend|SpringGreen|EUA (or equivalent) granted, mass vaccination underway}} {{legend|DarkOrange|EUA granted, limited vaccination}} {{legend|Blue|Approved for general use, mass vaccination planned}} {{legend|DodgerBlue|EUA granted, mass vaccination planned}} {{legend|Gold|EUA pending}} {{legend|LightGrey|No data available}}]]
ᱠᱳᱵᱷᱤᱰ-᱑᱙ ᱴᱤᱠᱟᱹ ᱫᱚ ᱢᱤᱫ ᱴᱤᱠᱟᱹ ᱠᱟᱱᱟ, ᱡᱟᱦᱟᱸ ᱫᱚ ᱟᱹᱰᱤ ᱜᱟᱹᱦᱤᱨ ᱛᱮ ᱥᱟᱦᱮᱫ ᱭᱚᱱᱟᱛᱨᱚ ᱨᱮ ᱟᱡᱟᱨ ᱥᱤᱨᱡᱚᱱᱮᱫ ᱠᱚᱨᱳᱱᱟᱵᱷᱟᱭᱨᱟᱥ ᱒ (ᱥᱟᱨᱥ-ᱠᱳᱵᱷ-᱒) ᱵᱤᱨᱩᱫᱽ ᱨᱮ ᱞᱟᱹᱲᱦᱟᱭ ᱨᱮ ᱥᱩᱨᱚᱠᱠᱷᱟ ᱮ ᱮᱢᱚᱜᱼᱟ, ᱡᱟᱦᱟᱸ ᱫᱚ ᱠᱚᱨᱳᱱᱟᱵᱷᱟᱭᱨᱟᱥ ᱟᱡᱟᱨ ᱒᱐᱑᱙ (ᱠᱳᱵᱷᱤᱰ-᱑᱙) ᱠᱷᱟᱹᱛᱤᱨ ᱛᱮ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱢᱟᱨᱟᱝ ᱨᱮ, ᱠᱚᱨᱳᱱᱟᱵᱷᱟᱭᱨᱟᱥ ᱛᱮ ᱦᱩᱭᱩᱜ ᱠᱟᱱ ᱟᱹᱰᱤ ᱜᱟᱹᱦᱤᱨ ᱛᱮ ᱥᱟᱦᱮᱫ ᱭᱚᱱᱟᱛᱨᱚ ᱨᱮ ᱟᱡᱟᱨ ᱥᱤᱨᱡᱚᱱᱮᱫ ᱠᱚᱨᱳᱱᱟᱵᱷᱟᱭᱨᱟᱥ (ᱥᱟᱨᱥ) ᱟᱨ ᱥᱟᱢᱟᱝ ᱛᱟᱞᱢᱟ ᱨᱮᱥᱯᱤᱨᱮᱴᱳᱨᱤ ᱥᱤᱱᱰᱨᱳᱢ (ᱢᱟᱨᱥ) ᱵᱤᱨᱩᱫᱽ ᱨᱮ ᱞᱟᱹᱠᱛᱤᱭᱟᱱ ᱴᱤᱠᱟᱹ ᱵᱮᱱᱟᱣ ᱨᱮᱭᱟᱜ ᱡᱚᱥ ᱛᱮ ᱦᱩᱭ ᱞᱮᱱ ᱠᱷᱚᱸᱫᱽᱨᱚᱱ ᱠᱟᱹᱢᱤ ᱠᱚ ᱠᱷᱚᱱ ᱠᱚᱨᱳᱱᱟᱵᱷᱟᱭᱨᱟᱥ ᱨᱮᱭᱟᱜ ᱟᱠᱟᱨ ᱟᱨ ᱠᱟᱹᱢᱤᱦᱚᱨᱟ ᱵᱟᱵᱚᱛ ᱟᱹᱠᱤᱞ ᱜᱮᱭᱟᱱ ᱛᱟᱦᱮ ᱠᱟᱱᱟ; ᱟᱨ ᱱᱚᱣᱟ ᱠᱷᱚᱸᱫᱽᱨᱚᱱ ᱜᱮᱭᱟᱱ ᱜᱮ ᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱨᱮ ᱟᱭᱢᱟ ᱴᱤᱠᱟᱹ ᱵᱮᱱᱟᱣ ᱠᱟᱹᱢᱤᱦᱚᱨᱟᱭ ᱞᱟᱦᱟ ᱤᱫᱤ ᱞᱮᱫᱟ ᱾ ᱥᱟᱨᱥ-ᱠᱳᱵᱷ-᱒ ᱴᱤᱠᱟᱹ ᱨᱮᱭᱟᱜ ᱮᱛᱚᱦᱚᱵ ᱡᱚᱥ ᱫᱚ ᱛᱟᱦᱮ ᱠᱟᱱᱟ ᱧᱮᱞᱚᱜ ᱠᱟᱱ ᱞᱚᱠᱠᱷᱚᱱ ᱟᱨ ᱟᱹᱰᱤ ᱜᱟᱹᱦᱤᱨ ᱛᱮ ᱨᱩᱣᱟᱹᱜ ᱨᱮᱭᱟᱜ ᱨᱩᱠᱷᱤᱭᱟᱹ ᱾ ᱑᱐ ᱡᱟᱱᱩᱣᱟᱨᱤ ᱒᱐᱒᱐ ᱨᱮ, ᱡᱤ.ᱟᱭ.ᱮᱥ.ᱮ.ᱟᱭ.ᱰᱤ ᱦᱚᱛᱮᱛᱮ ᱥᱟᱨᱥ-ᱠᱳᱵᱷ-᱒ ᱨᱮᱭᱟᱜ ᱡᱮᱱᱮᱴᱤᱠ ᱥᱤᱠᱳᱭᱮᱱᱥ ᱰᱮᱴᱟ ᱦᱟᱹᱴᱤᱧ ᱦᱩᱭ ᱞᱮᱱᱟ, ᱟᱨ ᱑᱙ ᱢᱟᱨᱪ ᱛᱮᱜᱮ, ᱡᱮᱜᱮᱛ ᱨᱮᱱ ᱢᱟᱨᱟᱝ ᱨᱟᱱ ᱵᱮᱱᱟᱣ ᱤᱱᱰᱟᱥᱴᱨᱤᱥ ᱠᱚ ᱱᱚᱣᱟ ᱠᱳᱵᱷᱤᱰ-᱑᱙ ᱨᱩᱠᱷᱤᱭᱟᱹ ᱞᱟᱹᱜᱤᱫ ᱠᱚ ᱠᱨᱤᱭᱟᱹ ᱞᱮᱫᱟ ᱾  ᱠᱳᱵᱷᱤᱰ-᱑᱙ ᱴᱤᱠᱟᱹ ᱠᱚᱫᱚ ᱠᱳᱵᱷᱤᱰ-᱑᱙ ᱠᱷᱟᱹᱛᱤᱨ ᱛᱮ ᱦᱩᱭᱩᱜ ᱠᱟᱱ ᱨᱩᱣᱟᱹ, ᱯᱟᱥᱱᱟᱣ ᱟᱨ ᱜᱚᱡ ᱜᱩᱨ ᱠᱚᱢ ᱚᱪᱚ ᱞᱟᱹᱜᱤᱫ ᱠᱚ ᱥᱟᱨᱦᱟᱣ ᱟᱠᱟᱫᱟ ᱾
ᱮᱛᱚᱦᱚᱵ ᱠᱟᱛᱷᱟ
ᱢᱟᱹᱱᱢᱤ ᱞᱟᱹᱜᱤᱫ ᱥᱟᱨᱥ ᱵᱤᱨᱩᱫᱽ ᱨᱮ ᱞᱟᱹᱲᱦᱟᱭ ᱞᱟᱹᱜᱤᱫ ᱪᱮᱫ ᱯᱨᱚᱢᱟᱱ ᱴᱤᱠᱟᱹ ᱫᱚ ᱵᱟᱹᱱᱩᱜᱼᱟ ᱾ ᱟᱨ ᱢᱟᱨᱥ ᱠᱷᱚᱱ ᱵᱟᱧᱪᱟᱣᱚᱜ ᱞᱟᱹᱜᱤᱫ ᱦᱚᱸ ᱪᱮᱫ ᱴᱤᱠᱟᱹ ᱫᱚ ᱱᱤᱛ ᱦᱟᱹᱵᱤᱫ ᱵᱟᱝ ᱛᱮᱭᱟᱨ ᱟᱠᱟᱱᱟ ᱾ ᱢᱟᱨᱥ ᱟᱡᱟᱨ ᱨᱮᱭᱟᱜ ᱚᱨᱥᱚᱝ ᱡᱚᱠᱷᱚᱱ ᱰᱷᱮᱨ ᱞᱮᱱᱟ, ᱩᱱ ᱚᱠᱛᱚ ᱵᱟᱹᱵᱤᱛ ᱦᱩᱭ ᱞᱮᱱᱟ ᱥᱟᱨᱥ ᱞᱟᱹᱜᱤᱫ ᱦᱩᱭ ᱟᱠᱟᱱ ᱠᱷᱚᱸᱫᱽᱨᱚᱱ ᱠᱚᱜᱮ ᱢᱟᱨᱥ ᱟᱡᱟᱨ ᱵᱤᱨᱩᱫᱽ ᱨᱮ ᱴᱤᱠᱟᱹ ᱟᱨ ᱛᱤᱠᱤᱪᱷᱟᱹ ᱥᱟᱬᱮᱥ ᱥᱤᱨᱚᱱ ᱨᱮᱭᱟᱜ ᱜᱚᱲᱚ ᱵᱷᱤᱛ ᱞᱮᱠᱟᱛᱮᱭ ᱠᱟᱹᱢᱤᱭᱟ ᱾ ᱒᱐᱒᱐ ᱨᱮᱭᱟᱜ ᱢᱟᱨᱪ ᱦᱟᱹᱵᱤᱫ ᱛᱮ ᱠᱷᱟᱹᱞᱤ ᱢᱤᱫ (ᱰᱤ.ᱮᱱ.ᱮ) ᱴᱮᱱ ᱢᱟᱨᱥ ᱴᱤᱠᱟᱹ ᱛᱮᱭᱟᱨ ᱦᱩᱭ ᱟᱠᱟᱱ ᱡᱟᱦᱟᱸ ᱫᱚ ᱢᱟᱹᱱᱢᱤ ᱪᱮᱫ ᱵᱤᱰᱟᱹᱣ (ᱴᱮᱥᱴ) ᱨᱮᱭᱟᱜ ᱯᱩᱭᱞᱩ ᱛᱷᱟᱨ ᱮ ᱯᱟᱨᱚᱢ ᱟᱠᱟᱫᱟ ᱾ ᱟᱨ ᱟᱨᱦᱚᱸ ᱯᱮᱭᱟ ᱠᱷᱚᱸᱫᱽᱨᱚᱱ ᱪᱟᱞᱟᱜ ᱠᱟᱱᱟ, ᱱᱚᱣᱟ ᱠᱚ ᱢᱩᱸᱫᱽ ᱨᱮ ᱥᱟᱱᱟᱢ ᱜᱮ ᱵᱷᱟᱭᱨᱟᱥᱤᱭᱟᱹ ᱜᱮᱢᱮᱨ ᱴᱤᱠᱟᱹ ᱠᱟᱱᱟ; ᱱᱚᱣᱟ ᱠᱚ ᱢᱩᱸᱫᱽ ᱨᱮ ᱵᱟᱨᱭᱟ ᱫᱚ ᱮᱰᱮᱱᱳᱵᱷᱥᱭᱨᱟᱞ-ᱵᱷᱮᱠᱴᱳᱨᱰ ᱜᱮᱢᱮᱨ ᱴᱤᱠᱟᱹ (ChAdOx1-MERS, BVRS-GamVac) ᱟᱨ ᱢᱤᱫ ᱴᱮᱱ ᱫᱚ ᱮᱢ.ᱵᱷᱤ.ᱮ ᱜᱮᱢᱮᱨ ᱴᱤᱠᱟᱹ ᱠᱟᱱᱟ ᱾
ᱵᱳᱝᱜᱟᱭᱜᱟᱶ ᱦᱚᱱᱚᱛ
ᱵᱳᱝᱜᱟᱭᱜᱟᱶ ᱦᱚᱱᱚᱛ (ᱯᱩᱥᱴᱟᱹᱣ:ˈbɒŋgaɪˌgãʊ) ᱫᱚ ᱮᱛᱚᱢ ᱥᱟᱢᱟᱝ ᱱᱟᱠᱷᱟ ᱥᱤᱧᱚᱛ ᱨᱮᱱᱟᱥᱜ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱢᱤᱫᱽ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱢᱩᱲᱩᱛ ᱴᱷᱟᱶ ᱫᱚ ᱵᱳᱝᱜᱟᱭ ᱜᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱡᱚᱛᱚ ᱛᱮ  2,510 km2 ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾
ᱱᱟᱜᱟᱢ
ᱵᱳᱝᱜᱟᱭᱜᱟᱶ ᱦᱚᱱᱚᱛ ᱜᱳᱞᱯᱟᱨᱟ ᱟᱨ ᱠᱳᱠᱨᱟᱡᱷᱚᱨ ᱦᱚᱱᱚᱛ ᱠᱷᱚᱱ ᱡᱩᱫᱟᱹ ᱟᱛᱮᱫ ᱵᱷᱮᱜᱟᱨ ᱦᱚᱱᱚᱛ ᱑᱘᱘᱙ ᱥᱟᱞ ᱮ ᱵᱮᱱᱟᱣ ᱮᱱᱟ ᱒᱐᱐᱔ ᱨᱮ ᱫᱚᱦᱲᱟ ᱦᱚᱱᱚᱛ ᱨᱮᱱᱟᱜ ᱟᱭᱛᱟᱱ ᱠᱷᱟᱴᱚ ᱭᱮᱱᱟ ᱡᱚᱠᱷᱚᱱ ᱱᱚᱣᱟ ᱦᱚᱱᱚᱛ ᱠᱷᱚᱱ ᱜᱮ ᱪᱤᱨᱟᱸᱜ ᱦᱚᱱᱚᱛ ᱵᱮᱨᱮᱫ ᱮᱱᱟ ᱾
ᱚᱛᱱᱚᱜ
ᱵᱳᱝᱜᱟᱭᱜᱟᱶ ᱦᱚᱱᱚᱛ 1724 km2ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ, ᱡᱚᱠᱷᱟ ᱞᱮᱠᱷᱟᱱ ᱨᱤᱭᱩᱱᱤᱭᱳᱸ ᱵᱟᱨᱟᱵᱟᱹᱨᱤ ᱴᱷᱟᱶ ᱮ ᱟᱢᱮᱴ ᱟᱠᱟᱫᱟ. ᱵᱳᱝᱜᱟᱭᱜᱟᱶ ᱦᱚᱱᱚᱛ ᱥᱟᱢᱟᱝ ᱨᱮ ᱵᱟᱨᱯᱮᱴᱟ, ᱠᱚᱧᱮ ᱨᱮ ᱵᱨᱚᱢᱷᱚᱯᱩᱛᱨᱚ ᱟᱨ ᱮᱛᱚᱢ ᱟᱨ ᱯᱟᱪᱮ ᱠᱚᱬ ᱨᱮ ᱠᱳᱠᱨᱟᱡᱷᱚᱨ ᱟᱨ ᱮᱛᱚᱢ ᱨᱮ ᱵᱷᱩᱴᱟᱱ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹ ᱵᱷᱤᱲᱟᱹᱣ ᱟᱠᱟᱱᱟ ᱾ ᱤᱠᱳ ᱯᱟᱨᱠ,ᱵᱟᱜᱷᱮᱥᱣᱚᱨᱤ ᱢᱩᱸᱫᱽᱨᱤ, ᱪᱟ ᱵᱟᱜᱟᱱ ᱟᱨ ᱥᱩᱨᱭᱟ ᱯᱟᱦᱟᱨ ᱠᱚᱫᱚ ᱱᱚᱰᱮᱱᱟᱜ ᱟᱹᱰᱤ ᱱᱟᱯᱟᱭ ᱧᱮᱞᱡᱚᱝ ᱟᱨ ᱫᱟᱲᱟᱱ ᱴᱷᱟᱶ ᱠᱟᱱᱟ ᱾ ᱢᱟ ᱵᱟᱜᱷᱮᱥᱣᱚᱨᱤ ᱢᱩᱫᱽᱨᱤ ᱨᱮᱱᱟᱜ ᱱᱟᱜᱟᱢ ᱫᱚ ᱱᱚᱶᱟ ᱠᱟᱱᱟ ᱡᱮ ᱥᱮᱫᱟᱭ ᱢᱤᱫ ᱵᱚᱸᱜᱟ ᱥᱮᱵᱟᱭᱤᱡ ᱠᱩᱠᱢᱩ ᱛᱮ ᱧᱮᱞ ᱠᱮᱫᱟᱭ ᱡᱮ ᱛᱮᱦᱮᱧ ᱡᱟᱦᱟᱸ ᱴᱷᱟᱶ ᱨᱮ ᱢᱩᱸᱫᱽᱨᱤ ᱢᱮᱱᱟᱜᱼᱟ ᱚᱱᱰᱮ ᱢᱟ ᱵᱟᱜᱷᱮᱥᱣᱚᱨᱤ ᱦᱟᱜ ᱠᱷᱟᱱᱰᱟ ᱢᱮᱱᱟᱜᱼᱟ ᱚᱱᱰᱮ ᱞᱟ ᱠᱟᱛᱮᱫ ᱢᱟ ᱵᱟᱜᱷᱮᱥᱣᱚᱨᱤ ᱚᱱᱟ ᱠᱷᱟᱱᱰᱟ ᱧᱟᱢ ᱞᱟᱹᱜᱤᱫ ᱠᱩᱠᱢᱩ ᱴᱮ ᱢᱮᱛᱟᱫᱮᱭᱟᱭ ᱾ ᱫᱚᱥᱟᱨ ᱦᱤᱞᱤᱜ ᱵᱚᱸᱜᱟ ᱥᱮᱵᱟᱭᱤᱡ ᱠᱩᱠᱢᱩ ᱞᱮᱫ ᱴᱷᱟᱶ ᱨᱮ ᱥᱮᱴᱮᱨ ᱟᱛᱮᱫ ᱮ ᱞᱟ ᱠᱮᱫᱟ ᱟᱨ ᱠᱷᱟᱱᱰᱟᱭ ᱧᱟᱢ ᱠᱮᱫᱟ ᱾ ᱚᱱᱟ ᱛᱟᱭᱚᱢ ᱚᱱᱟ ᱴᱷᱟᱶ ᱨᱮ ᱚᱱᱟ ᱢᱩᱸᱫᱨᱤ ᱵᱮᱱᱟᱣ ᱮᱱᱟ ᱟᱨ ᱚᱱᱰᱮ ᱚᱱᱟ ᱠᱷᱟᱱᱰᱟ ᱜᱮᱠᱚ ᱵᱚᱸᱜᱟ ᱦᱟᱜ ᱠᱟᱱᱟ ᱾ᱚᱱᱟ ᱢᱩᱸᱫᱽᱨᱤ ᱵᱷᱤᱛᱨᱤ ᱨᱮ ᱢᱩᱴᱷᱟᱹᱱ ᱠᱚᱫᱚ ᱵᱟᱹᱱᱩᱜ ᱟᱱᱟ ᱾
ᱠᱟᱹᱣᱰᱤ ᱫᱟᱲᱮ
᱒᱐᱐᱖ ᱥᱟᱞᱨᱮ ᱥᱤᱧᱚᱛ ᱥᱚᱨᱠᱟᱨ ᱵᱳᱝᱜᱟᱭᱜᱟᱶ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱴᱷᱟᱶ ᱨᱤᱱᱤᱡ ᱟᱹᱰᱤ ᱛᱟᱭᱱᱚᱢ ᱦᱚᱱᱚᱛ ᱠᱟᱱᱟ ᱢᱮᱱᱛᱮᱫᱼᱮ ᱥᱚᱫᱚᱨ ᱞᱮᱫᱟ ᱾ ᱟᱥᱟᱢ ᱨᱮᱱᱟᱜ ᱑᱑ ᱜᱚᱴᱟᱝ ᱦᱚᱱᱚᱛ ᱡᱟᱦᱟᱸ ᱥᱤᱧᱚᱛ ᱥᱚᱨᱠᱟᱨᱼᱟ ᱛᱟᱭᱱᱚᱢ ᱟᱠᱟᱱ ᱴᱚᱴᱷᱟ ᱠᱟᱹᱣᱰᱤ ᱥᱚᱦᱚᱫ ᱠᱟᱹᱢᱤᱦᱚᱨᱟ (BRGF) ᱛᱩᱞᱩᱡ ᱥᱚᱦᱚᱫ ᱠᱚ ᱧᱟᱢ ᱮᱫᱟ ᱚᱱᱟ ᱜᱮᱢᱤᱫ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱝ ᱠᱟᱱᱟ
ᱰᱤᱵᱷᱤᱡᱚᱱ
ᱱᱚᱣᱟ ᱱᱚᱱᱚᱛ ᱨᱮᱱᱟᱜ ᱯᱮᱭᱟ ᱥᱚᱵᱰᱤᱵᱷᱤᱡᱚᱱ ᱢᱮᱱᱟᱜᱼᱟ,ᱵᱳᱝᱜᱟᱭᱜᱟᱶᱵᱤᱡᱱᱤ ᱟᱨ ᱮᱛᱚᱢ ᱥᱟᱞᱢᱟᱨᱟ᱾᱒᱐᱐᱔ ᱨᱮ ᱵᱳᱝᱜᱟᱭᱜᱟᱶ ᱦᱚᱱᱚᱛ ᱨᱮᱱᱟᱜ ᱛᱤᱱᱟᱺᱝᱜᱟᱱ ᱵᱷᱟᱜ (ᱵᱟᱹᱲᱛᱤᱠᱟᱭ ᱛᱮ ᱵᱤᱡᱱᱤ ᱥᱚᱵᱰᱤᱵᱷᱤᱡᱚᱱ ᱨᱮᱱᱟᱜ) ᱪᱤᱨᱟᱸᱜ ᱦᱚᱱᱚᱛ ᱵᱮᱱᱟᱣ ᱞᱟᱹᱜᱤᱫ ᱮᱢ ᱦᱩᱭ ᱮᱱᱟ ᱾ ᱱᱚᱣᱟ ᱫᱚ ᱵᱳᱰᱳᱞᱮᱸᱰ ᱴᱮᱨᱤᱴᱚᱨᱤᱭᱟᱞ ᱠᱟᱣᱱᱥᱤᱞ ᱛᱟᱹᱨᱤ ᱨᱮ ᱥᱟᱯᱲᱟᱣ ᱞᱮᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱲᱩᱛ ᱴᱷᱟᱶ ᱫᱚ ᱠᱟᱡᱚᱞᱜᱟᱶ ᱠᱟᱱᱟ ᱾
ᱦᱚᱲ ᱠᱚᱣᱟᱜ ᱦᱤᱥᱟᱹᱵ
᱒᱐᱑᱑ ᱨᱮᱱᱟᱜ ᱦᱚᱲᱮᱞᱥᱚᱝ ᱞᱮᱠᱟᱛᱮ ᱵᱳᱝᱜᱟᱭᱜᱟᱶ ᱦᱚᱱᱚᱛ ᱨᱮ ᱗᱓᱘,᱘᱐᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱤᱱᱟᱹᱜ ᱜᱟᱱ ᱦᱚᱲ ᱜᱮ ᱜᱩᱭᱟᱱᱟ ᱟᱨ ᱵᱟᱝ ᱟᱢᱮᱨᱤᱠᱟ or the US state of ᱟᱞᱟᱥᱠᱟᱢᱮᱱᱟᱜ ᱠᱚᱣᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐)ᱜᱚᱴᱟᱝ ᱦᱚᱱᱚᱛ ᱠᱷᱚᱱᱟᱜ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱫᱚ ᱔᱙᱖ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱢᱤᱫ ᱵᱚᱨᱜᱚ ᱠᱤᱞᱚᱢᱤᱴᱚᱨ ᱨᱮ ᱔᱒᱕ ᱦᱚᱞ ᱠᱚ ᱛᱟᱦᱮᱱ ᱠᱟᱱᱟ ᱾  ᱜᱮᱞ ᱥᱮᱨᱢᱟ ᱨᱮ ᱒᱐᱐᱑ᱼ᱒᱐᱑᱑ ᱛᱮ ᱱᱚᱱᱰᱮᱱᱟᱜ ᱦᱚᱲ ᱮᱞ ᱵᱟᱹᱰ ᱫᱚ ᱑᱙ᱹ᱕᱘% ᱢᱮᱱᱟᱜᱼᱟ ᱾ ᱡᱟᱱᱟᱝ ᱡᱚᱠᱷᱟ ᱨᱮ ᱑᱐᱐᱐ ᱠᱚᱲᱟ ᱛᱟᱞᱟ ᱨᱮ ᱙᱖᱑ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱤᱠᱷᱱᱟᱹᱛ ᱫᱚ ᱗᱐ᱹ᱔᱔% ᱢᱮᱱᱟᱜᱼᱟ ᱾
ᱱᱚᱣᱟ ᱦᱚᱱᱚᱛ ᱦᱤᱱᱫᱩ ᱠᱷᱚᱱ ᱢᱩᱥᱞᱟᱹ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ ᱾ᱢᱩᱥᱞᱟᱹᱠᱚ ᱕᱐ᱹ᱒᱒% (᱓᱗᱑,᱐᱓᱓), ᱟᱨ ᱦᱤᱱᱫᱩ ᱠᱚ ᱓᱕᱙᱑᱔᱕(᱔᱘ᱹ᱖%)ᱵᱷᱟᱜ ᱢᱮᱱᱟᱜ ᱠᱚᱣᱟ ᱾
ᱚᱡᱚᱭ ᱫᱮᱵᱜᱚᱱ
ᱚᱡᱚᱭ ᱫᱮᱵᱜᱚᱱ ᱵᱟᱝᱢᱟ ᱵᱤᱥᱟᱞ ᱵᱤᱨᱩ ᱫᱮ.ᱵᱜᱚᱱ (ᱡᱟᱱᱟᱢ ᱔ ᱮᱯᱨᱤᱞ, ᱑᱙᱖᱙) ᱫᱚ ᱢᱤᱫ ᱦᱤᱱᱫᱤ ᱯᱷᱤᱞᱢ ᱨᱮᱱ ᱠᱷᱮᱞᱚᱸᱰᱤᱭᱟᱹ (ᱮᱠᱴᱚᱨ) ᱟᱨ ᱯᱨᱚᱰᱭᱩᱥᱚᱨ ᱦᱚᱸ ᱠᱟᱱᱟᱭ ᱾ ᱩᱱᱤ ᱦᱤᱱᱫᱤ ᱯᱷᱤᱞᱢ ᱨᱮᱱ ᱢᱤᱫ ᱞᱮᱠᱟᱱ ᱠᱷᱮᱞᱚᱸᱰᱤᱭᱟᱹ (ᱮᱠᱴᱚᱨ) ᱠᱟᱱᱟᱭ ᱡᱟᱦᱟ ᱫᱚ ᱢᱤᱫ ᱥᱟᱭ ᱠᱷᱚᱱ ᱪᱮᱛᱟᱱ ᱥᱤᱱᱮᱢᱟ ᱮ ᱞᱚᱨᱟᱣ ᱟᱠᱟᱫᱟ ᱾    ᱩᱱᱤ ᱒᱐᱑᱖ ᱥᱟᱞ ᱨᱮ ᱥᱤᱧᱚᱛ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱯᱚᱫᱫᱚᱥᱨᱤ ᱥᱤᱨᱯᱟ. ᱧᱟᱢ ᱞᱮᱫ ᱛᱟᱦᱮᱱ ᱾ ᱩᱱᱤ ᱠᱷᱮᱞᱚᱸᱰᱤᱭᱟᱹ (ᱮᱠᱴᱚᱨ) ᱵᱤᱨᱩ ᱫᱮᱵᱜᱚᱱ ᱨᱮᱱ ᱦᱚᱯᱚᱱ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱑ ᱥᱟᱞ ᱨᱮ ᱯᱷᱩᱞ ᱚᱨ ᱠᱟᱱᱛᱮ ᱥᱤᱱᱮᱢᱟ ᱠᱚᱨᱟᱣ ᱠᱟᱛᱮ ᱠᱷᱮᱞᱚᱸᱰᱤᱭᱟᱹ (ᱮᱠᱴᱚᱨ) ᱨᱮ ᱟᱡᱟᱜ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱟᱭ ᱾ ᱚᱱᱟ ᱥᱮᱨᱢᱟ ᱜᱮ ᱠᱷᱮᱞᱚᱸᱰᱤᱭᱟᱹ (ᱮᱠᱴᱚᱨ) ᱚᱱᱟ ᱥᱤᱱᱮᱢᱟ ᱨᱮᱱᱟᱜ ᱥᱮᱨᱟ ᱰᱮᱵᱤᱴ ᱮᱠᱴᱚᱨ ᱥᱤᱨᱯᱟ ᱧᱟᱢ ᱞᱮᱫ ᱛᱟᱦᱮᱱ ᱾ ᱟᱡᱟᱜ ᱯᱩᱭᱞᱩ ᱥᱤᱱᱮᱢᱟ ᱡᱤᱜᱚᱨ (᱑᱙᱙᱒), ᱫᱤᱞᱳᱣᱟᱞᱮ (᱑᱙᱙᱔), ᱥᱳᱦᱟᱜ (᱑᱙᱙᱔), ᱱᱟᱡᱟᱭᱮᱡ (᱑᱙᱙᱕), ᱫᱤᱞᱡᱟᱞᱮ (᱑᱙᱙᱖) ᱟᱨ ᱤᱥᱠ (᱑᱙᱙᱗) ᱟᱨᱦᱚᱸ ᱱᱚᱣᱟ ᱞᱮᱠᱟᱱ ᱟᱭᱢᱟ ᱜᱚᱴᱟᱝ ᱥᱤᱱᱮᱢᱟ ᱮ ᱠᱚᱨᱟᱣ ᱞᱮᱫ ᱛᱟᱦᱮᱱ ᱾ ᱒᱐᱐᱐ ᱥᱟᱞ ᱨᱮ, ᱩᱱᱤ ᱨᱟᱢᱜᱳᱯᱟᱞ ᱵᱟᱨᱢᱟ ᱥᱟᱣᱛᱮ. ᱢᱩᱢᱵᱟᱭ ᱟᱱᱰᱟᱨᱳᱣᱟᱨᱞᱰ ᱠᱚᱢᱯᱟᱱᱤ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱞᱮᱫ ᱛᱟᱦᱮᱱ ᱚᱱᱟᱨᱮ ᱩᱱᱤ ᱥᱤᱱᱮᱢᱟ ᱯᱷᱮ.ᱭᱟᱨ ᱥᱤᱨᱯᱟ. ᱧᱟᱢ ᱞᱮᱫ ᱛᱟᱦᱮᱱ ᱾ ᱟᱡᱟᱜ ᱟ.ᱰᱤ ᱜᱚᱴᱟᱝ ᱥᱤᱱᱮᱢᱟ ᱜᱮ ᱠᱤᱨᱤᱧ ᱟᱠᱷᱨᱤᱧ ᱠᱟᱱ ᱛᱟᱭᱟ ᱾
ᱯᱩᱭᱞᱩ ᱡᱤᱭᱚᱱ
ᱩᱱᱠᱤᱱ ᱨᱮᱱ ᱱᱤᱛ ᱵᱟᱨᱭᱟ ᱜᱤᱫᱨᱟ. ᱢᱮᱱᱟᱜ ᱠᱤᱱ ᱛᱟᱠᱤᱱᱟ ᱾ ᱩᱱᱠᱤᱱ ᱨᱮᱱ ᱯᱩᱭᱞᱭ ᱜᱤᱫᱨᱟ. ᱒᱐᱐᱓ ᱥᱟᱞ ᱨᱮ ᱟᱨ ᱩᱱᱠᱤᱱ ᱨᱮᱱ ᱠᱚᱲᱟ ᱜᱤᱫᱨᱟ. ᱒᱐᱑᱐ ᱥᱟᱞ ᱨᱮ ᱡᱟᱱᱟᱢ ᱞᱮᱱ ᱛᱟᱠᱤᱱ ᱟᱠᱤᱱ ᱾
᱑᱙᱙᱒ - ᱑᱙᱙᱙
᱑᱙᱙᱔ ᱥᱟᱞ ᱨᱮ, ᱚᱡᱚᱭ "ᱯᱷᱩᱞ ᱚᱨ ᱠᱟᱱᱛᱮ" ᱥᱤᱱᱮᱢᱟ ᱨᱮ ᱟᱡᱟᱜ ᱠᱟᱢᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱟᱭ ᱾ ᱚᱱᱟ ᱥᱮᱨᱢᱟ ᱚᱱᱟ ᱥᱤᱱᱮᱢᱟ ᱞᱟᱜᱤᱛ ᱛᱮ ᱯᱷᱤᱞᱢ ᱯᱷᱮᱭᱟᱨ ᱥᱮᱨᱟ ᱰᱮᱵᱤᱭᱚ ᱮᱠᱴᱚᱨ ᱥᱤᱨᱯᱟ. ᱧᱟᱢ ᱞᱮᱫᱟᱭ ᱾ ᱚᱱᱟ ᱥᱤᱱᱮᱢᱟ ᱠᱷᱚᱱ ᱩᱱᱤ ᱫᱚ ᱟᱡ ᱮᱠᱥᱚᱱ ᱦᱤᱨᱳ ᱞᱮᱠᱟᱛᱮᱭ ᱩᱯᱨᱩᱢ ᱮᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱚᱞᱤᱣᱩᱰ ᱮᱠᱴᱚᱨ ᱛᱷᱚᱠ:ᱮᱠᱴᱟᱨ
ᱟᱲᱟᱝ ᱥᱟᱬᱮᱥ
ᱟᱲᱟᱝ ᱥᱟᱬᱮᱥ ᱫᱚ ᱯᱟᱹᱨᱥᱤ ᱥᱟᱬᱮᱥ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱵᱟᱝᱢᱟ ᱪᱟᱸᱜᱟ ᱠᱟᱱᱟ,ᱱᱚᱶᱟ ᱦᱟᱹᱴᱤᱧ ᱨᱮ ᱫᱚ ᱢᱟᱹᱱᱢᱤ ᱠᱚᱣᱟᱜ ᱢᱚᱪᱟ ᱠᱷᱚᱱ ᱚᱰᱚᱠᱚᱜ ᱠᱟᱱ ᱨᱟᱹᱲ, ᱟᱲᱟᱝ ᱟᱨ ᱨᱚᱲ ᱠᱚ ᱨᱮᱭᱟᱜ ᱜᱟᱹᱦᱤᱸᱨ ᱥᱟᱬᱮᱥᱤᱭᱟᱹ ᱦᱚᱨᱟᱛᱮ ᱨᱮᱭᱟᱜ ᱦᱟᱹᱴᱤᱧ ᱠᱟᱱᱟ ᱾ ᱟᱲᱟᱝ ᱜᱮ ᱯᱟᱹᱨᱥᱤ ᱨᱚᱲ ᱠᱚ ᱨᱮᱭᱟᱜ ᱮᱛᱚᱦᱚᱵ ᱠᱟᱱᱟ,ᱟᱲᱟᱝ ᱵᱷᱮᱜᱮᱫ ᱡᱟᱦᱟᱸᱱ ᱨᱚᱲ ᱠᱚ ᱨᱮᱭᱟᱜ ᱠᱩᱠᱢᱩ ᱵᱟᱹᱱᱩᱜ-ᱟ ᱾ ᱨᱚᱲ ᱯᱟᱹᱨᱥᱤ ᱫᱚ ᱢᱚᱪᱟ ᱠᱷᱚᱱ ᱚᱰᱚᱠᱚᱜ ᱠᱟᱱ ᱟᱲᱟᱝ ᱜᱮ ᱠᱟᱱᱟ ᱾ ᱮᱴᱟᱜ ᱡᱤᱵᱽ-ᱡᱤᱭᱟᱹᱞᱤ ᱠᱚᱣᱟᱜ ᱟᱲᱟᱝ ᱯᱟᱹᱨᱥᱤ ᱨᱮ ᱫᱚ ᱵᱟᱝ ᱞᱮᱠᱷᱟᱜ-ᱟ ᱾
ᱯᱟᱹᱨᱥᱤ ᱥᱟᱬᱮᱥ ᱨᱮᱭᱟᱜ ᱨᱩᱯ ᱢᱚᱦᱚᱨ
ᱯᱟᱹᱨᱥᱤ ᱨᱮᱭᱟᱜ ᱡᱚᱛᱚᱠᱷᱚᱱ ᱦᱩᱰᱤᱧ ᱨᱩᱯ ᱫᱚ ᱨᱟᱹᱲ ᱠᱟᱱᱟ, ᱡᱟᱦᱟᱸ ᱫᱚ ᱟᱲᱟᱝ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ ᱾ ᱨᱟᱹᱲ ᱵᱮᱜᱚᱨ ᱯᱟᱹᱨᱥᱤ ᱨᱮᱱᱟᱜ ᱠᱩᱠᱢᱩ ᱵᱟᱹᱱᱩᱜ-ᱟ ᱾ ᱯᱟᱹᱨᱥᱤ ᱥᱟᱬᱮᱥ ᱨᱮᱭᱟᱜ ᱜᱟᱹᱦᱤᱨ ᱯᱚᱯᱚᱲᱦᱚᱱ ᱞᱟᱹᱜᱤᱫ ᱢᱤᱫ ᱜᱚᱱᱚᱝ ᱟᱱ ᱦᱟᱹᱴᱤᱧ ᱨᱮᱭᱟᱜ ᱴᱷᱟᱶ ᱟᱢᱮᱴ ᱟᱠᱟᱫᱼᱟᱭ ᱾
ᱤᱝᱞᱤᱥ ᱛᱮ ᱱᱚᱶᱟ ᱦᱟᱹᱴᱤᱧ ᱫᱚ ᱯᱷᱳᱱᱮᱴᱤᱠᱥ (Phonetics) ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱯᱷᱳᱱᱮᱴᱤᱠᱥ ᱟᱹᱲᱟᱹ ᱫᱚ ᱜᱨᱤᱠ ᱟᱹᱲᱟᱹ ᱯᱷᱳᱱ (Phone) ᱠᱷᱚᱱ ᱦᱮᱡ ᱟᱠᱟᱱᱟ ᱾
ᱱᱚᱶᱟ ᱠᱚᱨᱟᱣ ᱨᱮ ᱯᱮᱭᱟ ᱦᱟ.ᱴᱤᱧ ᱢᱮᱱᱟᱜᱼᱟ ᱾ ᱚᱱᱟ ᱠᱚ ᱫᱚ ᱡᱮᱢᱚᱱ ᱺ- ᱵᱮᱱᱟᱣ (Production), ᱢᱟᱫᱷᱭᱚᱢ(Medium) ᱟᱨ ᱟᱯᱱᱟᱨ (Reception) ᱾ ᱱᱚᱝᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ,ᱯᱷᱳᱱᱮᱴᱤᱠᱥ ᱫᱚ ᱠᱟᱛᱷᱟ ᱟᱲᱟᱝ ᱠᱚ ᱨᱮᱭᱟᱜ ᱯᱚᱯᱚᱲᱦᱚᱱ ᱜᱮ ᱠᱟᱱᱟ ᱾
ᱢᱟᱹᱱᱢᱤ ᱢᱚᱪᱟ ᱠᱷᱚᱱ ᱞᱮᱠᱟᱱ ᱞᱮᱠᱟᱱ ᱨᱟᱹᱲ/ᱟᱲᱟᱝ ᱠᱚ ᱚᱰᱚᱠᱚᱜ ᱠᱟᱱᱟ,ᱚᱱᱟᱛᱮ ᱢᱚᱪᱟ ᱫᱚ ᱨᱟᱹᱲ ᱵᱮᱱᱟᱣ  ᱡᱚᱱᱛᱨᱚ ᱠᱚ  ᱢᱮᱛᱟᱜ ᱠᱟᱱᱟ ᱾ ᱡᱟᱦᱟᱸᱭ ᱱᱚᱶᱟ ᱨᱟᱹᱲ ᱠᱚᱭ ᱟᱸᱡᱚᱢᱟ ᱵᱟᱝᱢᱟ ᱩᱱᱤᱭᱟᱜ ᱞᱩᱛᱩᱨ ᱨᱮ ᱛᱟᱠᱮᱨ/ᱛᱟᱨᱥᱮ ᱟᱭᱟ, ᱚᱱᱟ ᱫᱚ ᱡᱚᱱᱛᱨᱚ ᱥᱮ ᱞᱩᱛᱩᱨ ᱫᱚ ᱟᱯᱱᱟᱨ(Reception) ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱠᱤᱱ ᱠᱚᱨᱟᱣ ᱨᱮ ᱡᱟᱦᱟᱸ ᱦᱚᱭ (Air) ᱨᱮᱭᱟᱜ ᱟᱹᱰᱤᱜᱮ ᱞᱟᱹᱠᱛᱤ ᱢᱮᱱᱟᱜ-ᱟ,ᱚᱱᱟᱛᱮ ᱦᱚᱭ ᱫᱚ ᱢᱟᱫᱷᱭᱚᱢ ᱠᱚ ᱢᱮᱛᱟᱜ ᱠᱟᱱᱟ ᱾ ᱯᱷᱳᱱᱮᱴᱤᱠᱥ ᱫᱚ ᱟᱲᱟᱝ ᱡᱚᱱᱛᱨᱚ ᱟᱨ ᱦᱚᱲᱢᱚ ᱜᱩᱱ ᱠᱚ ᱥᱟᱶ ᱟᱹᱰᱤ ᱜᱮ ᱡᱚᱯᱚᱲᱟᱣ ᱛᱟᱦᱮᱸᱱ ᱠᱟᱱᱟ ᱾ ᱱᱚᱶᱟ ᱫᱚ ᱯᱮᱭᱟ ᱵᱷᱮᱜᱟᱨ ᱵᱷᱮᱜᱟᱨ ᱚᱵᱚᱥᱛᱷᱟ ᱨᱮ ᱠᱚᱨᱟᱣᱚᱜ ᱠᱟᱱᱟ ᱾
ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱑/ᱟᱲᱟᱝ ᱚᱵᱚᱠᱚᱜ ᱯᱷᱳᱱᱮᱴᱤᱠᱥ (Articulatory Phonetics )- ᱡᱟᱸᱦᱟ ᱫᱚ ᱟᱲᱟᱝ ᱚᱵᱚᱠᱚᱜ ᱥᱮ ᱡᱟᱱᱟᱢᱚᱜ ᱠᱟᱱ ᱢᱚᱪᱟ ᱨᱚᱲ ᱡᱚᱱᱛᱨᱚ ᱥᱟᱶ ᱡᱚᱯᱚᱲᱟᱣ ᱛᱟᱦᱮᱸᱱ ᱠᱟᱱᱟ ᱾ ᱒/ ᱠᱟᱱᱴᱟ ᱦᱚᱭ ᱯᱷᱳᱱᱮᱴᱤᱠᱥ (Acuostic Phonetics)--ᱡᱟᱦᱟᱸ ᱫᱚ ᱠᱟᱱᱴᱟ ᱦᱚᱭ ᱛᱮ ᱠᱟᱛᱷᱟ ᱟᱲᱟᱝ ᱨᱮᱭᱟᱜ ᱵᱚᱱᱚᱫᱚᱞ ᱢᱟᱫᱷᱭᱚᱢ ᱥᱟᱶ ᱡᱚᱯᱚᱲᱟᱣ ᱛᱟᱦᱮᱸᱱ ᱠᱟᱱᱟ ᱾ ᱓/ ᱟᱸᱜᱡᱚᱢ ᱯᱷᱳᱱᱮᱴᱤᱠᱥ (Auditory Phonetics)-- ᱡᱟᱦᱟᱸ ᱫᱚ ᱠᱟᱛᱷᱟ ᱟᱲᱟᱝᱠᱚ ᱟᱯᱱᱟᱨ ᱥᱟᱶ ᱡᱚᱯᱚᱲᱟᱣ ᱛᱟᱦᱮᱸᱱ ᱠᱟᱱᱟ ᱟᱨ ᱟᱸᱜᱡᱚᱢ ᱡᱚᱱᱛᱨᱚ ᱵᱟᱝᱢᱟ ᱞᱩᱛᱩᱨ ᱥᱟᱶ ᱡᱚᱯᱚᱲᱟᱣ ᱛᱟᱦᱮᱸᱱ ᱠᱟᱱᱟ ᱾ ᱱᱚᱶᱟ ᱨᱮ ᱫᱚ ᱟᱲᱟᱝ ᱞᱩᱛᱩᱨ ᱨᱮ ᱟᱫᱮᱨ ᱯᱟᱥᱱᱟᱣᱟ, ᱵᱷᱤᱛᱨᱤᱭ ᱵᱷᱮᱡᱟᱭᱟ (Implfies) ᱟᱨ ᱵᱷᱤᱛᱨᱤ ᱞᱩᱛᱩᱨ ᱨᱮ ᱛᱟᱠᱮᱨ ᱛᱟᱨᱥᱮᱭᱟ ᱾ ᱱᱚᱝᱠᱟᱛᱮ ᱞᱩᱛᱩᱨ ᱨᱤᱱ ᱥᱟᱱᱟᱢ ᱦᱤᱸᱥ ᱠᱚᱭ ᱡᱚᱴᱮᱫ ᱤᱫᱤ ᱠᱚᱣᱟ ᱾
ᱚᱡᱽᱨᱤᱥᱛᱟᱱ ᱦᱚᱱᱚᱛ
ᱚᱡᱽᱨᱤᱥᱛᱟᱱ (ᱯᱷᱟᱨᱥᱤ/ᱯᱟᱥᱛᱚ: ) ᱫᱚ ᱜᱚᱡᱚᱱᱤ ᱴᱚᱴᱷᱟ, ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱤᱠᱩ ᱦᱚᱲ ᱮᱞ ᱒᱐᱐᱑ ᱥᱟᱞᱮ ᱨᱮ ᱖᱒,᱐᱒᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱙᱐% ᱯᱟᱥᱛᱩᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱤᱠᱩ ᱦᱟᱡᱟᱨᱟ ᱦᱚᱲ ᱥᱟᱶ ᱢᱮᱱᱟᱜ ᱠᱚᱣᱟ ᱾ ᱥᱚᱝᱜᱚᱨ, ᱫᱚ ᱦᱚᱱᱚᱛ ᱨᱮᱱᱟᱜ ᱛᱟᱞᱢᱟ ᱨᱮ, ᱨᱟᱡᱽᱜᱟᱲ ᱠᱟᱱᱟ ᱾ ᱰᱮᱦᱮᱨ ᱛᱮᱫ ᱥᱟᱸᱜᱮ ᱦᱚᱲ ᱮᱞ ᱫᱚ ᱡᱤᱠᱷᱟᱭ ᱜᱟᱰᱟ ᱨᱮᱱᱟᱜ ᱜᱷᱟᱴᱤ ᱨᱮᱠᱚ ᱛᱟᱦᱮᱱᱟ ᱟᱨ ᱟᱠᱚᱣᱟᱜ ᱠᱟᱹᱣᱰᱤ ᱟᱹᱨᱤ ᱨᱮᱱᱟᱜ ᱢᱩᱬ ᱵᱮᱵᱚᱥᱛᱟ ᱪᱟᱥ ᱨᱮᱠᱚ ᱠᱟᱹᱢᱤᱭᱟ ᱾
ᱚᱛᱱᱚᱜ
ᱚᱡᱽᱨᱤᱥᱛᱟᱱ (ᱟᱨᱵᱟᱝ ᱦᱩᱡᱤᱨᱤᱥᱛᱟᱱ) ᱫᱚ ᱢᱟᱲᱟᱝ ᱦᱚᱡᱟᱨᱟ ᱡᱟᱱᱟᱢ ᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱴᱷᱟᱶ ᱥᱮᱫ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱱ ᱾ ᱚᱡᱽᱨᱤᱥᱛᱟᱱ ᱨᱮ ᱱᱤᱛᱚᱜ ᱢᱮᱱᱟᱜ ᱦᱟᱱᱛᱟᱨᱟ ᱒,᱖᱕᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱒᱔ ᱜᱟᱺᱴ ᱢᱤᱞ) ᱴᱚᱴᱷᱟ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱜᱷᱟᱴᱤ ᱨᱮᱱᱟᱜ ᱢᱤᱫᱴᱟᱹᱝ ᱪᱮᱱ ᱢᱮᱱᱟᱜᱼᱟ ᱾ ᱥᱟᱦ ᱛᱩᱥ ᱩᱨᱯᱷ ᱚᱲᱟᱜ ᱟᱨ ᱠᱚᱭᱥᱚᱯᱷᱤᱞ ᱵᱩᱨᱩ ᱛᱮ ᱚᱡᱽᱨᱤᱥᱛᱟᱱ ᱫᱚ ᱜᱷᱮᱨᱟᱣ ᱮᱥᱮᱫ ᱟᱠᱟᱫᱼᱟ ᱾ ᱢᱟᱞᱫᱤᱣ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱨᱮ ᱚᱡᱽᱨᱤᱥᱛᱟᱱ ᱟᱨ ᱚᱱᱟ ᱵᱷᱤᱲᱟᱹᱣ ᱨᱮᱱᱟᱜ ᱦᱚᱱᱚᱛ, ᱥᱟᱢᱟᱝ ᱨᱮ ᱜᱤᱡᱟᱵᱽ ᱟᱨ ᱥᱚᱝᱜᱤ ᱢᱟᱥᱟ ᱟᱨ ᱫᱚᱭᱟ ᱪᱚᱯᱟᱱ ᱛᱟᱞᱟ ᱨᱮ ᱚᱠᱟ ᱦᱚᱸ ᱚᱛᱮᱛ ᱥᱤᱢᱟᱹ ᱵᱟᱱᱩᱜᱼᱟ ᱾ ᱥᱩᱨ ᱨᱮᱱᱟᱜ ᱢᱩᱬ ᱥᱚᱦᱚᱨ ᱜᱚᱡᱚᱱᱤ ᱢᱮᱱᱟᱜᱼᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱚᱡᱽᱨᱤᱥᱛᱟᱱ, ᱟᱹᱰᱤ ᱜᱟᱱ ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱟᱦ ᱛᱩᱥ ᱵᱟᱵᱟ ᱫᱷᱟᱹᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱢᱤᱫ ᱢᱟᱨᱟᱝ ᱴᱷᱟᱶ ᱨᱮ ᱩᱥᱩᱞ ᱵᱩᱨᱩ ᱟᱨ ᱵᱤᱨ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱢᱟᱹ ᱵᱟᱝ ᱛᱟᱭᱟᱨ ᱠᱟᱛᱮ ᱜᱮ ᱫᱚᱦᱚ ᱟᱠᱟᱱᱟ, ᱛᱟᱨᱟ ᱯᱟᱪᱮ ᱥᱮᱫ ᱯᱟᱥᱱᱟᱣ ᱟᱠᱟᱱᱟ, ᱛᱟᱨᱟ ᱴᱷᱟᱶ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ, ᱟᱫᱚ ᱢᱩᱬ ᱴᱷᱟᱶ ᱫᱚ ᱮᱨᱚᱢᱼᱠᱚᱧᱮ ᱫᱷᱟᱹᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱾ ᱵᱩᱨᱩ ᱫᱚ ᱟᱹᱰᱤ ᱜᱟᱱ ᱦᱩᱰᱤᱝ ᱜᱷᱟᱴᱤ ᱛᱮ ᱮᱥᱮᱫ ᱟᱠᱟᱱᱟ ᱾ ᱡᱤᱠᱟᱭ ᱜᱟᱰᱟ ᱜᱷᱟᱴᱤ ᱞᱮᱠᱟᱛᱮ ᱞᱤᱸᱡᱤᱱᱟ ᱾ ᱜᱟᱰᱟ ᱱᱚᱸᱰᱮᱱᱟᱜ ᱫᱟᱜ ᱨᱮᱱᱟᱜ ᱢᱩᱬ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱱᱟᱯᱟᱭ ᱛᱮ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱾
ᱦᱚᱲ ᱮᱞ
ᱚᱡᱽᱨᱤᱥᱛᱟᱱ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱩᱨᱩᱡᱽᱜᱚᱱ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱛᱤᱥ ᱱᱚᱣᱟ ᱫᱚᱴᱟ ᱣᱟ ᱯᱚᱞᱟᱰ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱑᱘᱘᱐ ᱫᱷᱟᱹᱵᱤᱡ ᱦᱚᱡᱟᱨᱟ ᱦᱚᱲ ᱦᱚᱱᱚᱛ ᱨᱤᱱ ᱢᱩᱬ ᱛᱟᱦᱮᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱘᱙᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ ᱟᱡᱟᱜ ᱰᱤᱥᱴᱨᱟᱠᱴᱤᱵᱽ ᱦᱟᱨᱟᱣ ᱛᱟᱭᱚᱢ, ᱱᱩᱭ ᱰᱮᱦᱮᱫ ᱛᱮᱫ ᱜᱚᱡ ᱮᱱᱟ ᱟᱨ ᱵᱟᱦᱨᱮ ᱠᱚ ᱚᱸᱰᱚᱠ ᱠᱮᱫᱮᱭᱟ ᱠᱚ ᱾ ᱦᱚᱛᱚᱛ ᱨᱮ ᱱᱤᱛᱚᱜ ᱰᱮᱦᱮᱨ ᱛᱮᱫ ᱯᱟᱥᱛᱩᱱ ᱟᱜ ᱰᱚᱢᱮᱱᱟᱱᱥ ᱢᱮᱱᱟᱜᱼᱟ ᱾ ᱟᱫᱚ, ᱛᱟᱨᱟ ᱦᱚᱡᱟᱨᱟ ᱟᱸᱫᱷᱟ ᱯᱟᱹᱛᱭᱟᱹᱣ ᱱᱤᱛᱚᱜ ᱦᱚᱸ ᱚᱸᱰᱮ ᱟᱹᱰᱤ ᱠᱚᱢ ᱜᱮ ᱡᱤᱸᱣᱤᱫ ᱢᱮᱱᱟᱜ ᱠᱚᱣᱟ ᱾ ᱯᱟᱥᱛᱚ ᱫᱚ ᱟᱹᱰᱤ ᱥᱟᱸᱜᱮ ᱚᱡᱽᱨᱤᱥᱛᱟᱱᱤ ᱛᱟᱦᱮᱱ ᱦᱚᱲ ᱞᱮᱠᱟᱛᱮ ᱨᱚᱨᱚᱲ ᱟᱜ ᱯᱟᱹᱨᱥᱤ ᱠᱟᱱᱟ ᱾ ᱮᱢᱟᱱ ᱯᱟᱹᱨᱥᱤ ᱠᱚ ᱢᱩᱫᱽ ᱨᱮ ᱯᱷᱟᱨᱥᱤ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱯᱚᱥᱛᱚᱱ ᱨᱤᱱ ᱦᱚᱲ ᱰᱮᱦᱮᱨ ᱛᱮᱫ ᱢᱩᱞᱞᱟ ᱠᱷᱤᱞ ᱟᱹᱫᱤᱵᱟᱹᱥᱤ ᱠᱷᱚᱱ ᱪᱷᱟᱹᱴᱭᱟᱹᱨᱚᱜᱼᱟ ᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱚᱡᱚᱱᱤ ᱴᱚᱴᱷᱟᱹᱨᱤ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱦᱚᱡᱟᱨᱟᱡᱟᱹᱛ ᱛᱷᱚᱠ:ᱦᱚᱡᱟᱨᱟ ᱦᱚᱲ ᱛᱷᱚᱠ:ᱚᱦᱚᱫ ᱢᱮᱱᱟᱜ ᱚᱱᱚᱞ ᱧᱩᱛᱩᱢ ᱠᱚ
ᱡᱟᱡᱽᱯᱩᱨ ᱠᱮᱶᱡᱷᱚᱨ ᱨᱚᱰ ᱨᱮᱞᱣᱮ ᱥᱴᱮᱥᱚᱱ
ᱡᱟᱡᱽᱯᱩᱨ ᱠᱮᱶᱡᱷᱚᱨ ᱨᱚᱰ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱨᱮ ᱡᱟᱡᱽᱯᱩᱨ ᱦᱚᱱᱚᱛ ᱟᱨ ᱠᱟᱞᱤᱝᱜᱟᱱᱚᱜᱚᱨ ᱨᱮ ᱠᱟᱹᱢᱤᱭᱟ ᱾
ᱵᱟᱦᱨᱮ ᱞᱟᱭᱤᱱ
ᱨᱮᱞᱣᱮ ᱥᱴᱮᱥᱚᱱ ᱫᱚ ᱓᱖ ᱢᱤᱴᱚᱨ (᱑᱑᱘ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱷᱩᱨᱫᱟ ᱨᱚᱰ ᱨᱮᱞᱣᱮ ᱦᱟᱹᱴᱤᱧ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱫᱚ ᱠᱟᱞᱤᱝᱜᱟᱱᱚᱜᱚᱨ ᱞᱟᱹᱜᱤᱫ ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱜᱤᱛᱟ ᱨᱟᱣ
ᱜᱤᱛᱟ ᱨᱟᱣ ᱫᱚ ᱢᱤᱫ ᱳᱰᱤᱭᱟ ᱯᱷᱤᱞᱢ ᱟᱠᱴᱨᱮᱥ ᱠᱟᱱᱟᱭ ᱾ ᱑᱙᱗᱐ ᱨᱮ ᱯᱩᱭᱞᱩ ᱡᱮᱠᱷᱟ ᱚᱫᱤᱱᱚ ᱢᱮᱜᱷᱚ ᱯᱷᱤᱞᱢ ᱨᱮ ᱠᱟᱹᱢᱤ ᱠᱟᱛᱮ ᱯᱷᱤᱞᱢ ᱡᱤᱭᱚᱱ ᱮᱛᱚᱦᱚᱵ ᱞᱮᱫᱟ ᱾ ᱜᱤᱛᱟ ᱫᱚ ᱢᱤᱫ ᱜᱮᱞ ᱤᱨᱟᱹᱞ ᱜᱚᱴᱟᱝ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ ᱾
ᱡᱟᱡᱽᱯᱩᱨ ᱠᱮᱶᱡᱷᱚᱨ ᱨᱚᱰ ᱨᱮᱞᱣᱮ ᱥᱴᱮᱥᱚᱱ
ᱱᱟᱜᱟᱢ
᱑᱘᱙᱓ ᱠᱷᱚᱱ ᱑᱘᱙᱖ ᱥᱟᱞ ᱨᱮ, ᱵᱤᱡᱚᱭᱣᱟᱰᱟ ᱠᱷᱚᱱ ᱠᱚᱴᱚᱠ ᱫᱷᱟᱹᱨᱤᱡ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱑,᱒᱘᱗ ᱠᱤᱞᱚᱢᱤᱴᱚᱨ (᱘᱐᱐ ᱢᱤᱞ) ᱵᱮᱱᱟᱣ ᱮᱱᱟ ᱟᱨ ᱱᱚᱣᱟ ᱫᱚ ᱦᱮᱡ ᱥᱮᱱ ᱞᱟᱹᱜᱤᱫ ᱡᱷᱤᱡ ᱮᱱᱟ, ᱟᱨ ᱑᱘᱙᱙ ᱥᱟᱞ ᱨᱮ ᱵᱤᱡᱚᱭᱣᱟᱰᱟ-ᱪᱮᱱᱱᱟᱭ ᱡᱚᱯᱚᱲᱟᱣ ᱵᱮᱱᱟᱣ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱴᱨᱮᱱ ᱪᱟᱪᱞᱟᱣ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱫᱚ ᱦᱟᱵᱽᱲᱟ-ᱠᱷᱚᱲᱚᱜᱽᱯᱩᱨ ᱟᱨ ᱠᱷᱚᱲᱚᱜᱽᱯᱩᱨ-ᱠᱚᱴᱚᱠ ᱵᱟᱱᱟᱨ ᱞᱟᱭᱤᱱ ᱨᱮ ᱠᱟᱹᱢᱤᱭᱮᱛ ᱛᱟᱦᱮᱸᱫ, ᱑᱙᱐᱐ ᱥᱟᱞ ᱨᱮ ᱨᱩᱯᱱᱟᱨᱟᱭᱚᱱ ᱟᱨ ᱑᱙᱐᱑ ᱥᱟᱞ ᱨᱮ ᱢᱚᱦᱟᱱᱟᱫᱤ ᱨᱮ ᱯᱚᱞ ᱵᱮᱱᱟᱣ ᱯᱩᱨᱟᱹᱣ ᱮᱱᱟ, ᱱᱚᱣᱟ ᱞᱮᱠᱟ ᱪᱮᱱᱱᱟᱭ ᱟᱨ ᱠᱚᱞᱠᱟᱛᱟ ᱛᱟᱞᱟ ᱡᱚᱯᱚᱲᱟᱣ ᱯᱩᱨᱟᱹᱣ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱟᱡᱽᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱩᱨᱫᱟ ᱨᱚᱰ ᱨᱮᱞᱣᱮ ᱦᱟᱹᱴᱤᱧ
ᱢᱩᱞᱟ ᱜᱚᱵᱷᱚᱨᱩ
ᱢᱩᱞᱟ ᱜᱚᱵᱷᱚᱨᱩ (ᱱᱟᱝᱜᱚ ᱢᱩᱞᱟ) ᱫᱚ ᱚᱦᱚᱢ ᱨᱟᱡᱟ ᱥᱩᱯᱤᱢᱯᱟᱭᱤᱡ ᱦᱚᱯᱚᱱ ᱮᱨᱟ ᱠᱟᱱᱟᱭ ᱟᱨ ᱵᱳᱨᱜᱚᱦᱮᱱ ᱯᱨᱚᱥᱮᱝᱜᱚᱢᱩᱝᱜᱚ ᱭᱤᱡ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱ ᱚᱠᱛᱚ ᱨᱮ ᱚᱦᱚᱢ ᱯᱚᱱᱚᱛ ᱨᱤᱱᱤᱡ ᱨᱟᱡᱟ ᱟᱡᱤᱡ ᱵᱚᱭᱦᱟ ᱥᱩᱦᱩᱝᱜᱚᱢᱩᱝᱜᱚᱭ ᱛᱟᱦᱮᱸ ᱠᱟᱱᱟ ᱾ ᱑᱕᱓᱒ ᱥᱟᱹᱦᱤᱛ ᱨᱮ ᱵᱮᱝᱜᱚᱞ ᱨᱤᱱᱤᱡ ᱥᱩᱞᱛᱟᱱ ᱦᱚᱛᱮᱛᱮ ᱠᱳᱞ ᱞᱮᱫ ᱠᱚ ᱛᱩᱯᱩᱫᱤᱭᱟᱹ (attacker) ᱛᱩᱨᱵᱚᱠ ᱵᱤᱨᱩᱫᱷ ᱨᱮ ᱞᱟᱹᱲᱦᱟᱹᱭ ᱚᱠᱛᱮ ᱟᱡᱤᱡ ᱪᱷᱟᱛᱟ ᱫᱟᱨᱮ ᱡᱟᱶᱟᱭ ᱟᱜ ᱜᱩᱨ ᱛᱟᱭᱚᱢ ᱠᱩᱲᱤ ᱯᱷᱟᱹᱫᱽ ᱠᱚᱭ ᱡᱩᱢᱤᱫ ᱞᱮᱫ ᱠᱚ ᱛᱟᱦᱮᱸᱫ ᱾ ᱞᱟᱹᱲᱦᱟᱹᱭ ᱚᱠᱛᱮ ᱠᱩᱲᱤ ᱯᱷᱟᱹᱫᱽ ᱡᱚᱭᱚᱱᱛᱤ, ᱯᱚᱢᱤᱞᱟ, ᱞᱚᱞᱤᱛᱟ ᱱᱟᱝᱜᱽ ᱢᱩᱞᱟ ᱨᱤᱱ ᱥᱟᱶᱛᱮ ᱠᱚ ᱛᱟᱦᱮᱸ ᱠᱟᱱᱟ ᱾
ᱩᱱᱩᱭᱦᱟᱹᱨ ᱟᱨ ᱛᱷᱟᱯᱚᱱ
᱑᱙᱘᱗ ᱥᱟᱹᱦᱤᱛ ᱨᱮ ᱢᱩᱞᱟᱹ ᱜᱚᱵᱷᱚᱨᱩ ᱟᱜ ᱧᱩᱛᱩᱢ ᱛᱮ ᱢᱩᱞᱟ ᱜᱚᱵᱷᱚᱨᱩ ᱵᱟᱞᱤᱠᱟ ᱮᱢᱹᱤᱹᱮᱥᱹ ᱟᱥᱲᱟ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱟᱥᱲᱟ ᱫᱚ ᱟᱥᱟᱢ ᱨᱮᱱᱟᱜ ᱰᱤᱪᱚ ᱵᱚᱴᱩᱣᱟ ᱨᱮ ᱢᱮᱱᱟᱜᱼᱟ, ᱯᱤᱱ ᱠᱳᱰ- ᱗᱘᱕᱖᱗᱐ ᱥᱤᱧᱚᱛ ᱾ ᱡᱟᱣ ᱥᱮᱨᱢᱟ ᱜᱮ ᱚᱦᱚᱢ ᱡᱩᱣᱟᱹᱱ ᱜᱟᱶᱛᱟ (TYPA) ᱢᱩᱞᱟ ᱜᱚᱵᱷᱚᱨᱩ ᱢᱟᱹᱦᱤᱛ ᱨᱮ ᱢᱤᱫ ᱠᱟᱹᱢᱤᱦᱚᱨᱟ ᱫᱚᱦᱚ ᱠᱟᱛᱮ ᱵᱤᱨᱟᱝᱜᱚᱱᱟ ᱢᱩᱞᱟ ᱜᱚᱵᱷᱚᱨᱩ ᱥᱤᱨᱯᱷᱟᱹᱭ ᱪᱟᱞ ᱟᱠᱚ ᱠᱟᱱᱟ ᱾ ᱟᱥᱟᱢ ᱨᱤᱱ ᱦᱚᱲ ᱫᱚ ᱡᱟᱣ ᱥᱮᱨᱢᱟ ᱜᱮ ᱢᱮ ᱒᱙ ᱫᱚ ᱢᱩᱞᱟ ᱜᱚᱵᱷᱚᱨᱩ ᱢᱟᱹᱦᱤᱛ ᱠᱚ ᱢᱟᱱᱟᱣᱮᱫᱼᱟ ᱾
ᱡᱟᱠᱤᱨ ᱦᱩᱥᱮᱸᱱ (ᱨᱟᱡᱽᱟᱹᱨᱤᱭᱟᱹ)
ᱰᱨᱹ ᱡᱟᱠᱤᱨ ᱦᱩᱥᱮᱸᱱ (᱘ ᱯᱷᱮᱵᱽᱨᱩᱣᱟᱨᱤ, ᱑᱘᱙᱗ - ᱓ ᱢᱮ, ᱑᱙᱖᱙ ) ᱫᱚ ᱯᱷᱩᱨᱜᱟᱹᱞ ᱥᱮᱱᱟ ᱟᱨ ᱥᱤᱧᱚᱛ ᱨᱤᱱᱤᱡ ᱛᱮᱥᱟᱨ ᱫᱤᱥᱚᱢ ᱜᱚᱢᱠᱮ ᱟᱨ ᱯᱩᱭᱞᱩ ᱛᱩᱲᱩᱠ ᱫᱤᱥᱚᱢ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱡᱟᱦᱟᱸᱭᱟᱜ ᱠᱟᱹᱢᱤᱠᱛᱚ ᱫᱚ ᱑᱓ ᱢᱮ ᱑᱙᱖᱗ ᱠᱷᱚᱱ ᱓ ᱢᱮ ᱑᱙᱖᱙ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾
ᱰᱨ. ᱡᱟᱠᱤᱨ ᱦᱩᱥᱮᱸᱱ ᱟᱜ ᱡᱟᱱᱟᱢ ᱫᱚ ᱘ ᱯᱷᱮᱵᱽᱨᱩᱣᱟᱨᱤ, ᱑᱘᱙᱗ ᱨᱮ ᱦᱟᱭᱫᱨᱟᱵᱟᱫᱽ, ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱤᱫ ᱠᱤᱥᱟᱹᱬ ᱯᱟᱴᱷᱟᱬ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱛᱤᱱᱟᱹᱝ ᱚᱠᱛᱚ ᱛᱟᱭᱚᱢ ᱫᱚ ᱟᱡ ᱵᱟᱵᱟ ᱩᱛᱚᱨ ᱯᱨᱚᱫᱮᱥ ᱨᱮ ᱛᱟᱦᱮᱸᱱ ᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱥᱩᱢᱩᱝ ᱒᱓ ᱵᱚᱨᱥᱚ ᱵᱚᱭᱚᱥ ᱨᱮᱱᱟᱜ ᱚᱵᱚᱥᱛᱟ ᱨᱮ ᱟᱡ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱛᱷᱟᱯᱚᱱᱤᱭᱟᱹ ᱜᱟᱫᱮᱞ ᱨᱤᱱ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱾ ᱡᱟᱠᱤᱨ ᱦᱩᱥᱮᱸᱱ ᱫᱚ ᱥᱤᱧᱚᱛ ᱨᱤᱱᱤᱡ ᱛᱮᱥᱟᱨ ᱫᱤᱥᱚᱢ ᱜᱚᱢᱠᱮ ᱟᱨ ᱧᱩᱛᱩᱢᱟᱱ ᱥᱮᱪᱮᱫᱤᱭᱟᱹᱛ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱠᱟᱹᱣᱰᱤ-ᱟᱹᱨᱤ ᱨᱮ ᱯᱤᱦᱮᱪᱹ ᱰᱤᱹ ᱨᱮᱱᱟᱜ ᱰᱤᱜᱽᱨᱤ ᱞᱟᱹᱜᱤᱫ ᱡᱚᱨᱢᱟᱱᱤ ᱨᱮᱱᱟᱜ ᱵᱚᱨᱞᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮ ᱪᱟᱞᱟᱣᱮᱱᱟ ᱾ ᱟᱨ ᱨᱩᱣᱟᱹᱲ ᱦᱮᱡ ᱠᱟᱛᱮ ᱡᱟᱢᱤᱭᱟ ᱨᱤᱱᱤᱡ ᱰᱮᱯᱭᱩᱴᱤ ᱵᱷᱟᱭᱤᱥ ᱪᱟᱱᱥᱮᱞᱳᱨ ᱟᱜ ᱛᱷᱟᱱᱚᱛ ᱨᱮᱭ ᱫᱩᱲᱩᱵ ᱮᱱᱟ ᱾ ᱑᱙᱒᱐ ᱨᱮ ᱟᱡ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱛᱷᱟᱯᱚᱱ ᱨᱮ ᱮᱱᱮᱢ ᱮ ᱮᱢ ᱠᱮᱫ-ᱟ ᱟᱨ ᱚᱱᱟ ᱨᱤᱱᱤᱡ ᱰᱮᱯᱭᱩᱴᱤ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱦᱚᱸᱭ ᱵᱮᱱᱟᱣ ᱮᱱᱟ ᱾ ᱟᱡᱟᱜ ᱛᱟᱹᱨᱤ ᱨᱮ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤᱛ ᱠᱟᱹᱢᱤ ᱟᱨ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱛᱤᱨᱩᱵ ᱮ ᱛᱟᱦᱮᱸ ᱮᱱᱟ ᱾ ᱯᱷᱩᱨᱜᱟᱹᱞ ᱟᱢᱮᱴ ᱠᱮᱫ ᱛᱟᱭᱢ ᱟᱡ ᱫᱚ ᱚᱞᱤᱜᱚᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱵᱷᱟᱭᱮᱥ ᱴᱟᱱᱥᱮᱞᱚᱨ ᱮ ᱵᱮᱱᱟᱣ ᱮᱱᱟ ᱟᱨ ᱟᱡᱟᱜ ᱪᱮᱭᱟᱨᱢᱮᱱᱥᱤᱯ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱮᱪᱮᱫ ᱠᱩᱢᱩᱴ ᱦᱚᱸ ᱛᱷᱟᱯᱚᱱ ᱦᱩᱭ ᱮᱱᱟ ᱾  ᱱᱚᱶᱟ ᱥᱟᱶᱛᱮ ᱟᱡ ᱫᱚ ᱥᱤᱧᱚᱛᱤᱭᱟᱹ ᱯᱨᱮᱥ ᱠᱚᱢᱤᱥᱚᱱ, ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱽᱨᱟᱸᱴ ᱠᱚᱢᱤᱥᱚᱱ (ᱥᱤᱧᱚᱛ), ᱭᱩᱱᱮᱥᱠᱳ, ᱡᱮᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱥᱮᱵᱟ ᱟᱨ ᱥᱮᱱᱴᱨᱟᱞ ᱯᱨᱟᱭᱢᱮᱨᱤ ᱮᱡᱩᱠᱮᱥᱚᱱ ᱵᱚᱨᱰ ᱥᱟᱶ ᱦᱚᱸ ᱡᱩᱲᱟᱹᱭ ᱮ ᱛᱟᱦᱮᱸ ᱟᱠᱟᱱᱟ ᱾ ᱑᱙᱖᱒ ᱨᱮ ᱟᱡ ᱫᱚ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣᱮᱱᱟ ᱾ ᱟᱡ ᱫᱚ ᱥᱮᱨᱢᱟ ᱑᱙᱖᱓ ᱨᱮ ᱵᱷᱟᱨᱚᱛ ᱨᱚᱛᱱᱚ ᱛᱮᱭ ᱢᱟᱹᱱ ᱥᱟᱨᱵᱟᱣ ᱟᱠᱟᱱᱟ ᱾ ᱑᱙᱖᱙ ᱨᱮ ᱵᱮᱚᱠᱛᱚ ᱜᱩᱨ ᱠᱸᱟᱹᱛᱤᱨ ᱟᱡ ᱫᱚ ᱟᱡᱟᱜ ᱫᱤᱥᱚᱢ ᱜᱚᱢᱠᱮ ᱠᱟᱹᱢᱤᱠᱛᱚ ᱵᱟᱭ ᱯᱩᱨᱟᱹᱣ ᱫᱟᱲᱮᱭᱟᱫ-ᱟ ᱾
ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱥᱤᱧᱚᱛ ᱨᱮ ᱦᱟᱹᱞᱤᱭᱟᱹᱛ ᱥᱮᱪᱮᱫ ᱨᱤᱱᱤᱫ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱚᱲᱚᱱᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱫᱚ ᱟᱡᱟᱜ ᱛᱟᱹᱨᱤ ᱨᱮ ᱫᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱮᱱᱟᱜ ᱧᱩᱛᱩᱢ ᱠᱷᱚᱱ ᱢᱤᱫ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱞᱮᱠᱟᱛᱮ ᱱᱟᱶᱟ ᱫᱤᱞᱞᱤ ᱨᱮᱭ ᱛᱷᱟᱯᱚᱱ ᱠᱮᱫ-ᱟ, ᱡᱟᱦᱟᱸ ᱠᱷᱚᱱ ᱜᱮᱥᱟᱭ ᱟᱪᱮᱛᱤᱭᱟᱹ ᱡᱚᱛᱚ ᱥᱮᱨᱢᱟ ᱟᱹᱰᱤᱜᱟᱱ ᱥᱟᱛᱟᱢ ᱨᱮ ᱥᱮᱪᱮᱫ ᱠᱚ ᱟᱢᱮᱴ ᱮᱫ-ᱟ ᱾ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱵᱤᱦᱟᱨ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱟᱨ ᱤᱱᱟᱹ ᱛᱟᱭᱚᱢ ᱟᱡ ᱫᱚ ᱫᱤᱥᱚᱢ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱮᱱᱟ ᱾ ᱟᱨ ᱤᱱᱟᱹ ᱛᱟᱭᱚᱢ ᱟᱡ ᱫᱚ ᱥᱤᱧᱚᱛ ᱨᱤᱱᱤᱡ ᱛᱮᱥᱟᱨ ᱟᱨ ᱯᱩᱭᱞᱩ ᱢᱩᱥᱞᱤᱢ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣ ᱮᱱᱟ ᱾ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱢᱤᱫ ᱱᱚᱝᱠᱟᱱ ᱢᱩᱥᱞᱤᱢ ᱯᱷᱩᱨᱜᱟᱹᱞ ᱥᱮᱱᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱦᱟᱹᱵᱤᱡ ᱥᱮᱴᱮᱨᱚᱜ ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ ᱾
ᱠᱟᱹᱢᱤᱴᱷᱟᱶ
ᱰᱨᱹ ᱡᱟᱠᱤᱨ ᱦᱩᱥᱮᱸᱱ ᱫᱚ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱵᱮᱱᱟᱣ ᱟᱠᱟᱱᱤᱡ ᱯᱩᱭᱞᱩ ᱢᱩᱥᱞᱤᱢ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱚᱞᱤᱜᱚᱰ ᱨᱮ ᱢᱩᱥᱞᱤᱢ ᱡᱟᱹᱛᱤᱭᱟᱹᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱛᱟᱭᱚᱢ ᱛᱮ ᱫᱤᱞᱞᱤ ᱤᱫᱤᱭᱮᱱᱟ) ᱨᱮᱱᱟᱜ ᱛᱷᱟᱯᱚᱱ ᱨᱮ ᱜᱚᱲᱚᱭ ᱮᱢ ᱠᱮᱫ-ᱟ ᱟᱨ ᱑᱙᱒᱖ ᱠᱷᱚᱱ ᱑᱙᱔᱘ ᱦᱟᱹᱵᱤᱡ ᱚᱱᱟ ᱨᱤᱱᱤᱡ ᱪᱟᱱᱥᱮᱞᱚᱨ ᱮ ᱛᱟᱦᱮᱸ ᱮᱱᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱱᱮᱶᱛᱟ ᱨᱮ ᱩᱱᱤ ᱫᱚ ᱮᱛᱚᱦᱚᱵ ᱥᱮᱪᱮᱫ ᱨᱮ ᱱᱮᱥᱱᱟᱞ ᱠᱚᱢᱤᱥᱚᱱ ᱨᱤᱱᱤᱡ ᱪᱮᱭᱟᱨᱢᱮᱱ ᱦᱚᱸᱭ ᱵᱮᱱᱟᱣ ᱮᱱᱟ, ᱡᱟᱦᱟᱸ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱓᱗ ᱨᱮ ᱟᱥᱲᱟ ᱞᱟᱹᱜᱤᱫ ᱜᱟᱱᱫᱷᱤᱭᱟᱹ ᱯᱚᱲᱦᱚᱱ ᱦᱚᱨᱟ ᱵᱮᱱᱟᱣ ᱞᱟᱹᱜᱤᱫ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙᱔᱘ ᱨᱮ ᱦᱩᱥᱮᱸᱱ ᱫᱚ ᱚᱞᱤᱜᱚᱰ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱪᱟᱱᱥᱮᱞᱚᱨ ᱮ ᱵᱮᱱᱟᱣᱮᱱᱟ ᱟᱨ ᱯᱩᱱ ᱥᱮᱨᱢᱟ ᱛᱟᱭᱚᱢ ᱩᱱᱤ ᱫᱚ ᱨᱟᱡᱽᱡᱚᱥᱚᱵᱷᱟ ᱨᱮᱭ ᱵᱚᱞᱚᱭᱮᱱᱟ ᱾ ᱑᱙᱕᱖ - ᱕᱘ ᱨᱮ ᱭᱩᱱᱟᱭᱴᱮᱰ ᱱᱮᱥᱚᱱᱥ ᱮᱡᱩᱠᱮᱥᱚᱱ, ᱥᱟᱬᱮᱥ ᱟᱨ ᱞᱟᱠᱪᱟᱨ (ᱭᱩᱱᱮᱥᱠᱳ) ᱠᱟᱹᱢᱤᱦᱚᱨᱟ ᱥᱚᱢᱤᱛᱤ ᱨᱮᱭ ᱛᱟᱦᱮᱸ ᱮᱱᱟ ᱾ ᱑᱙᱕᱗ ᱨᱮ ᱟᱡ ᱫᱚ ᱵᱤᱦᱟᱨ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟ ᱠᱚ ᱛᱤᱸᱜᱩ ᱠᱮᱫᱮᱭᱟ ᱟᱨ ᱑᱙᱖᱒ ᱨᱮ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ ᱑᱙᱖᱗ ᱨᱮ ᱠᱚᱸᱜᱽᱨᱮᱥ ᱯᱟᱴᱤ ᱨᱤᱱᱤᱡ ᱟᱹᱢᱟᱹᱞᱮᱛ ᱩᱢᱤᱫᱽᱵᱟᱨ ᱞᱮᱠᱟᱛᱮ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱟᱨ ᱑᱙᱖᱙ ᱨᱮ ᱜᱩᱨᱚᱜ ᱦᱟᱹᱵᱤᱡ ᱥᱮᱵᱟᱨᱮᱭ ᱛᱟᱦᱮᱸ ᱠᱟᱱᱟ ᱾
ᱟᱯᱚᱱᱟᱛ (Personality)
ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱟᱹᱰᱤ ᱜᱮ ᱥᱟᱶᱟᱨ ᱵᱮᱵᱷᱟᱨ ᱜᱚᱨᱚᱡᱟᱱ ᱟᱯᱚᱱᱟᱛ ᱛᱮ ᱠᱤᱥᱟᱹᱬ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱥᱟᱶᱟᱨ ᱵᱮᱵᱷᱟᱨ ᱜᱚᱨᱚᱡᱟᱱ ᱫᱚ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱥᱟᱛᱟᱢ ᱠᱷᱚᱱ ᱜᱮ ᱵᱩᱡᱷᱟᱹᱣ ᱜᱟᱱᱚᱜ-ᱟ ᱾ ᱱᱚᱶᱟ ᱥᱟᱛᱟᱢ ᱫᱚ ᱩᱱ ᱡᱚᱦᱚᱜᱟᱜ ᱠᱟᱱᱟ, ᱛᱤᱱ ᱡᱚᱦᱚᱜ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱤᱱᱤᱡ ᱪᱟᱱᱥᱮᱞᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚᱭ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱫ ᱡᱮ ᱡᱟᱢᱟᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱤᱱ ᱟᱪᱮᱛᱤᱭᱟᱹ ᱠᱚᱫᱚ ᱟᱹᱰᱤ ᱜᱮ ᱥᱟᱶᱟᱨ ᱵᱮᱵᱷᱟᱨᱟᱱ ᱠᱚ ᱛᱟᱦᱮᱸᱱ ᱢᱟ, ᱡᱟᱦᱟᱸᱨᱮ ᱥᱟᱯᱷᱟ ᱥᱟᱹᱯᱷᱤ ᱞᱩᱜᱽᱲᱤ, ᱟᱨ ᱯᱟᱹᱞᱤᱥ ᱛᱮ ᱡᱷᱟᱞᱠᱟᱣᱜ ᱡᱩᱛᱟᱹ ᱫᱚ ᱡᱚᱛᱚ ᱠᱷᱚᱱ ᱪᱮᱛᱟᱱ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱞᱟᱹᱜᱤᱫ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱢᱤᱫ ᱚᱞᱛᱚᱞ ᱩᱱᱩᱫᱩᱜ ᱦᱚᱸᱭ ᱚᱰᱚᱠ ᱠᱮᱫ-ᱟ, ᱤᱠᱷᱟᱹᱱ ᱟᱪᱮᱛᱤᱭᱟᱹ ᱠᱚᱫᱚ ᱚᱱᱟ ᱪᱮᱛᱟᱱ ᱨᱮ ᱵᱟᱹᱲᱛᱤ ᱫᱷᱮᱭᱟᱱ ᱵᱟᱠᱚ ᱮᱢ ᱞᱮᱫ-ᱟ ᱾ ᱟᱪᱮᱛᱤᱭᱟᱹ ᱠᱚ ᱟᱠᱚᱣᱟᱜ ᱢᱚᱱᱠᱩᱥᱤ ᱛᱮᱜᱮ ᱞᱟᱦᱟ ᱟᱠᱟ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱠᱷᱟᱹᱛᱤᱨ ᱡᱟᱢᱤᱭᱟ ᱢᱤᱞᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱟᱶᱟᱨ ᱵᱮᱵᱷᱟᱨ ᱫᱚ ᱦᱩᱡᱩᱲᱚᱜ ᱮᱛᱚᱦᱚᱵ ᱮᱱᱟ ᱾ ᱱᱚᱶᱟ ᱧᱮᱞ ᱠᱟᱛᱮ ᱰᱨ. ᱦᱩᱥᱮᱸᱱ ᱫᱚ ᱟᱪᱮᱛᱤᱭᱟᱹ ᱠᱚ ᱵᱷᱮᱜᱟᱨ ᱞᱮᱠᱟᱛᱮ ᱥᱩᱫᱷᱨᱟᱹᱣ ᱨᱮᱱᱟᱜ ᱮ ᱩᱭᱦᱟᱹᱨ ᱠᱮᱫ-ᱟ ᱾ ᱢᱤᱫ ᱫᱤᱱ ᱫᱚ ᱩᱱᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱫᱩᱣᱟᱹᱨ ᱨᱮ ᱵᱩᱨᱩᱥ ᱟᱨ ᱯᱟᱹᱞᱤᱥ ᱤᱫᱤ ᱠᱟᱛᱮᱭ ᱫᱩᱲᱩᱵ ᱮᱱᱟ ᱟᱨ ᱢᱤ-ᱢᱤᱫ ᱦᱤᱡᱩᱜ ᱥᱮᱱᱚᱜ ᱠᱟᱱ ᱟᱪᱮᱛᱤᱭᱟᱹ ᱠᱚᱣᱟᱜ ᱡᱩᱛᱟᱹ ᱵᱩᱨᱩᱥ ᱮ ᱫᱷᱩᱨᱟᱹᱣᱮᱱᱟ ᱾ ᱱᱚᱶᱟ ᱧᱮᱞ ᱠᱟᱛᱮ ᱡᱚᱛᱚ ᱟᱪᱮᱛᱤᱭᱟᱹ ᱠᱚ ᱟᱹᱰᱤ ᱠᱚ ᱞᱟᱡᱟᱣᱮᱱᱟ ᱾ ᱩᱱᱠᱩ ᱠᱚ ᱟᱠᱚᱣᱟᱜ ᱵᱷᱩᱞ ᱢᱟᱱᱟᱣ ᱛᱩᱞᱩᱡ ᱰᱨ. ᱦᱩᱥᱮᱸᱱ ᱴᱷᱮᱱ ᱠᱷᱚᱱ ᱤᱠᱟᱹ ᱠᱚ ᱠᱚᱭ ᱠᱮᱫ-ᱟ ᱟᱨ ᱫᱚᱥᱟᱨ ᱦᱤᱞᱚᱜ ᱠᱷᱚᱱ ᱫᱚ ᱡᱚᱛᱚ ᱟᱪᱮᱛᱤᱭᱟᱹ ᱠᱚ ᱥᱟᱯᱷᱟ ᱥᱟᱹᱯᱷᱤ ᱞᱩᱜᱽᱲᱤ ᱥᱟᱶ ᱟᱨ ᱡᱩᱛᱟᱹ ᱠᱚ ᱯᱟᱹᱞᱤᱥ ᱠᱟᱛᱮ ᱠᱚ ᱦᱮᱡ ᱮᱱᱟ ᱾ ᱱᱚᱝᱠᱟ ᱛᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱟᱶᱟᱨ ᱵᱮᱵᱷᱟᱨ ᱫᱚ ᱟᱨ ᱦᱚᱸ ᱛᱚᱸᱜᱮ ᱛᱟᱦᱮᱸᱭᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ
ᱱᱮᱭᱱᱤᱛᱟᱞ
ᱱᱮᱭᱱᱤᱛᱟᱞ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱵᱩᱨᱩ ᱤᱞᱟᱠᱟ ᱠᱟᱱᱟ ᱾ ᱱᱮᱭᱱᱤᱛᱟᱞ ᱫᱚ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱠᱚᱨᱴ ᱨᱟᱡᱽᱜᱟᱲ ᱠᱟᱱᱟ, ᱯᱚᱱᱚᱛ ᱨᱮᱱᱟᱜ ᱦᱟᱭᱠᱚᱨᱴ ᱱᱚᱸᱰᱮ ᱜᱮ ᱢᱮᱱᱟᱜᱼᱟ, ᱟᱨ ᱠᱩᱢᱟᱣᱩᱱ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱢᱮᱱᱟᱜ ᱤᱫᱤ ᱛᱮ ᱥᱟᱶᱛᱮ ᱢᱤᱫ ᱦᱚᱱᱚᱛ ᱦᱚᱸ ᱢᱮᱱᱟᱜᱼᱟ ᱾ ᱱᱚᱸᱰᱮ ᱩᱛᱛᱚᱨᱟᱠᱷᱚᱸᱰ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱦᱚᱸ ᱢᱮᱱᱟᱭᱟ, ᱱᱚᱣᱟ ᱨᱟᱡᱽᱵᱷᱚᱵᱚᱱ ᱨᱮ ᱛᱟᱦᱮᱸᱱᱟ ᱾ ᱱᱮᱭᱱᱤᱛᱟᱞ ᱡᱩᱢᱤᱫᱽ ᱯᱚᱱᱚᱛ ᱨᱮᱱᱟᱜ ᱥᱤᱛᱩᱝ ᱨᱤᱛᱩ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱥᱤᱧᱚᱛ ᱨᱮᱱᱟᱜ ᱞᱮᱠ ᱰᱤᱥᱴᱨᱤᱠᱴ ᱠᱚ ᱢᱮᱛᱟᱜᱼᱟ, ᱪᱮᱫᱟᱜ ᱪᱮ ᱱᱚᱣᱟ ᱜᱚᱴᱟ ᱴᱷᱟᱶ ᱡᱷᱤᱞ ᱛᱮᱜᱮ ᱮᱛᱮᱫ ᱟᱠᱟᱱᱟ ᱾ 'ᱱᱮᱭᱱᱤ' ᱨᱮᱱᱟᱜ ᱟᱹᱲᱟᱹ ᱫᱚ ᱢᱮᱫ ᱟᱨ 'ᱛᱟᱞ' ᱨᱮᱱᱟᱜ ᱟᱹᱲᱟᱹ ᱫᱚ ᱡᱷᱤᱞ ᱾ ᱡᱷᱤᱞ ᱥᱚᱦᱚᱨ ᱱᱮᱭᱱᱤᱛᱟᱞ ᱫᱚ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱧᱩᱛᱩᱢᱟᱱ ᱧᱮᱞᱡᱚᱝ ᱴᱷᱟᱶ ᱠᱟᱱᱟ ᱾ ᱵᱚᱨᱚᱯ ᱛᱮ ᱫᱟᱯᱟᱞ ᱟᱠᱟᱱ ᱵᱩᱨᱩ ᱛᱟᱞᱟ ᱨᱮ ᱵᱟᱥᱟ ᱟᱠᱟᱱᱟ ᱱᱚᱣᱟ ᱛᱷᱟᱱ ᱫᱚ ᱡᱷᱤᱞ ᱛᱮ ᱮᱛᱮᱫ ᱟᱠᱟᱱᱟ ᱾ ᱱᱤᱭᱟᱹ ᱠᱷᱚᱱ ᱟᱹᱰᱤ ᱢᱩᱬ ᱡᱷᱤᱞ ᱫᱚ ᱱᱮᱭᱱᱤ ᱡᱷᱤᱞ ᱠᱟᱱᱟ ᱚᱠᱚᱭᱟᱜ ᱧᱩᱛᱩᱢ ᱨᱮ ᱱᱚᱣᱟ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱱᱮᱭᱱᱤᱛᱟᱞ ᱦᱩᱭ ᱮᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱱᱚᱣᱟ ᱡᱷᱤᱞ ᱥᱚᱦᱚᱨ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱱᱮᱭᱱᱤᱛᱟᱞ ᱫᱚ ᱡᱟᱦᱟᱸ ᱠᱷᱚᱱᱮᱢ ᱧᱮᱞ ᱠᱷᱟᱱ, ᱱᱚᱣᱟ ᱫᱚ ᱟᱹᱰᱤ ᱢᱚᱡᱽ ᱜᱮ ᱧᱮᱞᱚᱜᱼᱟ ᱾
ᱱᱮᱭᱱᱤᱛᱟᱞ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱰᱮᱦᱨᱟᱰᱩᱱ ᱠᱷᱚᱱ ᱒᱘᱕ ᱠᱤᱞᱚᱢᱤᱴᱚᱨ (᱑᱗᱗ ᱢᱤᱞ) ᱟᱨ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱓᱔᱕ ᱠᱤᱞᱚᱢᱤᱴᱚᱨ (᱒᱑᱔ ᱢᱤᱞ) ᱥᱟᱺᱜᱤᱧ ᱨᱮ ᱵᱟᱦᱨᱮ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱠᱩᱢᱟᱣᱩᱱ ᱛᱟᱞᱦᱚᱛᱤ ᱨᱮ ᱢᱮᱱᱟᱜᱼᱟ ᱾ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱒,᱐᱘᱔ ᱢᱤᱴᱚᱨ (᱖,᱘᱓᱗ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ, ᱥᱚᱦᱚᱨ ᱫᱚ ᱢᱤᱫᱴᱟᱹᱝ ᱜᱷᱟᱴᱤ ᱨᱮ ᱢᱮᱱᱟᱜᱼᱟ, ᱚᱸᱰᱮ ᱢᱤᱫ ᱢᱮᱫ ᱞᱮᱠᱟᱱᱟᱜ ᱡᱷᱤᱞ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱒ ᱢᱤᱞ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱠᱷᱚᱱ ᱟᱹᱰᱤ ᱰᱮᱦᱮᱨ ᱱᱮᱭᱱᱟ ᱯᱤᱠ (᱒,᱖᱑᱕ ᱢᱤᱴᱚᱨ) ᱢᱮᱱᱟᱜᱼᱟ (᱘,᱕᱗᱙ ᱯᱷᱤᱴ) ᱠᱚᱧᱮ ᱨᱮ, ᱯᱟᱪᱮ ᱨᱮ ᱫᱨᱚᱯᱚᱛᱷᱟ (᱒,᱔᱓᱘ ᱢᱤᱴᱚᱨ (᱗,᱙᱙᱙ ᱯᱷᱤᱴ)) ᱟᱨ ᱮᱛᱚᱢ ᱨᱮ ᱟᱭᱟᱨᱯᱟᱴᱷᱟ (᱒,᱒᱗᱘ ᱢᱤᱴᱚᱨ (᱗,᱔᱗᱔ ᱯᱷᱤᱴ)) ᱢᱮᱱᱟᱜᱼᱟ ᱾ ᱩᱥᱩᱞ ᱪᱚᱴ ᱨᱮᱱᱟᱜ ᱥᱤᱠᱷᱟᱹᱨ ᱠᱷᱚᱱ, "ᱢᱚᱡᱽ ᱜᱮ ᱧᱮᱞᱚᱜ ᱮᱛᱚᱢ ᱥᱮᱫᱟᱜ ᱟᱹᱰᱤ ᱢᱟᱨᱟᱝ ᱴᱟᱺᱰᱤ ᱠᱷᱚᱱ ᱟᱨᱡᱟᱣ ᱦᱚᱸ ᱦᱩᱭ ᱫᱟᱨᱮᱭ ᱟ, ᱟᱨᱵᱟᱝ ᱠᱚᱧᱮ ᱨᱮ ᱢᱟᱨᱟᱝ ᱯᱮᱪᱤᱫᱟ ᱜᱷᱮᱸᱭ ᱨᱮᱱᱟᱜ ᱫᱨᱟᱵᱭᱟᱢᱟᱱ ᱠᱷᱚᱱ, ᱱᱚᱣᱟ ᱵᱚᱨᱯᱷᱤᱞᱤ ᱵᱩᱨᱩ ᱥᱤᱢᱟᱹ ᱨᱮᱱᱟᱜ ᱢᱟᱨᱟᱝ ᱯᱟᱴᱨᱤ ᱞᱮᱠᱟᱛᱮ ᱛᱚᱞ ᱟᱠᱟᱱᱟ ᱾"
ᱚᱛᱱᱚᱜ
ᱱᱮᱭᱱᱤᱛᱟᱞ ᱥᱚᱦᱚᱨ ᱫᱚ ᱑᱑.᱗᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱔.᱕᱓ ᱜᱟᱺᱴ ᱢᱤᱞ) ᱜᱩᱴ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ, ᱟᱨ 29.38°N, 79.45°W ᱨᱮ ᱢᱮᱱᱟᱜᱼᱟ, ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱫᱚ ᱒,᱐᱘᱔ ᱢᱤᱴᱚᱨ (᱖,᱘᱓᱗ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱵᱩᱨᱩ ᱨᱮᱱᱟᱜ ᱰᱷᱚᱞᱟᱱ ᱟᱹᱰᱤ ᱥᱟᱸᱜᱮ ᱦᱚᱲ ᱠᱚ ᱛᱟᱦᱮᱸᱱ, ᱚᱸᱰᱮ ᱱᱟᱜ ᱩᱥᱩᱞ ᱫᱚ ᱑,᱙᱔᱐ᱼ ᱒,᱑᱐᱐ ᱢᱤᱴᱚᱨ (᱖,᱓᱖᱐ ᱼ ᱖,᱘᱙᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱟᱹᱰᱤ ᱩᱥᱩᱞ ᱛᱷᱟᱱ ᱱᱮᱭ ᱯᱤᱠ ᱠᱟᱱᱟ, ᱚᱱᱟ ᱨᱮᱱᱟᱜ ᱩᱥᱩᱞ ᱫᱚ ᱒,᱖᱑᱙ ᱢᱤᱴᱚᱨ (᱘,᱕᱙᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱰᱮᱦᱨᱟᱰᱩᱱ ᱠᱷᱚᱱ ᱒᱘᱕ ᱠᱤᱞᱚᱢᱤᱴᱚᱨ (᱑᱗᱗ ᱢᱤᱞ) ᱥᱟᱺᱜᱤᱧ ᱨᱮ ᱵᱟᱦᱨᱮ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱠᱩᱢᱟᱣᱩᱱ ᱛᱟᱞᱦᱚᱴᱤ ᱨᱮ ᱢᱮᱱᱟᱜᱼᱟ ᱟᱨ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱓᱔᱕ ᱠᱤᱞᱚᱢᱤᱴᱚᱨ (᱒᱑᱔ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱮᱭᱱᱤᱛᱟᱞ ᱨᱤᱱ ᱦᱚᱲ ᱮᱞ ᱫᱚ ᱔᱑,᱓᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒.᱓% ᱟᱨ ᱛᱤᱨᱞᱟᱹ ᱟᱜ ᱫᱚ ᱔᱗.᱗% ᱢᱮᱱᱟᱜᱼᱟ, ᱱᱚᱣᱟ ᱥᱚᱦᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱱᱚᱣᱟ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱙᱖᱓ ᱛᱤᱨᱞᱟᱹ ᱠᱷᱚᱱ ᱠᱚᱢ ᱜᱮᱭᱟ ᱾ ᱦᱚᱲ ᱮᱞ ᱰᱮᱱᱥᱤᱴᱤ ᱓᱕᱒᱗.᱔᱕ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱗᱙᱕.᱓᱑ ᱚᱲᱟᱜ ᱨᱮᱱᱟᱜ ᱰᱮᱱᱥᱤᱴᱤ ᱨᱮ ᱙,᱓᱓᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ ᱙.᱕᱔% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱨᱮ, ᱱᱮᱭᱱᱤᱛᱟᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱒.᱙᱓% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱥᱮᱪᱮᱫ ᱗᱘.᱘᱒% ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱼ ᱥᱚᱦᱚᱨ ᱨᱮ ᱙᱖.᱐᱙% ᱠᱚᱲᱟ ᱟᱨ ᱘᱙.᱔᱗ ᱛᱤᱨᱞᱟᱹ ᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾
ᱧᱮᱞᱡᱚᱝ ᱴᱷᱟᱶ ᱨᱮᱱᱟᱜ ᱫᱟᱜ ᱨᱮᱱᱟᱜ ᱩᱥᱩᱞ ᱨᱮ ᱥᱮᱯᱴᱮᱢᱵᱚᱨ ᱑᱘᱘᱐ ᱨᱮ ᱤᱫᱤ ᱠᱮᱫᱼᱟ ᱢᱤᱫ ᱱᱟᱯᱟᱭ ᱦᱚᱲ ᱞᱮᱠᱷᱟ ᱡᱚᱠᱷᱟ ᱫᱚ ᱥᱚᱦᱚᱨ ᱞᱟᱹᱜᱤᱫ ᱜᱩᱴ ᱑᱐,᱐᱕᱔ ᱦᱚᱲ ᱠᱚ ᱨᱩᱣᱟᱲ ᱮᱱᱟ ᱠᱚ ᱾ ᱡᱟᱦᱟᱸ ᱛᱤᱱᱟᱹᱜ, ᱑᱘᱘᱑ ᱨᱮ ᱟᱹᱢᱟᱹᱞᱮᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱫᱚ ᱦᱚᱲ ᱮᱞ ᱫᱚ ᱨᱩᱣᱟᱹᱲ ᱠᱟᱫᱟᱼᱟ, ᱟᱨᱦᱚᱸ ᱟᱹᱰᱤ ᱠᱚᱢ ᱖,᱕᱗᱖ ᱨᱮ ᱾ ᱫᱚᱥᱟᱨ ᱜᱮᱞ ᱥᱮᱨᱢᱟ ᱨᱮ ᱦᱚᱲ ᱮᱞ ᱠᱮᱡ ᱠᱚ ᱵᱟᱲᱦᱟᱣ ᱮᱱᱟ ᱠᱚ, ᱑᱘᱙᱑ ᱨᱮ ᱘,᱔᱕᱕ ᱦᱚᱲ ᱠᱚ ᱦᱩᱭ ᱮᱱᱟ ᱾ ᱑᱙᱐᱑ ᱨᱮ ᱗,᱖᱐᱙ ᱨᱮ ᱞᱟᱛᱟᱨ ᱧᱩᱨ ᱮᱱᱟ ᱛᱟᱭᱚᱢ, ᱱᱚᱣᱟ ᱦᱤᱡᱩᱜ ᱡᱷᱚᱦ ᱵᱟᱨ ᱜᱮᱞ ᱥᱮᱨᱢᱟ ᱨᱮ ᱴᱟᱨᱦᱟᱣ ᱮᱱᱟ ᱠᱚ; ᱑᱙᱑᱑ ᱨᱮ ᱑᱐,᱒᱗᱐ ᱟᱨ ᱑᱙᱒᱑ ᱨᱮ ᱑᱑,᱒᱓᱐ ᱦᱚᱲ ᱾ ᱦᱚᱲ ᱮᱞ ᱨᱮ ᱟᱨ ᱢᱤᱫ ᱫᱷᱟᱣ ᱧᱩᱨ ᱮᱱᱟ, ᱛᱤᱥ ᱑᱙᱓᱑ ᱟᱨ ᱑᱙᱔᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱙,᱗᱔᱑ ᱟᱨ ᱙,᱕᱓᱙ ᱦᱚᱲ ᱮᱞ ᱨᱩᱣᱟᱹᱲ ᱮᱱᱟ ᱠᱚ, ᱟᱫᱚ ᱛᱤᱥ ᱠᱷᱚᱱ ᱞᱮᱛᱟᱨ ᱜᱨᱚᱴ ᱠᱚ ᱧᱮᱞ ᱠᱮᱫᱼᱟ, ᱛᱟᱭᱚᱢ ᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱟᱶᱛᱮ ᱑᱖᱕᱑ ᱨᱮ ᱑᱒᱓᱕᱐ ᱦᱚᱲ ᱮᱞ ᱨᱩᱣᱟᱹᱲ ᱦᱮᱡ ᱮᱱᱟ ᱠᱚ ᱾ ᱑᱙᱔᱙ ᱨᱮ ᱑᱔᱔᱙᱕, ᱑᱙᱗᱑ ᱨᱮ ᱒᱓᱙᱘᱖, ᱑᱙᱘᱑ ᱨᱮ ᱒᱔᱘᱓᱕, ᱑᱙᱙᱑ ᱨᱮ ᱒᱙᱘᱓᱗, ᱒᱐᱐᱑ ᱨᱮ ᱓᱘᱖᱓᱐ ᱟᱨ ᱒᱐᱑᱑ ᱨᱮ ᱔᱑,᱓᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱨ ᱰᱟᱦᱟᱨ
ᱦᱚᱞᱫᱣᱟᱱᱤ ᱠᱷᱚᱱ ᱱᱮᱭᱱᱤᱛᱟᱞ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱐᱙ (ᱢᱟᱲᱟᱝ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱗) ᱫᱷᱟᱵᱤᱡ ᱥᱮᱴᱮᱨ ᱫᱟᱨᱮᱭ ᱟ, ᱵᱟᱡᱽᱯᱩᱨ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱥᱟᱸᱜᱤᱧᱟ, ᱟᱨᱵᱟᱝ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱓ ᱛᱮ ᱖᱐ ᱠᱤᱞᱚᱢᱤᱴᱚᱨ (᱓᱗ ᱢᱤᱞ) ᱥᱟᱸᱜᱤᱧᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱨᱩᱫᱽᱨᱚᱯᱩᱨ ᱥᱩᱨ ᱯᱚᱸᱴᱱᱚᱜᱚᱨ ᱨᱮ ᱢᱮᱱᱟᱜᱼᱟ, ᱱᱮᱭᱱᱤᱛᱟᱞ ᱠᱷᱚᱱ ᱗᱑ ᱠᱤᱞᱚᱢᱤᱴᱚᱨ (᱔᱔ ᱢᱤᱞ) ᱾ ᱮᱞᱟᱭᱟᱸᱥ ᱮᱭᱟᱨ, ᱮᱭᱟᱨ ᱦᱮᱨᱤᱴᱮᱡᱽ ᱟᱨ ᱰᱮᱠᱠᱟᱱ ᱪᱟᱨᱴᱟᱨ ᱯᱮᱭᱟ ᱠᱟᱨᱤᱭᱟᱨ ᱢᱮᱱᱟᱜᱼᱟ, ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱫᱚ ᱫᱤᱞᱞᱤ, ᱰᱮᱦᱨᱟᱰᱩᱱ ᱟᱨ ᱯᱤᱛᱷᱚᱨᱜᱟᱲ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱚᱞᱫᱣᱟᱱᱤ ᱨᱮᱱᱟᱜ ᱵᱟᱦᱨᱮ ᱮᱞᱟᱠᱟ ᱨᱮ ᱥᱩᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱴᱷᱜᱚᱫᱟᱢ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱱᱮᱭᱱᱤᱛᱟᱞ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱧᱮᱞᱡᱚᱝ ᱴᱷᱟᱶ ᱠᱚ
ᱡᱷᱟᱨ ᱢᱟᱱᱣᱟ ᱠᱷᱚᱱ ᱡᱚᱨᱢᱟᱱ
ᱡᱷᱟᱨ ᱢᱟᱱᱣᱟ ᱠᱷᱚᱱ ᱡᱚᱨᱢᱟᱱ-:ᱢᱟ.ᱱᱢᱤ ᱟᱨᱵᱟᱝ ᱢᱟᱱᱚᱣᱟ ᱠᱚᱫᱚ ᱫᱷᱟ.ᱨᱛᱤ ᱜᱚᱴᱟᱠᱚ ᱯᱟᱥᱱᱟᱣᱜ ᱨᱮᱫᱚ ᱢᱤᱫᱴᱟᱝ ᱴᱷᱟᱶ  ᱨᱮᱜᱮᱠᱚ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱴᱷᱟᱶ ᱫᱚ ᱡᱚᱨᱢᱟᱱ ᱠᱟᱱᱟ ᱟᱨ ᱫᱤᱱᱟ.ᱠ ᱫᱤᱱᱟ.ᱠ ᱛᱮ  ᱜᱚᱴᱟ ᱫᱷᱟ.ᱨᱛᱤ ᱠᱚ ᱯᱟᱥᱱᱟᱣ ᱮᱱᱟ| ᱮᱛᱚᱦᱚᱵ ᱴᱷᱟᱶ ᱨᱮ ᱛᱟᱦᱮᱸᱱ ᱡᱚᱠᱷᱮᱡ ᱫᱚ ᱢᱤᱫ ᱡᱟ.ᱛ ᱢᱤᱫ ᱯᱟ.ᱨᱤᱥ ᱦᱚᱲᱠᱚ ᱛᱟᱦᱮᱸᱠᱟᱱᱟ|ᱢᱟ.ᱱᱢᱤ ᱥᱟᱸᱜᱮᱭᱱ ᱤᱫᱤᱛᱮ ᱢᱤᱫᱴᱟᱝ ᱴᱷᱟᱶ ᱨᱮ ᱟᱵᱝ ᱛᱟᱦᱮᱸᱠᱟᱛᱮᱫ ᱟᱠᱚᱣᱟᱜ ᱛᱟᱦᱮᱸᱱ  ᱴᱷᱟᱶ ᱠᱚ ᱵᱚᱫᱚᱞ ᱤᱫᱤᱠᱮᱜ-ᱟ᱾ᱟᱠᱚᱣᱟᱜ ᱛᱟᱦᱮᱸᱱ ᱴᱷᱟᱶ ᱵᱚᱫᱚᱞ ᱤᱫᱤ ᱨᱮᱱᱟᱜ ᱛᱤᱱᱟ.ᱜ ᱜᱟᱱ ᱠᱟᱨᱚᱱ ᱛᱟᱦᱮᱸ ᱠᱚᱜ-ᱟ|ᱦᱩᱭ ᱫᱟᱲᱮᱭᱟᱜ-ᱟ ᱟᱠᱚ ᱟᱠᱚ  ᱵᱷᱤᱛᱨᱤ ᱨᱮ ᱯᱚᱴᱟᱣ ᱵᱟᱝ ᱛᱮ ᱟᱨ ᱵᱟᱝ ᱠᱷᱟᱱ ᱥᱟᱸᱜᱮᱭᱮᱱ ᱤᱫᱤᱛᱮ ᱡᱚᱢ ᱧᱩᱸ  ᱨᱮᱱᱟᱜ ᱟᱱᱟᱴ ᱟᱨ ᱵᱟᱝᱠᱷᱟᱱ ᱮᱴᱟᱜ ᱠᱟᱨᱚᱱ ᱠᱚᱦᱚᱸ ᱛᱟᱦᱮᱸᱫᱟᱲᱮᱭᱟᱜ-ᱟ|ᱴᱷᱟᱶ ᱵᱚᱫᱚᱞ  ᱥᱟᱶ ᱥᱟᱶ ᱛᱮ ᱟᱠᱚᱣᱟᱜ ᱦᱚᱲᱢᱚ  ᱨᱮᱱᱟᱜ ᱨᱚᱝ ᱨᱩᱯ, ᱢᱮᱫ-ᱦᱟ ᱨᱮᱱᱟᱜ ᱜᱚᱲᱦᱚᱱ ,ᱩᱥᱩᱞ  ᱪᱷᱮᱯᱚ, ᱨᱚᱲ  ᱨᱮᱣᱟᱜ ᱨᱚᱝ ᱰᱷᱚᱝ ᱥᱟᱱᱟᱢᱟᱜ ᱜᱮ ᱵᱚᱫᱚᱞ ᱤᱫᱤᱭᱮᱱᱟ ᱵᱷᱤᱱᱟ. ᱵᱷᱤᱱᱟ. ᱴᱷᱟᱶ ᱨᱮᱱᱟᱜ ᱵᱷᱤᱱᱟ. ᱵᱷᱤᱱᱟ. ᱦᱚᱭ ᱦᱤᱥᱤᱫ,ᱠᱚᱢ ᱰᱷᱮᱨ ᱫᱟᱜ ᱡᱟ.ᱯᱩᱫ ᱟᱨ ᱨᱟᱵᱟᱝ ᱥᱤᱛᱩᱝ ᱮᱢᱟᱱ ᱠᱚ ᱤᱫᱤ ᱠᱟᱛᱮᱫ|[ref:book-"Nagam dahar re cha.igar,champa gar ar-senahor" by-Gopal Soren>page-4,5]ᱮᱛᱚᱦᱚᱵ ᱨᱮ ᱢᱟ.ᱱᱢᱤ ᱠᱚᱫᱚ ᱡᱚᱨᱢᱟᱱ ᱡᱟᱭᱜᱟ ᱠᱷᱚᱱ ᱯᱟᱥᱱᱟᱣᱜ ᱠᱚ ᱮᱛᱚᱦᱚᱵ ᱞᱮᱫ-ᱟ| ᱱᱚᱣᱟᱠᱚ ᱯᱚᱨᱛᱟᱲ ᱞᱟ.ᱜᱤᱫ ᱠᱷᱟᱱ ᱱᱤᱛᱚᱜ ᱵᱚᱱ ᱧᱮᱞᱟ ᱡᱚᱨᱢᱟᱱ ᱧᱩᱛᱩᱢ ᱚᱠᱟ ᱞᱮᱠᱟᱛᱮ ᱦᱩᱭ ᱟᱠᱟᱱᱟ| ᱚᱱᱚᱞᱤᱭᱟ. ᱢᱟ.ᱱ ᱯᱚᱨᱤᱢᱚᱲ ᱪᱚᱱᱫᱨᱚ ᱢᱤᱛᱨᱚ ᱣᱟᱜ ᱚᱱᱚᱞ ᱯᱩᱛᱷᱤ Santali:The base of world language ᱯᱚᱛᱚᱵ ᱨᱮ ᱚᱞ ᱟᱠᱟᱱ ᱞᱮᱠᱟᱛᱮ,German =The original human being,ᱢᱮᱱ ᱫᱚ ᱢᱩᱬ ᱢᱟ.ᱱᱢᱤ ᱟᱨᱵᱟᱝ ᱮᱛᱚᱦᱚᱵ ᱟ.ᱫᱤᱢ ᱦᱚᱲ |German ᱡᱩᱫᱤᱵᱚᱱ ᱨᱟ.ᱯᱩᱫᱟ,ᱛᱚᱵᱮᱫᱚ ᱦᱩᱭᱩᱜ-ᱟ jar/jhar(ᱡᱷᱟᱨ)=original+Man/Manwa(ᱢᱟᱱᱣᱟ)=Human being|ᱡᱷᱟᱨ (jhar)ᱫᱚ ᱟᱵᱚ ᱱᱤᱛᱚᱜ ᱥᱟᱱᱛᱟᱲᱤ ᱛᱮ ᱡᱮᱞᱮᱠᱟᱵᱚᱱ ᱢᱮᱱᱮᱫ-ᱟ ᱡᱷᱟᱨ ᱦᱟ.ᱱᱰᱤ,ᱢᱮᱱᱫᱚ ᱦᱟ.ᱱᱰᱤ ᱨᱮ ᱫᱟᱜ ᱫᱩᱞ ᱢᱟᱬᱟᱝ ᱡᱟᱦᱟᱸ ᱡᱷᱟᱨ ᱩᱰᱩᱠ ᱠᱚᱜ-ᱟ,ᱚᱱᱟᱫᱚ ᱫᱟᱜ ᱵᱟᱝ ᱢᱮᱥᱟ ᱟᱠᱟᱱ ᱛᱮ original ᱢᱮᱱᱛᱮ ᱵᱚᱱ ᱢᱮᱛᱟᱜ ᱠᱟᱱᱟ| ᱚᱱᱟᱛᱚ ᱡᱷᱟᱨ ᱨᱮᱱᱟᱜ ᱢᱮᱱᱮᱛ ᱫᱚ  original ᱟᱨᱵᱟᱝ ᱢᱩᱬ ᱵᱚᱱ ᱢᱮᱛᱟᱜ ᱠᱟᱱᱟ| ᱡᱷᱟᱨ ᱦᱟ.ᱱᱰᱤ ᱢᱮᱱ ᱞᱮᱠᱷᱟᱱ original ᱦᱟ.ᱱᱰᱤ|ᱱᱚᱶᱟ ᱞᱮᱠᱟᱛᱮ ᱵᱟᱯᱟᱰᱟᱭᱚᱜ-ᱟ ᱫᱷᱟ.ᱨᱛᱤ ᱨᱤᱱ ᱢᱟ.ᱱᱢᱤᱠᱚ ᱢᱩᱫᱽᱨᱮ ᱮᱛᱚᱦᱚᱵ ᱢᱟ.ᱱᱢᱤ ᱡᱟᱦᱟᱸᱨᱮᱠᱚ ᱛᱟᱦᱮᱸᱠᱟᱱᱟ ,ᱚᱱᱟᱫᱚ ᱱᱤᱛᱚᱜ ᱡᱚᱨᱢᱟᱱ (German) ᱵᱚᱱ ᱢᱮᱛᱟᱜ ᱠᱟᱱᱟ ᱟᱨ ᱚᱸᱰᱮ ᱠᱷᱚᱱᱟᱜ ᱜᱮ ᱜᱚᱴᱟ ᱫᱷᱟ.ᱨᱛᱤ ᱫᱚᱠᱚ ᱯᱟᱥᱱᱟᱣ ᱟᱠᱟᱱᱟ|ᱡᱟᱦᱟᱸᱭ England ᱥᱮᱱᱠᱚ ᱪᱟᱞᱟᱣᱮᱱᱟ,ᱩᱱᱠᱩ ᱢᱟ.ᱱᱢᱤ ᱫᱚᱠᱚ ᱢᱮᱛᱟᱫ ᱠᱚᱣᱟ Celt|ᱡᱟᱦᱟᱸᱭ France ᱥᱮᱱ ᱠᱚ ᱪᱟᱞᱟᱣᱮᱱᱟ,ᱩᱱᱠᱩ ᱫᱚᱠᱚ ᱢᱮᱛᱟᱫ ᱠᱚᱣᱟ Gol ᱟᱨ ᱡᱟᱦᱟᱸᱭ ᱥᱤᱧᱚᱛ (India) ᱛᱮᱠᱚ ᱦᱮᱡ ᱮᱱᱟ,ᱩᱱᱠᱩᱫᱚᱠᱚ ᱢᱮᱛᱟᱫ ᱠᱚᱣᱟ Kol ᱡᱟ.ᱛ ᱦᱚᱲ|ᱱᱩᱠᱩ kol ᱡᱟ.ᱛ ᱦᱚᱲ ᱠᱚᱫᱚ ᱠᱚᱢ ᱥᱮ ᱠᱚᱢ ᱢᱚᱬᱮ ᱞᱟᱠᱷ  ᱥᱮᱨᱢᱟ ᱢᱟᱬᱟᱝ ᱨᱮ ᱢᱤᱫ ᱡᱟ.ᱛ ᱢᱤᱫ ᱯᱟ.ᱨᱤᱥ  ᱨᱮᱜᱮᱠᱚ  ᱛᱟᱦᱮᱸ ᱠᱟᱱᱟ ᱥᱤᱧᱚᱛ ᱫᱤᱥᱚᱢ ᱨᱮ| ᱛᱟᱭᱱᱚᱢ ᱛᱮ ᱵᱷᱤᱱᱟ. ᱵᱷᱤᱱᱟ.ᱡᱟ.ᱛᱤ ᱨᱮᱠᱚ ᱦᱟ.ᱴᱤᱧ ᱟᱠᱟᱱᱟ|ᱱᱩᱠᱩᱫᱚ ᱥᱟᱱᱛᱟᱲ,ᱢᱩᱱᱰᱟ. ,ᱜᱚᱱᱰᱚ,ᱠᱷᱚᱱᱰ,ᱥᱚᱵᱚᱨ,ᱵᱷᱩᱢᱤᱡ,ᱵᱤᱨ ᱦᱚᱲ,ᱠᱩᱨᱩᱠ,ᱠᱳᱨᱟ,ᱜᱚᱫᱚᱵ, ᱦᱳ,ᱮᱢᱟᱱ ᱮᱢᱟᱱ|ᱱᱩᱠᱩ ᱠᱚᱨᱮᱠᱷᱚᱱ ᱕᱐% ᱠᱷᱚᱱ ᱦᱚᱸ ᱡᱟ.ᱥᱛᱤ ᱫᱚᱠ ᱦᱩᱭᱩᱜ ᱠᱟᱱᱟ ᱥᱟᱱᱛᱟᱲ ᱟᱨ ᱚᱱᱟᱛᱮ ᱥᱟᱱᱛᱟᱲ ᱠᱚᱜᱮ ᱢᱩᱬ ᱫᱚ ᱠᱟᱱᱟᱠᱚ ᱢᱮᱱᱛᱮ ᱚᱱᱚᱞᱤᱭᱟ.ᱯᱚᱨᱤᱢᱚᱲ ᱪᱚᱱᱫᱨᱚ ᱢᱤᱛᱨᱚ ᱫᱚᱭ ᱢᱮᱱ ᱟᱠᱟᱜ-ᱟ|kol (ᱥᱟᱱᱛᱟᱲ) ᱦᱚᱲ ᱠᱚᱣᱟᱜ ᱯᱟ.ᱨᱤᱥ ᱫᱚ Austro-Asiaticᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ|Austro-Asiatic ᱢᱮᱱ ᱞᱮᱠᱷᱟᱱ ᱫᱚ ᱵᱩᱡᱷᱟ.ᱣᱜ-ᱟ Austro ᱢᱮᱱᱫᱚ Austra ᱟᱨ ᱚᱱᱰᱮᱠᱷᱚᱱ Asia  ᱛᱮᱠᱚ ᱦᱮᱡ ᱟᱠᱟᱱ ᱦᱚᱲ ᱠᱚ ᱟᱨ ᱩᱱᱠᱩ ᱦᱚᱲᱠᱚ  Austra ᱨᱮᱠᱚ ᱨᱚᱲ ᱞᱮᱫ ᱯᱟ.ᱨᱥᱤ Asia ᱨᱮᱦᱚᱸᱠᱚ ᱨᱚᱲ ᱠᱟᱱ ᱠᱷᱟ.ᱛᱤᱨ ᱟᱠᱚᱣᱟᱜ ᱯᱟ.ᱨᱥᱤ ᱫᱚ  Autro -Asiatic ᱯᱟ.ᱨᱥᱤ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ| ᱱᱤᱛᱚᱜᱟᱜ  Austria  ᱫᱤᱥᱚᱢ ᱫᱚ  German ᱫᱤᱥᱚᱢ  ᱥᱟᱞᱟᱜ  ᱢᱤᱫ ᱴᱷᱮᱱ ᱜᱮ ᱛᱟᱦᱮᱸ ᱠᱟᱱᱟ| ᱱᱮᱛᱟᱨ  ᱵᱷᱤᱱᱟ. ᱟᱠᱟᱱ ᱨᱮᱦᱚᱸᱜᱮ ᱟᱠᱚᱣᱟᱜ ᱯᱟ.ᱨᱥᱤ ᱠᱚᱫᱚ ᱢᱤᱫ ᱜᱮᱭᱟ ᱟᱨ ᱱᱟᱜᱟᱢ ᱠᱚᱦᱚᱸ ᱛᱟᱠᱚ ᱢᱤᱫ ᱜᱮᱭᱟ, ᱪᱮᱫᱟᱜ ᱥᱮ ᱢᱟᱬᱟᱝ ᱩᱱᱠᱩ ᱠᱚᱫᱚ ᱢᱤᱫᱴᱷᱮᱱ ᱜᱮᱠᱚ ᱛᱟᱦᱮᱸ ᱠᱟᱱᱟ| ᱛᱟᱭᱱᱚᱢ ᱛᱮ ᱵᱟᱨᱮᱭᱟ ᱫᱤᱥᱚᱢ ᱨᱮ ᱦᱟ.ᱴᱤᱧ ᱮᱱᱟ|ᱫᱤᱥᱚᱢ ᱨᱮᱱᱟᱜ ᱛᱟᱞᱟ ᱛᱟᱞᱟᱛᱮ ᱮᱛᱚᱢ  ᱠᱷᱮᱱᱟᱜ ᱠᱚᱸᱧᱮ ᱞᱮᱠᱟᱛᱮ ᱥᱤᱢᱟ.ᱫᱚ ᱚᱨ ᱮᱱᱟ ᱟᱨ ᱚᱱᱟᱛᱮ ᱡᱚᱨᱢᱟᱱ ᱫᱚ ᱯᱟᱪᱮ ᱥᱮᱫ ᱨᱮ ᱛᱟᱦᱮᱸᱭᱮᱱᱟ ᱟᱨ Austra ᱫᱚ ᱥᱟᱢᱟᱝ ᱥᱮᱫ ᱨᱮ ᱯᱟᱲᱟᱣᱮᱱᱟ ᱢᱮᱱᱫᱚ ᱮᱥᱤᱭᱟ  ᱯᱟᱦᱴᱟ ᱨᱮ ᱛᱟᱦᱮᱸᱭᱮᱱᱟ| ᱚᱱᱟᱛᱮ  German ᱵᱟᱝ ᱠᱟᱛᱮ Austr-Asiatic ᱯᱟ.ᱨᱥᱤ ᱢᱮᱱᱛᱮ ᱥᱟᱱᱛᱟᱲ ᱯᱟ.ᱨᱥᱤ ᱫᱚ ᱢᱮᱱᱚᱜᱚᱜ ᱠᱟᱱᱟ|
ᱪᱟᱭᱱᱤᱡᱽ ᱯᱟᱹᱨᱥᱤ
ᱪᱟᱭᱱᱤᱡᱽ ᱯᱟᱹᱨᱥᱤ ᱫᱚ ᱪᱟᱭᱱᱟ ᱫᱤᱥᱚᱢ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱫᱷᱟᱹᱨᱛᱤ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱚ ᱨᱚᱲᱮᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱪᱟᱭᱱᱟ (ᱪᱤᱱ) ᱟᱨ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱛᱤᱢᱤᱱ ᱜᱟᱱ ᱫᱤᱥᱚᱢ ᱨᱮ ᱠᱚ ᱨᱚᱲ ᱠᱟᱱᱟ ᱾ ᱪᱟᱭᱱᱤᱡᱽ ᱯᱟᱹᱨᱥᱤ ᱫᱚ ᱥᱤᱱᱚ-ᱛᱤᱵᱽᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱡᱽ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾
ᱨᱚᱲ ᱦᱟᱹᱴᱤᱧ
ᱪᱟᱭᱱᱤᱡᱽ ᱯᱟᱹᱨᱥᱤ ᱫᱚ ᱢᱤᱫ ᱢᱟᱨᱟᱝ ᱫᱟᱨᱮ ᱠᱟᱱᱟ ᱾ ᱯᱷᱮᱰᱟᱛ ᱫᱚ ᱟᱹᱰᱤ ᱢᱟᱬᱟᱝ ᱨᱮᱭᱟᱜ ᱠᱟᱱᱟ, ᱱᱩᱛᱚᱜ ᱫᱚ ᱟᱹᱰᱤ ᱢᱟᱨᱟᱝ ᱰᱟᱹᱨ ᱟᱠᱟᱱᱟ ᱾ ᱪᱟᱭᱱᱤᱡᱽ ᱯᱟᱹᱨᱥᱩ ᱫᱚ ᱚᱥᱚᱞ ᱨᱮ ᱯᱟᱹᱨᱥᱤ ᱫᱚ ᱵᱟᱝ ᱠᱟᱱᱟ ᱾ ᱱᱚᱣᱟ ᱫᱚ ᱮᱭᱟᱭ ᱜᱚᱴᱟᱝ ᱢᱩᱬ ᱯᱟᱹᱨᱥᱤ ᱨᱮᱱᱟᱜ ᱜᱩᱴᱢᱤᱫ ᱠᱟᱱᱟ ᱾
ᱪᱤᱠᱤ
ᱪᱟᱭᱱᱤᱡᱽ ᱯᱟᱹᱨᱥᱤ ᱨᱮ ᱵᱷᱮᱯᱮᱫ ᱢᱮᱱᱟᱜ ᱚᱞ ᱞᱟᱹᱜᱤᱫ ᱫᱚ ᱢᱤᱫ ᱪᱤᱠᱤ ᱜᱮ ᱠᱚ ᱵᱮᱵᱷᱟᱨᱟ ᱾ ᱑᱙᱕᱖ ᱥᱟᱞᱮ ᱟᱠᱚᱭᱤᱡ ᱥᱚᱨᱠᱟᱨ ᱢᱤᱫ ᱩᱥᱟᱹᱨᱟ ᱪᱤᱠᱤᱭ ᱛᱚᱞ ᱠᱮᱜᱼᱟ ᱪᱤ ᱚᱱᱟ ᱪᱤᱠᱤ ᱛᱮᱜᱮ ᱠᱚ ᱚᱞᱚᱜ ᱢᱟ ᱢᱮᱱᱛᱮ ᱾ ᱢᱮᱱᱞᱮᱸᱰ ᱟᱨ ᱥᱤᱝᱜᱟᱯᱩᱨ ᱨᱮ ᱫᱚ ᱦᱚᱲ ᱠᱚ ᱩᱥᱟᱹᱨᱟ ᱪᱤᱠᱤ ᱜᱮ ᱠᱚ ᱵᱮᱵᱷᱟᱨᱮᱜᱼᱟ ᱾ ᱢᱮᱱᱠᱷᱟᱱ ᱦᱚᱝᱠᱚᱝ, ᱛᱟᱭᱣᱟᱱ ᱟᱨ ᱮᱴᱟᱜ ᱴᱚᱴᱷᱟ ᱠᱚᱨᱮ ᱫᱚ ᱪᱟᱭᱱᱤᱡᱽ ᱛᱮᱠᱚ ᱨᱚᱲ ᱠᱟᱱ ᱨᱮᱦᱚᱸ ᱢᱟᱨᱮ ᱪᱟᱭᱱᱤᱡ ᱪᱤᱠᱤ ᱛᱮᱜᱮ ᱠᱚ ᱚᱞᱚᱜ ᱠᱟᱱᱟ ᱾ ᱱᱩᱠᱩ ᱪᱤᱠᱤ ᱜᱮ ᱠᱚᱨᱤᱭᱮᱱ ᱯᱟᱹᱨᱥᱤ ᱨᱮᱦᱚᱸ ᱠᱚ ᱵᱮᱵᱷᱟᱨᱮᱫ ᱠᱚᱣᱟ ᱾ ᱠᱚᱨᱤᱭᱟᱱ ᱯᱟᱹᱨᱥᱤ ᱨᱮ ᱫᱚ ᱦᱟᱸᱡᱟ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱢᱤᱫ ᱪᱟᱭᱱᱤᱡ ᱦᱚᱲ ᱵᱷᱟᱜᱤ ᱚᱞ ᱯᱟᱲᱦᱟᱣᱤᱡ ᱫᱚ ᱖᱐᱐᱐ ᱠᱷᱚᱱ ᱗᱐᱐᱐ ᱜᱟᱱ ᱪᱤᱠᱤᱭ ᱵᱟᱰᱟᱭ ᱠᱟᱜᱼᱟ ᱪᱟᱭᱱᱤᱡᱽ ᱨᱮᱱᱟᱜ ᱾ ᱛᱚᱵᱮ ᱮᱱᱟᱝ ᱢᱤᱱᱞᱟᱸᱰ ᱵᱮᱣᱨᱟ ᱥᱟᱠᱟᱢᱮ ᱯᱟᱲᱦᱟᱣ ᱫᱟᱲᱮᱭᱟᱜᱼᱟ ᱾ ᱡᱟᱦᱟᱸᱭ ᱦᱚᱲ ᱔᱐᱐ ᱜᱟᱱ ᱪᱤᱠᱤᱭ ᱵᱟᱰᱟᱭ ᱠᱚᱣᱟ ᱩᱱᱤ ᱫᱚ ᱵᱮᱣᱨᱟ ᱥᱟᱠᱟᱢ ᱯᱟᱲᱦᱟᱣ ᱫᱟᱲᱮᱭᱟᱜᱼᱟᱭ ᱢᱮᱱᱠᱷᱟᱱ ᱛᱤᱢᱤᱱ ᱜᱟᱱ ᱟᱪᱠᱟ ᱚᱰᱚᱠ ᱦᱩᱭ ᱟᱭᱟ ᱨᱚᱲ ᱠᱚ ᱾
ᱢᱟᱨᱜᱟᱨᱮᱴ ᱟᱞᱵᱷᱟ
ᱢᱟᱨᱜᱟᱨᱮᱴ ᱟᱞᱵᱷᱟ (ᱡᱟᱱᱟᱢ ᱑᱔ ᱮᱯᱨᱤᱞ ᱑᱙᱔᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱜᱚᱥᱴ ᱒᱐᱑᱔ ᱦᱟᱹᱵᱤᱡ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱟᱡᱚᱥᱛᱷᱟᱱ ᱨᱮᱱ ᱯᱚᱱᱚᱛ ᱜᱚᱢᱠᱮ ᱮ ᱛᱟᱦᱮ ᱠᱟᱱᱟ ᱾ ᱩᱱᱤ ᱫᱚ ᱱᱚᱣᱟ ᱢᱟᱬᱟᱝ ᱨᱮ ᱩᱛᱛᱚᱨᱟᱠᱷᱚᱸᱰ ᱨᱮᱱ ᱯᱚᱱᱚᱛ ᱜᱚᱢᱠᱮ ᱮ ᱛᱟᱦᱮ ᱟᱠᱟᱱᱟ ᱾ ᱩᱱᱤ ᱯᱟᱧᱡᱟᱵᱽ ᱨᱮᱱ ᱯᱚᱱᱚᱛ ᱜᱚᱢᱠᱮ ᱥᱤᱵᱷᱨᱟᱡᱽ ᱯᱟᱛᱤᱞ ᱴᱷᱮᱱ ᱠᱷᱚᱱ ᱨᱟᱡᱚᱥᱛᱷᱟᱱ ᱨᱮᱭᱟᱜ ᱟᱹᱜᱤᱵᱷᱟᱨ ᱛᱮ ᱟᱛᱟᱝ ᱞᱮᱫᱟ, ᱡᱟᱦᱟᱸ ᱫᱚ ᱚᱱᱟ ᱯᱚᱱᱚᱛ ᱨᱮᱭᱟᱜ ᱵᱟᱹᱲᱛᱤ ᱟᱹᱜᱤᱵᱷᱟᱨ ᱮ ᱜᱚᱜ ᱟᱠᱟᱫ ᱛᱟᱦᱮᱸᱱᱟ ᱾ ᱯᱚᱱᱚᱛ ᱜᱚᱢᱠᱮ ᱵᱮᱱᱟᱣ ᱞᱟᱦᱟ ᱨᱮ ᱩᱱᱤ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱢᱤᱫ ᱢᱟᱨᱟᱝ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱟᱨ ᱵᱷᱟᱨᱚᱛ ᱡᱟᱠᱟᱛ ᱠᱚᱝᱜᱽᱨᱮᱥ ᱠᱩᱢᱩᱴ ᱨᱮᱱ ᱥᱮᱞᱮᱫ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱨᱮᱱ ᱦᱟᱱᱦᱟᱨ ᱵᱷᱟᱭᱳᱞᱮᱴ ᱟᱞᱵᱷᱟ ᱑᱙᱖᱐ ᱜᱮᱥᱮᱨᱢᱟ ᱨᱮ ᱨᱟᱡᱭᱚ ᱥᱚᱵᱷᱟ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾
ᱛᱮᱡᱚ ᱢᱟᱞᱟ
ᱛᱮᱡᱚ ᱢᱟᱞᱟ ᱫᱚ ᱢᱤᱫᱴᱟᱹᱝ ᱵᱟᱦᱟ ᱫᱟᱨᱮ ᱠᱟᱱᱟ ᱾ ᱡᱟᱦᱟᱸ ᱫᱚ ᱢᱮᱱᱤᱥᱯᱟᱹᱨᱢᱟᱥᱤ ᱜᱷᱟᱨᱚᱧᱡᱽ ᱨᱤᱱᱤᱡ ᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱟᱨᱮ ᱛᱷᱚᱠ:ᱡᱚ ᱛᱷᱚᱠ:ᱨᱟᱱ ᱫᱚᱨᱮ
ᱢᱩᱜᱚᱞᱥᱚᱨᱟᱭ
ᱢᱩᱜᱚᱞᱥᱚᱨᱟᱭ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱪᱚᱸᱫᱳᱞᱤ ᱦᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱟᱨ ᱱᱚᱜᱚᱨᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱵᱟᱨᱟᱬᱚᱥᱤ ᱠᱷᱚᱱ ᱑᱖ ᱠᱤᱞᱚᱢᱤᱴᱚᱨ (᱑᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜ, ᱱᱚᱣᱟ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫᱴᱟᱹᱝ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱩᱜᱚᱞᱥᱚᱨᱟᱭ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱜᱚᱞᱥᱚᱨᱟᱭ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱙,᱖᱕᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱗,᱖᱘᱒ ᱠᱚᱲᱟ ᱟᱨ ᱕᱑,᱙᱖᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨᱟᱜ ᱦᱚᱲ ᱮᱞ ᱫᱚ ᱑᱔,᱘᱖᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱩᱜᱚᱞᱥᱚᱨᱟᱭ ᱨᱮ ᱥᱮᱪᱮᱫ ᱨᱤᱱ ᱜᱩᱴ ᱮᱞ ᱫᱚ ᱗᱖,᱙᱓᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱗᱖.᱐% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱖᱓.᱗% ᱛᱤᱨᱞᱟᱹ ᱟᱜ ᱥᱮᱪᱮᱫ ᱥᱟᱶ ᱦᱚᱲ ᱮᱞ ᱟᱜ ᱗᱐.᱒% ᱢᱮᱱᱟᱜᱼᱟ ᱾ ᱢᱩᱜᱚᱞᱥᱚᱨᱟᱭ ᱨᱮᱱᱟᱜ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱑.᱒% ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱘᱗.᱙% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓.᱗% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱗,᱙᱔᱓ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱒,᱐᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱢᱩᱜᱚᱞᱥᱚᱨᱟᱭ ᱨᱮ ᱑᱖᱗᱙᱖ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱵᱚᱣᱫᱷᱚ ᱡᱤᱞᱞᱟᱹ
ᱵᱟᱣᱫᱷᱚ ᱦᱚᱱᱚᱛ ᱫᱚ ᱳᱰᱤᱥᱟ ᱛᱟᱞᱟᱨᱮ ᱢᱮᱱᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾ ᱵᱟᱣᱫᱷᱚ ᱵᱟᱡᱟᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱟᱱᱟ ᱾